
I.—RHAGARWEINIAD. 


AN nad oedd y ganrif ddiweddaf wedi treulio ond 
rhyw ugain mlynedd, a’r atgof am Boni a Waterlv 
yn fires a byw yn y tir, dechreuodd pobl Cymru 

feddwl am rywbeth heblaw codi bechgyn i ryfela 4’r 
Ffrancod. Bychan oedd yr hur, mae’n wir, a drud 
pob nwydd, ond eto i gyd yr oedd yn y werin awydd am 
y pethau hynny a’u codai, yn eu tyb eu hunain, ac a 
roddai iddynt le uwch ym marn eu cymdogion. Trigai 
traddodiad am Ysgolion Gruffydd Jones a Madam Bevan 
mewn llawer cilfach, ac wele, o’r diwedd, rai ugeiniau o 
ysgolion yn cael eu hagor yma a thraw, a gwanc am 
addysg a’r gallu i ddarllen yn myned o fferm i fferm 
ac o fwthyn i fwthyn. 

Digon diaddurn oedd yr ysgoldy bron yn wastad, 
oblegid ysgubor wag neu gyntedd eglwys oedd y Ileoedd 
mwyaf cyfleus, ac yno yr elai plant y wlad i glywed am 
gyfrinion yr A. B. C., a’r pethau mawr a ddilynai o’r 
gallu i'w gosod wrth ei gilydd i spelio. 

Clywais gan fy mam lawer ystori a glywsai hithau 
gan fy hen famgu, am Ysgol Sgubor Gwern Pawl,—y 
digwyddiadau ysmala fu yno, a’r athrawon mwy ysmala 
fyth fu yn tywys plant Penderyn ar hyd llwybrau 
dyrys y “ Reading made Hasy” a’r “ Spelling Book.” 

Ond er y chwarddem lawer am ystranciau “ y cau 
allan,” ac am ystrywiau yr athro anwybodus a fethai 
guddio ei ddiffygion ei hun rhag plant ei ofal, gwell 
genny! fi oedd clywed hanes ei chyfoedion yn yr amser 
hwnnw, ac yn enwedig am Lewis Bodiced a Beti 
Hendrebolon,—ystori a godai wén i’n hwynebau mewn 
ambell bennod, ond a’n gadawai yn fynychach gyda 
chalonnau trist a llygaid leithion. 7 

. ETI WILLIAMS! you will sit by Mary Jones and 
do as she does,” ebe y Scwlin, Gwern Pawl, un 
bore Llun pan ddaeth merch fechan oddeutu 

deuddeg oed dros drothwy yr hen ysgubor i’r ysgol am 

y tro cyntaf. 

Ar hyn symudodd fy hen famgu (canys hyhi oedd y 
Mari Jones) ychydig yn uweh ar y fainc i wneud Ile i’r 
ysgolor newydd, ac yn union wele Beti wrth ei hochr. 
Yr ystum o wneud lle iddi i eistedd yn unig a’i cym- 
hellodd i’r fainc, oblegid ni wyddai yr eneth air o 
Saesneg y pryd hwnnw, a phrofwyd hynny ymben 
ychydig o funudau, oblegid gofynnodd i Mari yn bryd- 
erus,— 

‘“ Beth ma’ fa’n ’weyd ?”’ 

“°Ch bod i ishta gyta fi ac i neud yr un fel a fi,” 
ebe Mari yn garedig. 

“ Gnaf wir,” ebe Beti, ‘‘ os helpwch chi fi.” 

Meddyliai Mari na welodd wallt harddach na bochau 
tecach gan neb erioed nag a oedd gan Beti, a phender- 
fynodd yn ei meddwl y gwnai hi gyfeillach a’r eneth 
newydd. 

Wedi gwersi y bore, aeth y ddwy allan i’r caeau i 
fwyta eu cinio, oblegid yr oedd yn rhy bell iddynt fynd 
adref gan fod Mari filltir o dy ei thad yn y Garwdyle, 
a Beti gryn bedair milltir o Hendrebolon, ei chartref 
hithau yn Ystradfellte. 

Ond os oedd Beti yn yswil yn yr hen ’sgubor, yr oedd 
mewn afiaith mawr yn y meysydd, gydag enw i bob 
blodeuyn ac aderyn, a rhyw swyn yn ei pharabl a’i 
chwerthiniad » ddenai galon Mari Jones yn lan. 

Erbyn ysgol y prynhawn, yr oeddent yn gyfeillesau 
calon, a Beti yn ymdrechu ymhob dim i wneuthur ‘“‘yr 
un fel” a Mari, y ferch a’i helpiai. 

Cyn pen yr wythnos adnabu Beti ei chyd-ysgolheig- 
ion i gyd wrth eu henwau, a hwynt oll yn yr un modd a’i 
hadnabuont hithau. Nid oedd yno neb, yn fab nac yn 
ferch, ar nad oedd, yn ei ffordd ei hun, wedi ceisio enni!! 
ei flafr. Yn wir, yr oedd yn fwy poblogaidd na Mari ei 
hun, ond er llawer cynnvg oddiwrth y merched eraill i 
chware gyda hwy, glynnodd Beti wrth ei chariad cyntef. 

Nid oedd yn yr ysgol i gyd ond un ysgolor gwych, 
ac oherwydd ei dalent a’i fedr, yr oedd hwnnw yn 
ffefryn yr hen Scwlin, ac am yr un rheswm, efallai, yr 
oedd hefyd yn nod cenfigen ei gyd-ysgolheigion. 

Liane golygus, penfelyn, ydoedd Lewis Lewis, neu 
Lewsyn Bodiced (fel y gelwid ef gan amlaf), mab i un 
o swyddogion ystad fwyaf y cylch,—Bodwigiad. 

Nid oedd Mari Jones, er ei charedigrwydd i Beti, 
uwchlaw siarad yn angharedig am Lewsyn. Nid oedd 
ganddi unrhyw achos neilltuol i'w gashau, ond yn unig 
ei fod “ yn meddwl gormod ohono ei hunan.” 

Yr oedd Beti, druan, ar y llaw arall, mor fyw i'w 
difiygion addysgol hi ei hun fel na ddeallai sut yn vy byd 
y gallai un oedd yn ateb popeth yn y gwersi mor rhugl 
fod yn llai nag oracl ym mhopeth arall hefyd. 

** Rhoswch chi dipyn bach,” ebe Mari, “chi gewch 
weld ’i ffordd gis e’ cyn bo hir yn mynnu bod yn fishtir 
ar bawb.” 

Ond yr oedd Lewsyn wedi bod mor fwyn wrth Beti 
oddiar y diwrnod cyntaf fel na fynnai hz, beth bynnag, 
gredu o gwbl yr hyn ddywedai Mari. A chan na 
allent gytuno yn hollol amdano, wele’r cwmwl cyntaf 
rhwng y ddwy gyfeilles. 

Ymhen tua mis ar ol hyn, a’r haf melyn wedi addurno 
perth a maes 4’i geinion tlysaf, aeth Beti a Mari, yn ol 
eu harfer, allan i’r meysydd ar yr awr ginio, ac yr oedd- 
ynt yn ymgomio’n felys am eu dyfodol prydferth, pan 
glywsant lais uchel o’r nant, a geiriau c’s yn dilyn,— 

“YY fi piafe, dode’ lawr! Ar olifiddilyn e’ o garreg i 
garreg, wyt ti’n meddwl, o achos iddo ddod i dy law di, 
ta ti pia fe?” 

Lewsyn oedd yno, a’i ddwy lawes wedi eu torchi hyd 
fén y fraich, ac mewn tymer ddrwg am ir brithyll 
oedd efe wedi ‘‘ ei ddilyn o garreg i garreg,” ys dywed- 
odd efe, ddigwydd cael ei ddal ar unwaith gan Shams 
Harris o’r Pompran,—bachgen araf wrth ei wers, ond 
buan ymhob camp,—a oedd gyda Lewsyn yn goglais 
brithyllod yn y nant ar y pryd. Enghraifit arall o 
berchen y “ talentau lawer ’ yn gomedd yr “un dalent”’ 
iw frawd Mai.” 

Syllodd Mari yn feddylgar ar Beti, gan ddweyd mor 
eglur ag y gallai edrychiad wneud,—“ Oni ddwedaisi? ” 
Ond ni fynnai Beti ddal ei golwg arni, ond gyda gwrid 
dros ei holl wyneb, dywedodd wrth Lewsyn,— 

“Rhowch y pysgodyn iddo, Lewis, fe ddof i a gwell 
hwnna o lawer ichi *fory!” 

Yn groes i ddisgwyliadau y merched, estynnodd 
Lewsyn y brithyll yn ol i Shams, a hwnnw aii hail- 
gymerodd o’i law fel pe bai lwynog yn cael ysglyfaeth o 
bawen y llew. Lewsyn, gan wenu ar y merched, a 
dynnodd ei lewys i lawr i'w arddyrnau, ac wedi eu 
sicrhau wrth y botymau, dringodd i’r cae ar yr ochr 
bellaf ir nant. 

Trodd y merched, hwythau, yn eu holau i’r ysgol, 
ond rhywfodd, nid oedd ond siarad prin ar y llain rhwng 
y nant a’r ysgubor y diwrnod hwnnw. 

Wedi cyrraedd adref i Hendrebolon yn hwyr y 
prynhawn, bu Beti yn brysur wrthi yn troi nant y pistyll 
i lifo i wely arall er mwyn dal brithyllod yn yr hen wely. 
Llwyddodd i gael tri pysgodyn braf, oedd wedi eu 
gadael yn sych oherwydd newid cwrs y firwd. Y rhai 
hyn wnaent ro6dd yr aberth i Lewsyn fore trannoeth, 

ac er mwyn bod yn unol 4’i haddewid, gosododd hwynt 
yn daclus, gyda glaswellt dros‘ynt, yng ngwaelod ei 
chéd bwyd, yn barod i’w dwyn at ei harwr yn ol Ilaw. 
Ni ddywedodd air wrth neb am y ddalfa, ac yr oedd y 
pleser yn fwy o feddwl mai llygaid Lewsyn a’u gwelent 
gyntaf. Nid anghof ganddo yntau yr addewid ychwaith, 
oblegid hanner awr cyn ysgol y bore, aeth i gyfarfod 
Beti i Bantgarw, ac yno, wrth glwyd y waun, y cafodd 
yr eneth y gwynfyd o weled llygaid Lewsyn yn blysio 
am feddu y rhodd. 

Ymhen tipyn, gwelodd Mari y ddau yn dyfod gyda’i 
gilydd drwy y coetcae at eu gwersi, a theimlai yn ei 
chalon y chwerwder o gael cydymgeisydd am y serch a 
brisiai mor fawr. Dangoswyd y tri brithyll iddi, mae’n 
wir, ond nid oedd ynddi yr un edmygedd ohonynt. 
Credai y buasai y difaterwch hwn yn gosod pethau yn eu 
lle iawn, ond, i'w mawr siom, ymddangosai ei hoerfel- 
garwch fel peth dibwys yng ngolwg y ddau arall. 

O hyn allan anamlach y gwelid Mari yn helpu Beti 
gyda’i gwersi, ond llenwid y bwich,—a mwy,—gan y 
cymorth a gafiai gan Lewsyn. 

Eto daliwyd y cyfeillgarwch drwy y cwhl, a buan y 
daeth amgylchiadau i gylch eu bywyd ar a’i hasiodd cyn 
dynned ag erioed. 

Aeth tymor yr Wyn heibio, a dilynwyd ef gan dymor 
nythod; ac yma, er holl fedr Lewsyn a Mari mewn 
llyfrau, rhaid oedd rhoi y flaenoriaeth i Beti, canys am 
bob nyth a ddangosent hwy iddi hi, dangosai hi ddwy yn 
ol iddynt hwythau. Ymwelent eill tri 4 dinasoedd yr 
adar yn ddyddiol, a mawr oedd y siarad a’r pryderu am 
yr adar bychain oedd yn ymy! deoriad. 

Un diwrnod, daeth Beti bum munud yn hwyr ir 
ysgol, ac er na chafodd yr un cerydd, ymddangosai yn 
dra chynhyrfus drwy y gwersi cyntaf. Ni welodd hi 

erioed fore cyhyd a’r bore hwn, oblegid yr oedd ganddi 
gyfrinach o’r radd flaenaf i'w rhannu a Lewsyn a Mari, 
a chyn bod y gwaith wedi ei roi heibio yn hollol, dyna hi 
yn torri allan wrthynt bod ganddi hi “ nyth esgyrn!” 
Chwarddodd y bachgen yn ddiatal, a gwenai Mari yn 
anghrediniol, ond mynnai Beti ei bod yn iawn, a chan na 
allai y fath syndod aros hyd ddydd Sadwrn heb ei 
chwilio yn llwyr, penderfynwyd gweled y nyth y noson 
honno. 

*Y mae uwchlaw pyllau Bryncul,” ebe hi, “‘a bron 
bod yn y dwr, ac o waith y ’deryn perta weles i ’rioed.”’ 

Ni wyddai hi ba enw i’w roddi ar berchen y nyth, 
ond disgrifiodd ef gyda hyawdledd neilltuol, ac ar ol 
hynny nid oedd neb yn ameu ei thystiolaeth. 

Trefnodd Mari a Lewsyn i hebrwng Beti i Waun 
Hepsta y prynhawn hwnnw ar ol ysgol, gan alw heibio’r 
nyth hynod ar y ffordd, ac yna ddychwelyd i Benderyn, 
gan adael iddi hithau groesi’r Waun tua’i chartref. 
Tynnodd Lewsyn bolyn o’r berth, ac ymaith a hwynt yn 
llawen, y tri yn llawn eiddgarwch i weled y fath ryfeddod 
mewn natur. 

Wrth ddynesu at y pyllau, disgynasant yn araf at y 
dwr, gyda Beti ymlaenaf. Ymlwybrwyd gam yng 
ngham, heb yngan na sisial gair na dim, pan, yn sydyn, 
Whirr ! cododd aderyn a Iliwiau’r enfys ar ei gefn 
oddiar y nyth, a gwelent ddau wy mewn cylch o fan 
esgyrm yn y man yr eisteddai perchen y lliwiau disglair. 

Glis-y-dorlan (Kingfisher) oedd yr aderyn, ai nyth 
yn wneuthuredig o esgyrn y brithyllod oedd wedi eu 
arpio y mis diweddaf. Beti oedd yr arwres yn awr, a 
gwnaed cynghrair, wrth gwrs, nad oedd neb arall pwy 
bynnag, i gyfrannu o’r gyfrinach felys hon. 

Wedi ymgomio am beth amser, ymrannodd y cewmni,— 
Beti yn myned ymlaen i Hendrebolon, a’r ddau arall yn 
dychwelyd yn eu holau i bentref Penderyn. 

Ar y daith adref addefodd Mari wrthi ei hun ci bod 
wedi gwneuthur cam yn ei meddwl 4 Lewsyn, a’i fod 
yn well cyfaill nag oedd hi erioed wedi synied. Yn wir, 
credai pe deuai tarw neu unrhyw anghenfil arall i beryglu 
ei bywyd rywbryd, y gwnai efe ymladd hyd farw cyn 
ildio. Ac onid oedd yna darw cas ym Mryncul? A 
. gwarchod pawb annwyl! dacw fe wrth glwyd y coeteae, 
ac yn siwr o fod yn barod i ymosod arnynt y foment 
honno ! 

Ni arhosodd Mari i weled pa ochr i’r glwyd yr oedd, 
nac i weled a oedd yn bygwth ymosod ai peidio, ond 
rhedodd nerth ei thraed i gyfeiriad Pantgarw. Pan 
edrychodd yn ol, hi a welodd y gelyn yn cilio oddiwrth 
y glwyd, a Lewsyn yn ei guro a’r polyn i’w gynorthwyo 
i fynd. 

Bore drannoeth, mawr oedd siarad y merched am 
Lewsyn ac am y mwynhad a gawsant yn ei gwmni, 
ond fel oedd yn rhyfedd, Mari oedd hyotlaf yn awr, a 
mynnai greu gwrhydri i'w chydymaith allan o ym- 
ddangosiad y tarw, na pherthynai iddo o gwbl, ac na 
hawliai efe mewn un modd. 

Bu llawer o gynllunio rhwng y cyfoedion am y dydd- 
iau braf oedd i ddod rhag law—am wynfyd y cynhaeaf 
gwair yng nghwmni Beti ar feysydd Hendrebolon, am 
ymweliadau 4 rhyfeddodau y Porth Mawr yn ymy! ei 
chartref, ac am gasglu torreth y mwyar duon a’r cnau 
yr oedd Ystradfellte mor enwog am danynt. 

Ond yr oedd dyddiau ysgol Beti ar ben. Daeth pla 
y frech wen dros y wlad yr haf hwnnw, a sibrydwyd yng 
Ngwern Pawl un bore Llun bod rhieni’r gyfeilles o 
Hendrebolon ill dau “‘ yn drwm” ynddi. Cadwyd Beti 
o’r ysgol, nid o un syniad y buasai ei phresenoldeb yno 
yn ffynhonnell perigl i’r lleill, ond yn unig am na ellid 
ei hepgor o’r fferm ar y pryd. 

Cyn pen pythefnos, a hi yn unig ferch y teulu, gwel- 
odd golli ei thad a’i mam o fewn tridiau i’w gilydd, a 
dilynodd eu heirch i Eglwys Llanfair Mellte heb sylwedd- 
oli yn llawn ei cholled. Cyn pen pythefnos arall, yr 
oedd ei brodyr wedi rhentu y tir yn enw Gruffydd, yr 
hynaf ohonynt, a rhaid bellach oedd i Beti aros gartref i 
_ gymryd ei rhan hithau yn yr anturiaecth. 


T1.—Y GIST. 


a 


“QQ HEMSYN! faint o arian sy’ gen’t ti?” oedd 
y goiyniad sydyn roddodd Lewsyn Bodiced 
i ogleisiwr lIlwyddiannus y _ brithyllod. un 
prynhawn Gwener pan oedd ysgolheigion Gwern Pawl 
wedi eu gollwng am y dydd. 

Edrychodd Shams am foment ar ei gyferchydd heb 
ateb gair, canys ni wyddai beth oedd i ddilyn. Ond 
o’r diwedd cafodd ei dafod, ac ebe fe,—‘‘ Pwy isha iti 
wneud yn fach ohono i, Lewsyn, a thithau yn gwybod 
nag oes dim gyta fi? Mr. Wynter y ’ffeiriad dilws am’n 
ysgol i y ewarter hyn, a thyna beth wyt ti wedi glywed, 
tebig ! 

“Na, Shams, nid fel ’ny o’n i’n meddwl, wir. Isha 
d’ help di sy arno i, ac y mae arian am dano hefyd.” 

“Wel, beth ywe?” 

“Dyma fe-——ti wyddost am hen ganddo’r Darran 
Ddu, sy’ wedi add cymint o Wyn leni. Wel, o'r 
diwedd mae o’n siaff yn y gist gen ’i, ac ’rwy’n ’mofyn 
d’ help di i gael e’ mis. Tipyn o job fydd hynny, tin 
gweld, rhaid cael dau idd’i wneud e’, a’r ddau hynny’n 
fechgyn Iled heinif hefyd. Ond unwaith bydd e’n 
y ffetan gallwn fynd ag e’ i'w ddangos ir ffermwyr, 
ac mor falch fydda nhw bod y Ilencyn wedi’i ddal, 

~ nbw ro’n swilt yr un inni gei di weld. Ddoidi? Gwéd 
*nawr, ne’ bydd rhaid i fi ofyn i Janto’r Saer. Ond 
gwell genny’ dy gacl di. “Dyw Ianto ddim digon 
smart. Yn wir, Shemsyn, ti ddalast y brithyll ‘ny ’n 
bert!” 
15 

Dyna oedd yr ymgom a sicrhaodd dynged canddo’r 
Darran Ddu am byth. Fel y dywedodd Lewsyn, 
yr oedd ei ddifrod ar Wyn yr ardal wedi creu llawer o 
syched am ei waed ymhlith pob perchen diadeil y 
tymor hwnnw, a mawr fu yr ymgais i’w ddal “sodlau 
i fyny ’ mewn canlyniad. 

Syrthiodd y lwe, fodd bynnag, i Lewsyn, llanc o’r 
ysgol i lwyddo lle y methodd pawb arall, ac wedi denu 
o hono yr ysglyfiwr allan o agen y graig i'r trap cerrig. 
h.y., y gist, y cam pwysig nesaf oedd ei gael allan o 
hwnnw drachefn i’r sach oedd yn barod i’w dderbyn. 


Yr oedd cwmwl wedi codi rhwng Lewsyn a Shams 
oddiar helynt y nant, ond diflannodd yn y man pan 
soniwyd am y gist. Dangosodd y pen-ysgolor ddoeth- 
ineb yn ei ddewisiad o lifftenant, canys onid oedd hwnnw 
eisoes wedi profi ei fedr i fod yn heinif ? a dangosodd 
ddoethineb mwy yn y modd haelfrydig y cyfeiriodd 
at y medr hwnnw. O’r foment honno allan yr 
oedd y ddau yn gyfeillion ir pen, gyda Shams yn 
gludydd arfau i'w arglwydd hyd dranc. 


Ond fel y digwyddodd y tro hwn, yr unig arf ddygid 
oedd sach gref, ac i hon rhaid oedd cael gelyn y diadell- 
oedd yn fyw. Digon hawdd fyddai ei ladd yn y gist, 
ond nid oedd hynny namyn na saethu aderyn ar ei 
nyth, ac felly yn hollol groes i draddodiadau goreu 
helwriaeth ymhobman. 

Ond O! ’r fath drybestod fu ar y ddau lanc cyn 
cael yr hen gono i’r ddalfa! Agorwyd un pen i’r gist 
yn ofalus, ac o gylch yr agoriad hwnnw cylymwyd 
genau y sach yn ddiogel. Yna ceisiwyd peri i’r hen 
law symud i gyfeiriad y sach. Ond ofer am hir amser 


y bu hynny, er gwaethaf pob picellu a wnaed arno 
trwy agennau’r cerrig. 

Unwaith, ceisiodd Lewsyn ei yrru 4i law yn yr 
un modd, ond gwell fuasai iddo beidio, oblegid clédd 
safn yr hen Renard ar flaen un o’i fysedd nes peri iddo 
waeddi allan mewn poen. Ffyrnigodd y bachgen yn 
fawr am hyn, a dywedodd bethau cis am Wr bonheddig 
y gist oedd yn dal y gwarchae mor benderfynol. 

““Mi mynnaf e’ ma’s, Shemsyn, pe ’rhosem yma 
trwy’r nos!” Ac hyd yn hyn, aros trwy’r nos, ar 
dydd nesaf hefyd oedd yr arwyddion yn wir, oblegid 
ni syflai y canddo, gwneled a wnelid. 

“Wel,” ebe Lewsyn drachefn, “ni dreiwn ffordd 
arall.” Acar y gair aeth i gasglu coflaid 0 wellt-gwyn-y- 
waun, ac ai gosododd o amgylch congl y gist lle y 
llechai y Ilwynog. Wedi hynny tynnodd 0’ logell 
foddion tan, sef y dur a’r callestr, ac wedi llwyddo i 
gynneu y manion gosododd y gwellt yn fflam. 

Yr oedd hyn yn ormod i lofrudd yr Wyn, oblegid 
o ganol y mwg oedd yn gordoi y gist a’r sach daeth 
llais Shams yn gwaeddi’n wyllt,—‘‘ Dere! dyma fe, 
Lewsyn, mae e’ gen’i! Dere whaff idd’iglymue’!” 

Rhedodd Lewsyn drwy y mwg at enau y sach ac ai 
sicrhaodd a chortyn cryf. Ond erbyn hyn Shams oedd 
yr un a waeddai mewn poen,—‘‘ O—o—o! mae e’n 
cnoi ’m llaw i trwy’r ffetan. Bwrw e’ ar ’i ben, man 
hyn!”? Hynny a wnaed, ac wedi gollwng o’r cono 
ei afael ar gnawd Shams hongiwyd y sach a’i chynnwys 
aflonydd ar ganol polyn, ac felly y cludwyd y gelyn 
i lawr o’r creigiau gan y Nanciau buddugoliaethus. 

Dilynwyd rhaglen Lewsyn yn ei gylch o hynny 
allan, ac erbyn cwhlhau yr arddangosiad o’r Ilwynog 
ar bob buarth yn yr ardal, yr oedd gan y ddau Nimrod 
ieuanc naw swllt yr un—swm na fu ym meddiant yr 
un Ohonynt yn flaenorol i hynny. 

B 

Gwnaeth helynt y gist unpeth heblaw Madd pry, 
oblegid cylymodd serch Lewsyn a Shams at ei gilydd 
a rhwymyn annatodol, er efallai yr edrychent i olwg 
allanol yn debycach i feistr a gwas nag i ddau gyfaill. 
Ond hynny oeddent yn wir, er i Lewsyn gyda’i gorff 
Iluniaidd a’i wallt melyngrych ymddangos yn etifedd 
y llwyth urddasolaf, ac i Shams, oedd ychydig yn gloff 
o glun ac yn fyr o dyfiant, weini fel taeog arno. 

Ond nid oedd y nodau gwahanol hyn yn cael sylw 
gan y llanciau eu hunain. Elent ir lawnt chware, 
dringent yr allt, a physgotent y Ilynnau ar delerau 
cydradd hollol. Ac er, yn ol llaw, i Lewsyn fyned 
i breswylio i blis Bodwigiad, ac i Shams aros heb 
godi yn uwch na phen-ffraethebydd efail y géf, ffynnodd 
yr hen gyfeillgarwch rhyngddynt drwy yr holl ddyddiau 
blin ddaeth i ran y ddau. 


IV.—_Y FUGEILES A’R HELIWR. 


R nad oedd Beti Hendrebolon ond prin pedair- 
ar-ddeg oed pan gollodd ei rhieni, cymerodd 
at waith y flermdy fel pe wedi cael hir brofiad 

ohono, Gofalai am reidiau ei brodyr fel y gwelsai 
ei mam yn gwneuthur yn y dyddiau gynt, ac yr oedd 
y dodrefn a’r llestri llaeth yn dangos y glendid mwyaf. 

Arhosodd ei thri brawd yn weddw, a chydag amser 
edrychid gan yr holl gymdogion ar Beti fel meistres 
y tyddyn. Gweithiai yn galed ar bob tymor o'r 
flwyddyn, a mawr oedd ei gofal am holl greaduriaid 
y fferm. 

Prif gyfoeth Hendrebolon oedd y defaid a borai 
“arhosfa” helaeth arlethry Fan. Bugeilid y rhai hyn 
yn gyson gan un o’r brodyr, ond o byddai goruchwyl- 
ion eraill y fferm yn gofyn am lafur y tri brawd, mynych 
yr elai Beti ei hun i edrych y mamogiaid. Gyda’i 
deugi yn ei dilyn clywid ei chwibaniad yn torri o’r 
ucheldiroedd, a llawer o deithwyr ar heol Sennia sylient 
gydag edmygedd ar y fugeiles dlos yn llamu nentydd 
a ffosydd yr “arhosfa.” 

Pan ar ymweliad ag Ystradfellte un tro, gwelodd 
fy hen famgu hi fel “ Menna yn dod o’r mynydd,” 
gyda’r awelon yn ei gwallt a cheinder y rhos yn ei 
grudd. Ac o’r cyfarfyddiad damweiniol hwnnw nid 
oedd ‘“ byw na bod” heb i’r hen gyfeilles ysgol fyned i 
lawr gyda hi y foment honno i Hendrebolon i gael 
ymgom uwchben brechdan a Ilaeth. 

Yn yr ysgwrs gylech y bwrdd daeth Gwern Pawl 
ai gysylltiadau yn naturiol i’r siarad, ac o ganlyniad 

enwyd Shams a’r cyfeillion eraill cyn bo hir. Pan 
ofynnwyd i Beti am y pryd y gwelodd hi Lewsyn 
ddiweddaf, hi a drodd y siarad fel pe o ddamwain 
i gyfeiriad arall. Rhyfeddodd fy hen famgu ychydig 
at hyn ar y pryd, ond aeth y peth yn fuan o’i meddwil, 
a chan godi i ymadael brysiodd i’w siwrnai gyda barn 
uwch nag erioed am harddwch a deheurwydd Beti. 

Hyfryd fuasai gan fy hen famgu pe gallai feddwl 
yn dda am Lewsyn hefyd yn y cyfnod hwn, ond yr oedd 
ei anian wyllt ef yn ei arwain yn brysur ir llwybrau 
Ile mae colli cymeriad yn beth hawdd. Efe oedd 
heliwr Bodwigiad yn awr, a siaradai yr holl ardal am 
ei ystranciau. Sonnid yn neilltuol am y ffair olaf ym 
Mhontnéddfychan, pan arweiniodd efe nifer o fechgynnos 
y chwarel i firwgwd waedlyd & glowyr Glynnédd a 
derfynodd mewn cyfraith a dirwyon. 

Clywodd Beti yr holl helynt heb holi dim yn ei gylch, 
oblegid adroddid ef gan ei brodyr (a gashaent Lewsyn 
a4 chasineb mawr), yn ei gwydd heb ystyried fod pob 
gair a ddywedid fel brath i'w chalon. Ymbhen hyn oll 
aeth y brodyr yn fuan wedyn i gyfraith a chefnder 
Lewsyn parthed ‘“ hawliau mynydd” Fforest Fawr 
Brycheiniog, a phechodau y tylwyth yn gyfiredinol 
gyda phechodau unigol y ddau gefnder oedd i’w clywed 
beunydd gyleh y bwrdd yn Hendrebolon. Ni chymerai 
Beti ran yn y siarad o gwbl, ond yr oedd rhywbeth 
yn ei mynwes yn cymell amddiffyniad o Lewsyn i'w 
meddwl yn wyneb y cyhuddiadau i gyd. 

Tua’r amser hwn gwahoddwyd Beti gan ei chyfeilles 
Mari i dreulio prynhawn Sul gyda hi ym Mhenderyn, 
a rhan o'r cynllun oedd i Mari ddyfod i’w chyfarfod 
hyd Bont Hepsta erbyn dau o’r gloch. Hynny a 
wnaed, ac wedi cwrdd ohonynt trédd y ddwy gyfeilles 
oddiyno i gyrchu Twyn yr Eglwys. 

Ond pan ar yr heol isaf oedd ryw drichanllath islaw 
heol fawr Aberhonddu, heb na gwrych na chlawdd 
rhyngddynt, gwelsant ddyn ieuanc yn marchogaeth 
ar yr heol uchaf. Adnabu y cyfeillesau ef ar unwaith, 
ac hyd yn oed pe heb adnabod y marchogwr, yr oedd 
ceffyl gwyn Bodwigiad yn gyfarwydd gan bawb yn 
y plwyf. Ond nid oedd yr un amheuaeth yn meddwl y 
ddwy eneth am bersonoliaeth marchogwr y ceffyl gwyn. 

“Y mae yn mynd i’r Becwns,” ebe Mari, gan gyfeirio 
at arferiad yn yr ardal gan bob perchen merlyn i wneud 
y daith i Fannau Brycheiniog y Sul cyntaf yn Awst. 

Ar hyn cododd Lewsyn ei law atynt mewn cyfarchiad 
moesgar, a theimlai y ddwy nad oedd gelyniaeth gandda 
at Beti, beth bynnag am ei brodyr. 

**Welsoch chi’r haul ar ’i wallt e’?”’ medde Beti, 
“on’d o’dd e’ fel aur?” 

Nid oedd Mari wedi sylwi yn neilltuol ar hynny, 
a phan drodd, mewn eiliad neu ddwy, i ddweyd rhyw- 
beth arall wrth ei chyfeilles, gwelodd fod honno yn 
gwrido ’n ddwfn unwaith eto, fel ag y gwnaeth gynt 
wrth y nant. 

Aeth Lewsyn rhag ei flaen i Gwmtaf gan feddwl mwy 
am y sylw a gaffai efe a’i greadur hardd yn arddangosfa 
y merlynnod wrth droed y Becwns nag am y merched, 
Yr oedd y sén am ei ddyrchafiad i fod yn brif heliwr 
yr ystad wedi tramwy y blaenau oll, a theimlai efe 
yn rhinwedd hynny ei fod yn rhywun mewn gwirionedd 
bellach. 

Rhoddid y flaenoriaeth iddo, nid yn unig gan Shams, 
ond gan holl gylch ei gyfoedion, ac yn neilltuol felly 
mewn unrhyw gwestiwn a berthynai i ragoriaeth 
creadur. Yr oedd y bechgyn hyn wedi arfer plygu 
i’w farn pan yn yr ysgol, ac anodd ganddynt oedd ei 
groesi yn awr. Credent fod yr hwn oedd yn anflaeledig 

ymron yn ei wersi gynt yn ddim amgen na hynny 
pan yng ngwenau heulwen y Plas. 

Ond yr oedd cenhedlaeth hyn na’r rhai hyn yn barnu 
yn wahanol am yr heliwr. Siglent eu pennau pan 
siaredid ei enw, a choffheid gan amryw ohonynt am 
y dirgelwch ynglyn ai enedigaeth ac afresymoldeb 
y rhyddid roisid iddo ef rhagor bechgyn eraill yr ardal. 
Sisielid llawer hefyd am ei hyfdra ar y Sgweier, a chyn- 
hygid mwy nag un ddamcaniaeth i gyfrif am hynny. 

Beth bynnag am y fifeithiau a eglurai y pethau hyn, 
cynhyrfwyd y pentre un bore tua diwedd pythefnos 
y Mabsant gan y newydd fod Lewsyn wedi colli ei 
swydd, ai fod wedi myned i ffwrdd yn ddistaw (i 
Ferthyr, fel y tybid), ac nad ydoedd i osod ei droed 
i mewn i Fodwigiad mwy, 

Balchiai rhai yn ddigél am ei gwymp, ond nid oedd 
heb ei gyfeillion ychwaith, oblegid daliai Shams Harris 
drosto yng ngwydd pawb, a dadleuai Mari Jones o’r 
Garwdyle mai bachgen glew ydoedd er gwaethaf ei 
fin wendidau, ac nad oedd mab yn y plwyf a allai 
‘‘ ddal canwll iddo’’ mewn dim a wnai dyn yn ddyn. 

Cofiai hi yn dda am fwynhad y prynhawn hwnnw 
wrth nyth y Kingfisher, ac am lawer ysgwrs lawen a 
gawsai hi a Beti ag yntau yng nghylchoedd Gwern Pawl. 

Druan o Beti! a wyddai hi y newydd, tybed ? 
Penderfynodd Mari ei chyfarfod ar y ffordd i’r farchnad 
y Gwener nesaf yn y byd i roddi iddi y newydd trist, 
ac i arllwys eu cydymdeimlad y naill i’r Mall yn wyneb 
yr alaeth sydyn. 

Hynny a fu, pan brofodd Mari yn siaradus iawn 
a Beti yn ddwedwst dros ben. Ymhen mis gwelsant 
ei gilydd drachefn, a brawychwyd Mari yn fawr wrth 
weled y cyfnewidiad yn ei chyfeilles—y gruddiau 
wedi Ilwydo, y wén yn absennol, a’r llais ariannaidd 
wedi trawsnewid i ryw sisial bloesg. 

Clywsai lawer gan ei mam am y decline yn dilyn 
teuluoedd, a daeth iw chof am gyfnither i fam Beti 
fu farw o’r darfodedigaeth rhywle yng ngoror Maesyfed, 
ac am ewythr iddi, ochr ei thad, a ddaeth i’w angau 
o doriad gwaed disymwth. 

Dygwyd i’r bwrdd felly holl ddoluriau ac anhwylderau 
teulu Hendrebolon am dair cenhedlaeth, a rhwng 
popeth ni wnai Mari ddim ond ofni y gwaethaf am ei 
chyfeilles hefyd. 

Ond camsyniol fu darogan Mari wedi’r cwhl. Aeth 
bywyd yr awyr agored ar arhosfa ddefaid y Fforest 
Fawr yn drech na rhestr afiechydon y teulu i gyd, 
ac oddigerth y llonder ysbryd bywiog a’i nodweddai 
gynt, daeth gwedd gynefin Beti yn ol iddi eto. 


V.—GWYL GYNOG. 


hi yn brynhawn mwyn yn nechreu Hydref 

1830, y tymor hud hwnnw y cymerai dail 

y coed eu gwahanol raddau o felyn a gwineu, 
ac y gwridai rhedyn y cilfachau o dan ei arliw coch 
yntau, gwelid o bob cyfeiriad ieuenctid plwyf Penderyn 
yn cymryd eu llwybr er cyrraedd Twyn yr Eglwys, 
Ilannerch enwocaf yr ardal. 

Onid hwn oedd dydd paratoad Gwyl Gynog? y 
sefydliad a hanai o gyfnod y Seintiau pell heb na llyfr 
na llén i'w groniclo namyn traddodiad afar gwlad 
y tadau? Cedwid yr wyl gyda manylder difwlch, 
a mawr oedd y brwdfrydedd ymhob tipyn, oblegid, 
heblaw ei bod o henaint diamheuol, rhoddai arbenig- 
rwydd ar Blwyf Penderyn rhagor y plwyfi eraill oi 
gylch. 


Felly, yn uchel eu hysbryd ac yn drystfawr eu can, 
deuent allan o amaethdy a bwthyn, o luest a chwarel, 
yn ffermwyr, bugeiliaid, chwarelwyr a chrefitwyr 
o bob math, i ddathlu eu gwyl gartrefol unwaith yn 
rhagor. 


Cyn pump o'r gloch yr oedd yr hoff chwareuon i 
gyd mewn llawn hwyl—y bél fach yn erbyn gwal yr 
eglwys, yr herce—a cham—a naid ychydig y naill ochr 
iddi, a’r “ taflu cw’mp” yn y cae hwnt i’r berth. I 
bob un o’r rhai hyn yr oedd ei thorf fechan i edmygu 
y pencampwyr wrth eu gwaith, ac i weld chware-tég 
rhwng dyn a dyn. 

“‘Onid oedd Ianto’r Saer yn heinif heddi gyda’r bél 
fach ?”’ ebe un, ac “ onid yw Twm Wern Lis yn gwella 
fel neidiwr?”’ ebe arall. “Os dal e’ ’mla’n fel hyn fe 
fydd yn fatch i fachan ‘ Berhonddu’ cyn bo hir,”’ myn- 
tumiai’r trydydd. 

Ond yr oedd y dydd yn awr yn dechreu tywyillu 
a’r campwyr yn dechreu blino. Ha! pwy yw yr un 
acw ar grib y Foel gyda rhywbheth tebig i gwrwgl ar 
ei gefn ? Hywel Lewsyn o’r Bont, byth na chyffro 
i! widelyn gydage’! ’Nawr am dani, boys! Noswaith 
o'r hen amser unwaith eto! 

Rhedodd Shams Harris ac un neu ddau arall i’w 
helpu i gario ei offeryn, ac erbyn dychwelyd ohonynt 
vr Twyn drachefn yr oedd y dorf wedi cynhyddu, ac 
amryw o’r rhyw deg wedi dyfod o rywle a’u traed mewn 
ysfa am ddechreu y ddawns. 

Ond cyn gallu taflu ati mewn gwirionedd rhaid 
oedd i Hywel ddiosg y brethyn gwyrdd oddiam ei 
delyn hoff a’i osod yn garcus yn y Tafarn Isaf gerllaw, 
ac wrth gwrs, rhaid hefyd oedd cael “ei huni diwn,”’ 
ys dwedai efe, trwy gymryd gwydraid neu ddau fel 
cyffer rhag yr annwyd ai bygythiai o groesi ohono 
y Foel dan ei faich. 

O’r diwedd dacw fe allan ar y Twyn, ac yn eistedd 
ar gadair yng nghysgod gwal yr eglwys gan gofleidio 
ei offeryn, ac yn rhyw led-dynnu ambell dant fel rhag- 
arweiniad i’w gerdd. 

Y foment nesaf dyna gylch niferus o’r ddau ryw yn 
ei dawnsio hi ar y green i acen y tannau nwyfus, a 
chylch mawr arall o gant neu ychwaneg yn sefyll 
y tu ol i’r dawnswyr yn mwynhau yr olygfa. A golygfa 
iw mwynhau ydoedd yn wir. Gwelid yno flodau eu 
hoes yn sefyll i fyny yn hoen eu hieuenctid, ac yn 
troedio y gwahanol symudiadau fel pe baent newydd 

gyrraedd o ddawnsdai Bath, gydag ystwythder graenus 
y lle hwnnw ym mhob ystum. 

Yma, am unwaith yn y flwyddyn, yr oedd pob ffin 
a wahanai bonedd a gwreng wedi ei symud ymaith, 
a dawnsiai yr etifedd gyda’r llaethferch, a'r bugail 
gyda’r ctifeddes, a uch yn breuddwydio am siarad 
dim ond Cymraeg yn yr oll. 

Pan aeth yn rhy dywyll i weled ei gilydd yn dda 
ymwasgarwyd am ennyd i gael lluniaeth yn y gwestai 
yn ymyl, ac wedi cyfrannu o’r bastai a baratowyd, cyfeir- 
iodd pob un ei gamrau i ystafell fawr y Dafarn Isaf 
lle ’roedd yr Hen Sgweicr yn y gadair a Rheithor y 
Plwyf wrth ei ochr ar lwyfan bychan. 

Galwyd Hywel ymlacn i'w hymyl!, ac yna trefnodd 
y gweddill o’r cwmni eu hunain ar y meinciau yn 
wynebu’r delyn. 

Hon oedd “ Yr Awr Gan”’—orig a flacnorai yn wastad yr 
Ail Ddawns, neu Y Ddawns Fawr, fel ei gelwid fynychaf. 

Ar amnaid oddiwrth y Sgweier tarawodd Hywel 
un o alawon adnabyddus yr ardal, nad oes iddi hyd 
yn oed heddyw enw arall namyn ‘T6n Hywel,” 
ac ai lais crynedig (yn agoriad ir gweithrediadau 
ac yn wahoddiad i unrhyw un arall gymryd ei dro 
yn yr un peth) canodd bennill ohoni. Yr oedd yno 
henafgwyr ai clywsant lawer gwaith cyn hynny, 
a llyma hi fel y tarawodd ar eu clyw unwaith yn rhagor,— 


(ezeaeee —— SS 


ba! .d® sa" d' | dd s- om | a ig sew de eee 


Chwi frod-or-ion serchog, O BlwyfPenderyn  enwog, 
Sere SS ae BLS ae ae a aS S| 
GREENS SG => Sa BE eae eee 


bdidiven sake aeataphage Fe ae ee 


Rhowch y ddawn mewn peraidd hwyl £ gynnal gWyl i Gynog. 

Yna daeth i mewn gyda’r delyn leisiau amryw o 
bob ecwr o’r ystafell, pob un yn ei dro a’i ergyd Ileol 
neu amserol; ac wedi dihysbyddu y ddawn barod, 
dechreuwyd ar rai o'r hen dribannau nad oedd yr 
wyl byth yn gyflawn hebddynt. 


Tri pheth sydd ym Mhenderyn 
Mae’r Ysbryd Drwg yn ddilyn, 
Gwrach y Waun, a’r Hendy Llwyd, 

Ac acthus glwyd Yr Hithin. 


Mi wela’ Fanwen Byrddin, 
Mi wela’ Foel Penderyn, 

Mi wela’ Fforch-y-garan Wen, 
Mi wela’ Benrhiwmenyn. 


Beth gei ar Fanwen Byrddin ? 
Beth gei ar Foel Penderyn ? 

Beth gei yn Fforch-y-garan Wen ? 
Beth gei ar Benrhiwmenyn ? 


Caf lo ar Fanwen Byrddin, 
Caf galch ar Foel Penderyn, 

Caf garu merch y Garan Wen 
Wrth rodio Penrhiwmenyn. 


O’r gyfres olaf canodd yr Hen Sewlin y “ pennill gofyn,”’ 
a rhoddwyd yr ateb gan Hywel ei hun, a chan iddo 
arafu ar y llinell olaf hysbysiad i bawb oedd hynny 
fod y mesur hwnnw i derfynu gyda’r pennill mewn llaw. 

Dilynwyd y Triban gan amryw fesurau eraill oedd 
yn gofyn mcdr mwy ac a ddenai y cantorion goreu 
ir maes. Yn eu plith bwriodd Shams i mewn gyda 
chryn effaith yn ‘“‘ Serch Hudol,” ac nid cynt yr adna- 
byddodd yr hen delynor y llais soniarus nag y gwelid 
gwén foddhaus ar ei wyneb, oblegid ar wahan i’w 
allu yn y grefft yr oedd Shams yn ffefryn neilltuol 

am ei arabedd a’inaturdda. Dyma’r modd y canodd,— 

pe SS 

SSS Sse 
[diod sd't b 1 adel oun deren cr ods a8 ee 


Bir-a gwyn ar ben Craig Llyn pyth-ew- nos cyn Na - dol-ig 


Rhewch y fawn-en ar y tin, Arhowch’mi gin yn ddiddig, 
i ennill cymeradwyaeth y tro hwnnw. 

Yna, wedi distewi o’r gin yn llwyr, cododd yr Hen 
Sgweier a’r Rheithor i fyned allan, a chyrchasant 
at y drws drwy ganol y dorf oedd yn sefyll ar ei thraed 
iddynt fyned trwodd. 

Wedi i’r leill ddilyn y delyn allan gwelid ffag] fawr 
wedi ei goleuo wrth dalcen yr eglwys, ac yng ngoleu 
honno y dawnsiwyd y Ddawns Fawr tan hanner nos. 

Ond nid oedd Gwyl Gynog eto ar ben. Gyda thoriad 
gwawr wele chwythiad mewn corn hela yn galw ar 
bawb a fynnai i ddilyn cenel Bodwigiad i’r maes, ac 
ar hyn dacw arwyr y ddawns, Shams Harris, Ianto’r 
Saer a’r lleill yn gadael yr ysguboriau, a’r ystablau, 
neu ble bynnag y Ilwyddasant fwrw awr neu ddwy 
o gwsg, i ddilyn y cwn drwy gydol y dydd. Ac yn 
ddiweddglo i’r oll, onid oedd cinio rad yn eu haros yn y 
Dafarn Isaf gyda photes “‘ y whipod,” na phrofid gan neb 
pwy bynnag, hyd nes i un o urdd Cynog ei hun, sef y 
rheithor, ei phrofi yn gyntaf, a dwedyd mai da ydoedd. 

“Wel, Shams, beth am yr wy] eleni, gwell ai gwaeth 
na’r llynedd ? Gwelais di yn dawnsio wrth dy fodd, 
ta’ beth!” Dyna oedd cyfarchiad Ianto i’w gyfoed 
Shams y bore dilynol. 

“Yr oedd y ddawns yn ddigon da, Ianto, a’r gin, 
a’r hela, a’r ‘whipod’ hefyd o ran hynny. Ond 
wyddost ti beth! ’do’dd y dawns'wr a’r heliwr gore 
fagws Penderyn erioed ddim yno. ’Ro’dd ’y meddwl 
i’n mynd o hyd hwnt i’r mynydd ’na ato fe i Ferthyr. 
Wyt ti’n cofio’r llynedd shwd hwy] geso’ ni gydag e’ ? 
Dim cystal eleni,’n wir i ti! Ianto! sylwaist ti ar 
y ‘Sgweier’ echnos? Bachan! mae fe wedi mynd 
yn hen ar unwaith, a mae nhw’n gweyd taw gofid 
am Lewsyn sy’ bron a’i ladd e’! Wniyny byd beth 
oedd yr achos iddo gael mynd mor sytan! Wel, 
fe ddaw’r cwbwl ma’s rywbryd, tebig!” 

“Bore da! Ianto!”  ‘“ Bore da! Shams!” 


VI.—“* GWAED, NEU FARA.” 


CHYDIG Wyr gweithwyr Deheudir Cymru, sydd 
heddyw yn ennill mwy o gyflog mewn un dydd 
nag a wnai eu teidiau mewn wythnos gyfan, 

am y caledi a ffynnai yn ein gwlad gan mlynedd yn 
ol. 

Mor ddiweddar a’r flwyddyn 1830, deuddeg swilt 
yr wythnos oedd cyflog y “ gweithiwr haearn” wrth 
y fiwrnes, a’r glowr dan y ddaear yr un modd. Prynid 
popeth yn “ siop y cwmni,” ac yn aml nid oedd “dim 
yn troi”’ wedi talu’r gofynion yno. 

Ychydig oedd nifer y cymdeithasau dyngarol, a 
lai fyth yr undebau o unrhyw fath, fel rhwng popeth 
nid oedd y gweithiwr cyffredin ond math ar gaethwas, 
yn dibynnu bron yn hollol ar ewyllys da yr un ai 
cyflogai. 

Gwyddys yn eithaf da mai Merthyr oedd Mecca 
pob Cymro o anian grwydrol yn yr oes honno, a bod 
y llwybrau arweiniai tuag yno yn cael eu mynychu 
gan “dorwyr cyfraith’’ o bob math. A phan gofiom 
am erwinder y gyfraith ei hun yn y dyddiau hynny, 
hawdd credu bod cyfran fawr o’r ‘‘dynion déd” ar 
lan Taf yn ffoaduriaid, am ryw drosedd neu ’i gilydd, 
o’r ardaloedd y magwyd hwy. 

Yno y gwelid llawer gWr ddygodd ddafad ei gymydog 
ym Mrycheiniog neu Geredigion, ambell un fel Dic 
Penderyn a dorrodd asgwrn cefn ei gyfaill o ddamwain 
yn Aberafon, ac arall, fel Lewsyn yr Heliwr (oedd yn 
wirioneddol o Benderyn) a fynnai fod yn ben neu 
ddim pa le bynnag y trigai. 


we 

Yn y flwyddyn 1831, yr oedd sefyllfa pethau yng 
ngwlad yr haearn a’r glo yn waeth nag y bu yng nghof 
neb—yr hur yn llai, y nwyddau yn brinach, a’r dyledion 
yn myned yn drymach, trymach. 

Nid oedd papur dyddiol yn y dywysogaeth, ac hyd 
yn oed pe bae, ychydig oedd y rhai fedrai fforddio 
i dalu am dano. Yr oedd Merthyr i bob pwrpas 
ymhellach o Gaerdydd neu Abertawe y dyddiau hynny 
nag yw oddiwrth Bwluwayo neu Singapore heddyw. 
Felly, rhaid oedd i dref Merthyr ei hun ennill neu 
golli yn yr argyfwng mawr o’i blaen. 

Dacw hwynt—y werin anllythrennog yn cael eu 
cynhyrfu yn ol a blaen gan bob rhyw ddawn, ond yr 
oll yn diweddu mewn condemniad o’r meistri celyd— 
dim mwy, dim Ilai. “Dim!” ddywedaisi? Welwch 
chwi mo’r newyn ymhob gwedd ? mo’r awydd ymddial 
ymhob llygad ? 

Gyda hyn, dyna’r newydd yn rhedeg fel tin mewn 
sofl fod y milwyr yn dod. Ie, milwyr Waterlw, meddai 
pawb. Dyma hi ar ben arnom! Cawn ein gwasgu 
yn ol i’r hen delerau, a bydd bidog uwch ein pen fel 
yr oedd ffrewyll yr Aifftiwr uwchben Israel gynt! 

Welwch chwi’r dyn ieuane acw yn annerch ei gyd- 
weithwyr mewn geiriau eiriasboeth, ac yn eu cynhyrfu 
ai frawddegau miniog ? Os nad ydych yn ei adnabod, 
gwn am rai o hen ysgolheigion Gwern Pawl a wnai 
hynny ar unwaith. Y tafod firaeth, y gwallt crych, 
a’r holl osgo annibynnol, yn union fel cynt, nis gallent 
berthyn i neb arall ond i Lewsyn yr Heliwr. Clywch 
beth a ddywed !— 

“ Fechgyn! ma’ nhw’n gweyd fod y sowldiwrs yn 
dod! I beth? dybygwch chi? I beth hefyd, ond 
in gwneud yn slafiaid mewn gwirionedd a’n gorfodi 
i weitho yng Nghyfarthfa fel y gwnant i’r blacks neud 

yn Jamaica! Fechgyn! am dano *i ’m hunan wy’ 
*1 ddim yn mynd i weitho ’m henaid ma’s am ddiddag 
swllt yr w’thnos i foddhau neb, ac nid wy’n mynd 
i starfo chwaith! Cofiwch ’ng ngeiria, boys! ’*Rwy’n 
gwel’d y ‘cotia cochion’ ishws wedi dod o fla’n yr 
hotel. Gadewch inni fynd lawr i gael gweld a chlywed 
beth gewn ni.” 

I lawr yr aed, ac yno ar yr heol fawr o flaen Gwesty 
y Castell yr oedd miloedd wedi ymdyrru, y mwyafrif, 
fe ddichon o gywreinrwydd i weled y Scottish High- 
landers (“‘ gwyr y peisha béch ” fel y gelwai y Morgeinwyr 
hwynt) fuont yn Waterlw; ond llawer hefyd i weled 
beth gynhygiai y meistri o’r tu ol i’r “ cotia cochion.” 

Ar y palmant o flaen y gwesty safai y milwyr yn 
rheng sengl gyda’u cefnau ar y mur, ac yn gwasgu 
arnynt, gan lenwi yr heol o ochr i ochr, yr oedd y dorf 
aruthrol. 

Mewn ychydig eiliadau dacw ffenestr llofft y gwesty 
yn agor, a’r meistri—Crawshay, Guest, ac eraill yn 
eu tro yn annerch y dyrfa. Siaradodd rhai ohonynt 
yn synhwyrol a heddychol ddigon, ond gyrrodd un 
arall ohonynt y cynhulliad yn wenfilam, o awgrymu 
yn lled ddigamsyniol mai gwell oedd i’r gweithwyr 
blygu mewn pryd cyn y byddai’n rhaid iddynt wneuthur 
hynny drwy nerth arfau. 

Ar hyn wele Lewsyn yr Heliwr yn neidio yn ffyrnig 
at y milwr agosaf a chydag ysgogiad cyflym yn cipio ei 
fwsged oddiarno. Yna, gan grochwaeddi “‘ Gwaed, neu 
Fara!” efe a drywanodd yr Ysgotyn 4’i fidog ei hun. 

Am yr hanner awr nesaf yr oedd yr heol yn un cad 
—y dorf yn ceisio rhuthro ar y milwyr, a hwythau— 
fechgyn dewr bob un—yn ceisio eu dal yn ol, ac yn 
anad dim, i'w rhwystro i ennill drws mawr y gwesty 
a myned at y meistri ar y llofft. 


Ar y palmant o flaen y Swesty satai y milwyr yn rheng sengl 
gyda‘u cefnau ar y mur, ac yn gwasgu arnynt yr oedd y dorf 
aruthrol, fo, 2, 

Yna y gwelwyd y camsynied dybryd a wnaed o 
osod y milwyr yn rheng sengl ar y palmant, ac wedi 
diogelu bywydau y rhai o’r tu mewn trwy sicrhau 
y drws wynebai yr heol, y peth pwysicaf wedi hynny 
oedd diogelu bywydau y milwyr eu hunain oedd y 
tu allan a’u cefnau ar y mur. 

Dro ar ol tro y rhuthrodd y dorf arnynt, a thro ar 
ol tro y daliwyd hwynt yn ol naill ai gan fidogau yr 
Ysgotiaid eu hunain ar y palmant, neu gan y saethu 
a wnaed dros eu pennau o’r Ilofft. 

Anodd iawn fu y gwaith o dynnu milwyr yr ystryd, 
bob yn un ac un, i ddiogelwch. Yr unig ffordd i’w 
wneud bellach, gan fod drws y gwesty yn awr wedi ei 
gau, oedd eu symud gam a cham i gongl y ty, ac yna 
peri iddynt redeg, un yn awr ac un yn y man, oddiyno 
i ddrws mawr yard y gwesty yn yr heol groes. 

Liwyddwyd i gyrraedd “ dinas noddfa’”’ gan bob un 
o'r Ysgotiaid oddigerth yr olaf ar ben y rheng. Yr oedd 
efe—cawr nerthol—wedi bod yn ndéd i gynddaredd y dorf 
o'r dechreu, gymaint fu ei fedr a’i ddewrder y diwrnod 
hwnnw. Oblegid pan wedi ei guro i’w liniau, a’i faeddu 
nes llifai y gwaed dros ei wyneb, para i ymladd a wnaiefe. 

Ac yn awr, wele yntau wrth gongl y ty yn paratoi i 
redeg fel ag y gwnaed gan ei gydfilwyr. 

Ond wrth y gongl hefyd yr oedd Dic Penderyn, 
yughyda’r rhai mwyaf penderfynol 01 gyfeillion yn 
mynuu ei rwystro i gyrraedd diogelwch. I ffwrdd ag ef, 
fodd bynnag, ac enillodd yr yard, ond gyda Dic a dau 
neu dri arall yn hongian wrth ei ystlys fel helgwn ar 
fedr tynnu i lawr lew eu helwriaeth. 

Beth ddigwyddodd y tu ol i ddrws yr yard ni ddeuir 
byth i wybod gyda manylder mwy, ond yr oedd yr 
Ysgotiad dewr yn farw, a chyhuddid Dic o fod yn achos 
ei farwolaeth. 

Cc 


34 LEWSYN YR HELIWR. 


Wedi i’r milwyr adael y palmant, parhawyd am beth 
amser i saethu at y bobl yn yr heol hyd nes y gwelodd 
pawb mai gwell oedd bod allan o gylch y tanio. Ary 
Ile agored, yn gelain neu yn glwyfedig, yr oedd tua 
hanner cant yn gorwedd, a phan y ceisiwyd cario y 
trueiniaid o’r man y syrthiasant, saethwyd ar y dechreu 
at bawb a geisiai wneuthur hynny. 

Gofynion milwrol,—rhag ymgasglu o’r dorf eilwaith i 
beri cynnwrf adnewyddol,—yn ddiau a barodd y saethu 
parhaol hwn; ac fel y bu yn ffodus i enw da yr Alban, 
rhoddodd y munudau nesaf gyfle i natur oreu y milwyr 
i arddangos ei hun. Oblegid pan y daeth mam 
Gymreig,—hen wraig gyda’i gwallt yn wyn,—heb ofn 
na gwn na bidog i gario ei mab allan o’r gyflafan, 
gwaeddodd y swyddog nad oedd neb i’w rhwystro. Ar 
y gair gostyngwyd ffroen pob mwsged i lawr, a thyn- 
nodd pob Ysgotyn ei gap o barch tég i’w harwriaeth 
lifraw. 

O! ’r fath arddunedd oedd gweled cariad mam yn 
torri dros ben popeth i gyrraedd ei mab clwyfedig, 
ac O! ’r fath dro gresynol bod achos iddi beryglu ei hun. 

Pob parch, er hynny, i’r Ysgotyn a blygodd o flaen 
cariad mam Gymreig ! 


VIIL—Y FANER GOCH. 


N bore dydd Gwener tesog ym Mehefin, 1831, 
cychwynnodd Beti Hendrebolon ar gefn ei 
chaseg gyda’i basged ar ei braich i Hirwaun i 

werthu, yn ol ei harfer, ymenyn yr wythnos, o ddrws i 
ddrws, yn y pentref poblog hwnnw. Gan fod y pellter 
yn rhyw chwe milltir, a bod brys arni ddychwelyd mewn 
pryd erbyn y deuai prynwr yr Wyn heibio i’r fferm yn y 
prynhawn, gosododd waith boreol y tyddyn i’r naill 
ochr cyn saith o’r gloch, a chyda bod y dydd awr yn 
henach, arweiniodd ei hanifail allan o waun y Bryncul 
ar gyfer Pantgarw i gyrchu yr heol fawr ai dygai i ben 
ei thaith. 

Pan wrth ysgwar ‘“ Y Lamb,” gwelai fintai fechan o 
chwarelwyr y cerrig calch yn ymddiddan 4’i gilydd yn 
eiddgar iawn, a deallodd oddiar y siarad bod cynnwrf 
gwaedlyd wedidigwydd ym Merthyr y diwrnod cyn hynny, 
a bod bywydau lawer wedi eu colli. Aeth yn ei blaen 
gan ddiolch fod Penderyn o leiaf yn rhydd o’r fath 
bethau adfydus, ond gan ei bod yn adnabod pawb 
ymron ai cyfarfu ar y ffordd, nid hir y bu cyn deall bod 
y cythrwfl hwn yn waeth na’r un a brofodd yr ardal 
erioed o’r blaen. Siaredid gan rai am y si fod rhyw 
Ddic Penderyn yn ddwin yn yr helbul, ond gan na 
wyddai hi am neb o’r enw o fewn cylch ei hadnabydd- 
iaeth, nid oedd o gymaint pwys ganddi am dano, ond 
pan ddywedwyd gan arall mai Lewsyn yr Heliwr oedd 
yn ‘“blaenori y mob,” neidiodd ei chalon i'w gwddf ar 
unwaith. Onid oedd yr unig Lewsyn a wyddai hi 
amdano ym Merthyr ers peth amser ? ac onid “ blaenori ”’ 
oedd yr hyn a wnai efe ar bob rhyw bryd ac ymhob 


rhyw fan ? 

O barhau ei thaith heibio Pontprenllwyd a Threbanog, 
ceisiodd Beti feddwl mwy am bris ei nwyddau a gofyn- 
ion ei chwsmeriaid nag am Ferthyr ai thrafferthion ; 
ond er ei holl ymdrech i anghofio’r cythrwfl, codai y 
gwallt ‘“a’r haul arno” o flaen ei Ilygaid o hyd. Yr 
osgedd annibynnol a edmygai gymaint yng Ngwern 
Pawl gynt a welai hi eto ym Merthyr yn arwain y werin i 
wneud yr hyn a ewyllysiai ei pherchennog. 

Pan ar fin cyrraedd pentref Hirwaun, clywai groch 
waeddi anarferol yn yr hwn yr unid seiniau digofus a 
chwerthiniad uchel yn un bonllef mawr. 

Pan ddaeth i olwg Pont Nantybwlch, gwelai feirch y 
coach mawr yn carlamu i'w chyfarfod, a’u chwys yn 
ewynnu i'r llawr. Rhyw ganllath yn ol ar yr heol ’roedd 
y dorf yn rhedeg yn ol a blaen gan waeddi a thaflu eu 
breichiau o gylch fel hanner gwallgofiaid. Yr oedd yn 
amlwg bod yno gyfiro mawr, er na wyddai yr eneth ar y 
pryd beth ai hachosai. Ond pan y sylwodd ar nen y 
coach, buan y gwelodd yr hyn a’i perai, canys yno yr 
oedd y guard—Sais cyhyrrog a adnabyddai hi yn dda, 
o'i weled yn fynych—yn ymgodymu a4 rhyw ddeuddyn 
lawer llai eu maint nag oedd efe. Llwyddodd y guardi 
daflu un ohonynt i lawr dros ben yr olwyn i’r heol yn 
gynnar yn yr ornest, ond glynnai y llall ynddo,—a hyn 
achosai firi y dorf,—am gryn amser. 

Parhau yr oedd y ddau i wthio ei gilydd ar y nen hyd 
nes yn nhro yr heol, a’r cerbyd eto yn teithio yn gyflym 
y bu agos i’r naill a’r llall gollieutraed. Yna, yn sydyn, 
cafodd y guard mawr fantais ar ei wrthwynebydd, a 
chyda thafliad chwyrn bwriodd y bychan yn glir o nen 
y coach ifén y clawdd. Cyn gynted ag y cafodd hwnnw 
y llawr, neidiodd ar ei draed drachefn, ac wedi bygwth 
ai ddwrn i gyfeiriad y cerbyd oedd, erbyn hyn, ymhell 
oddiwrtho, trodd yn ei ol i gyfarfod y dorf, ac yna y 

gwelodd Beti, i'w mawr syndod, nad oedd efe namyn 
Shams Harris, ei hen gyfoed o Wern Pawl. 

Y gwir oedd fod gweithwyr Hirwaun wedi codi mewn 
cydymdeimlad 4 therfysgwyr Merthyr ac wedi arfaethu 
cymeryd meddiant tawel o’r coach mawr y bore hwnnw, 
pan y newidiai geffylau wrth y Cardiff Arms. Ond yr 
oedd y gyrrwr, rywfodd, wedi deall eu hamcan, ac felly, 
wedi rhuthro yn y blaen i gyfeiriad Glynnédd heb y newid 
arferol, a phan y carlamwyd drwy y twr gweithwyr ar 
yr ysgwar, neidiodd y ddau a nodwyd i fyny i’r coach 
Vw rwystro i ddianc. Dyna barodd yr ysgarmes 
rhyngddynt a’r guard ar do y cerbyd, yr hyn y bu Beti 
yn llygad dyst o hono ar ei dyfodiad at y bont. 

Buasai hynny ei hun yn ddigon i’w gwneud hi yn 
ofnus, ond ychwanegwyd yn ddirfawr at ei braw o 
weled yn dyfod i’w chyfarfod y dorf ddig yn cael ci 
harwain gan un a ddaliai i fyny faner lydan. Oddiwrth 
y faner hon diferai gwaed neu ryw hylif coch arall, ac 
yn nwylaw amryw o'r dorf yr oedd drylliau, hen 
gleddyfau, pladuriau ac eirf eraill. 

Pan o fewn ychydig iddi, trodd dyn y faner goch yn 
ei ol, a throdd y rhan fwyaf o’r dorfi’w ddilyn, ond daeth 
un ymlaen ati, a chan gydio yn ei basged, a waeddodd 
mewn rhyw gellwair ofnadwy,—* ’Menyn neu waed, 
myn asgwrn i!” Llewygodd Beti ymron ar hyn, ond 
daeth Shams ymlaen ac a ddywedodd wrth y dyhiryn,— 
“ Rhag dy gywilydd di, Dai! nid wmladd 4 menywod 
yunni. Dera mli’n, ti gai amgenach gwaith nag ala 
ofan ar ferched 0 hyn i ’fory!” 

Ni wyddai Beti ar y pryd hwnnw mai ceisio arall- 
eirio brawddeg ddychrynllyd Lewsyn ym Merthyr,— 
‘** Gwaed, neu fara!” oedd y Dai hwn, ac ymhen amser 
ar ol yr amgylchiad, rhyddhaodd ef o fwriad cis yn ei 
herbyn. 

Ond ar y foment honno yr oedd ei ofn yn fawr arni, 
ac ni wyddai yn iawn am beth amser pa un ai troi yn 
ol i Ystradfellte a wnai neu ddilyn y bobl yn eu holau i’r 
pentref. Eu dilyn a wnaeth, fodd bynnag, ac erbyn 
iddi gyrraedd y lle agored o flaen y Cardiff Arms, 
gwelodd fod yno gynnwrf mawr, a bod rhai cannoedd o’r 
gweithwyr arfog wedi ymgynnull o dan y faner waedlyd. 

Nid ymddangosai bod yno neb neilltuol yn arwain y 
terfysgwyr, er bod rhai ohonynt wedi mynnu agoriad 
i siop Philip Taylor yn ymyl, a dwyn yr holl bylor oedd 
yn y stordy. Gyda bod y rhai hyn wedi trolio’r gasgen 
gyda gwaeddi mawr, i sgwar y Cardiff, wele hen Wr yn 
trhedeg atynt o gyfeiriad y Rhigos gan ddweyd fod 
““eannoedd, os nad miloedd, o sowldiwrs ‘ Bertawa’ 
yn dod i fyny trwy Gwm Nedd y foment honno.” 
Sobrodd hynny y dorf i raddau, ac ni wyddent yn iawn 
ar y cyntaf beth i'w wneud yn wyneb y newydd diwedd- 
araf hwn. Gwelwyd na allent ymladd 4a’r “ miloedd 
sowldiwrs,” ac felly penderfynwyd eu gadael i basio 
trwy Hirwaun yn dawel, a’u dilyn bob cam i Ferthyr, 
iw dal rhwng y ddeudan yn hwyr y dydd. 

Yn y cyfamser, chwiliwyd am geffyl cyflym, fel y 
gellid rhoddi gwybod i wyr Merthyr fod y ‘‘ miloedd ” 
o Abertawe ar eu ffordd tuag atynt, ac er syndod mawr 
i bawb, mynnodd Nani Moses, gwraig briod o’r lle, fod 
yn negesydd drostynt. Neidiodd Nani ar gefn y ceffyl, 
gan farchogaeth yn null gWr neu was, heb na chyfrwy 
na dim odditani, a ffwrdd a hi ar garlam drwy Heol y 
Felin a Chwmsmintan i roi ei gwybodaeth mewn pryd. 

Pan ddaeth sowldiwrs Abertawe i’r golwg, gwelwyd 
nad oedd y fintai gant mewn rhif, a chyfrif yr oll, a 
digllon iawn oedd y Brocs,* wedi colli ohonynt y coach 
mawr eisoes, yn y meddwl hawdded gwaith fuasai 
rhwystro y milwyr i fyned ymhellach na Hirwaun. 


*Llysenw adnabyddus ar frodorion Hirwaun. 

Ond bellach yr oedd yn rhy ddiweddar. Brysiodd yr 
Yeomanry oedd wedi cyfarfod y coach gwyllt eisoes, ac 
wedi cael hysbysrwydd o’r hyn a’u harhogai ar Hirwaun, 
drwy y lle at the charge, gan dynnu i’r un cyfeiriad ag 
a gymerodd Nani ychydig funudau o’u blaen. Gwelai 
hi hwynt ym mhob tro heol fel pe yn ennill arni, ond 
daliodd i garlamu yr oll o’r ffordd, a Ilwyddodd i gadw 
ar y blaen nes cwrdd o honi 4 Lewsyn a’i wr uwchben 
Penrheolgerrig. Gwaeddodd ei neges atynt mewn un 
frawddeg lesmeiriol, ac yna helpiwyd hi oddiar gefn ei 
march gan ugain o ddwylaw edmygwyr. 

Dilynodd terfysgwyr Hirwaun y milwyr yn araf, ond 
erbyn iddynt gyrraedd pen Mynydd Merthyr, yr oedd yr 
Yeomanry eisoes wedi eu gorthrechu a’u harfau yn llaw 
Lewsyn ai lu. Pan geisiodd yr Uch-gapten Price 
siarad a’r blaenor ar y mynydd, a dangos afresymoldeb 
anturiaeth y gweithwyr, daliodd Wil Jones Fawr ei 
bladur uwch ei ben, a chan waeddi yn ei barabl man- 
tachog, ““ Down Achms !”’ gorfodwyd y swyddog i roddi 
carn ei gledd yn llaw yr Heliwr o Benderyn. 

Wedi i Beti ymweled 4 rhai o’i chwsmeriaid agosaf, a 
chael y mwyafrif ohonynt allan o’u tai, penderfynodd 
ddwyn y rhelyw oi nwyddau yn ol i Hendrebolon hyd 
amser mwy cyfaddas i’w gwerthu. Yr oedd yr holl wlad 
erbyn hyn yn ferw drwyddi oherwydd y digwyddiadau 
ym Merthyr, ac ar Hirwaun, ac ni fynnai neb siarad am 
ddim arall. 

Gyda chalon drom yr arweiniodd Beti yr hen gaseg i’r 
ystabl ar ei dychweliad, ond ceisiodd serch hynny 
ymddangos yn ysgafn ei hysbryd ar ei mynediad i'r ty 
at ei brodyr. 

Yno yr oedd prynwr yr Wyn yn adrodd wrthynt yr 
hyn a wyddai efe am yr helynt. Ymbhlith pethau eraill, 
dywedai mai Lewsyn yr Heliwr o Benderyn oedd y 
blaenor; ac yn wir, mai efe ollyngodd waed gyntaf 

ar y palmant ym Merthyr, ac mai efe a barhaii arwain y 
mob, er eifod wedi ei glwyfo yn ei wyneb y diwrnod cyntaf. 

Dywedodd hefyd fod milwyr o Abertawe ac Aber- 
honddu wedi ceisio cyrraedd Merthyr i gynorthwyo yr 
Highlanders yno, ond mai methiant fu y ddau gais, am i 
Lewsyn ddiarfogi y fintai gyntaf ar Fynydd Merthyr, aci 
Ddic Penderyn darfu ceffylau mintai Aberhonddu trwy 
ollwng cawod o gerrig ar eu pennau yng nghraig Cilsanws. 

Ond y peth olaf a glywsai y gir dicithr oedd bod 
y mob eisoes wedi dechreu edifarhau am eu rhyfyg a 
bod Ilawer ohonynt erbyn hyn yn gwrthod ufuddhau i 
Lewsyn, ac na fyddai’n hir cyn y byddai efe ei hun yn 
ffoi am ei einioes rhagddynt. 

Yna adroddodd Beti y modd y digwyddodd iddi hithau 
ar Hirwaun, a bu yn hyawdl dros ben am yr ornest rhwng 
y guard mawr a Shams ar nen y coach, ond gofalodd beidio 
yngan enw Lewsyn o gwbl, am y gwyddai, ond yn rhy 
dda, am yr atgasedd tuag ato oedd ym mynwes ei 
brodyr. Ac yn ategiad i’w hystori dangosodd wacter 
ei phwrs am nad oedd prynwyr i’w hymenyn y diwrnod 
rhyfedd hwnnw. | 

Yna, gan gymeryd arni ollwng yr helynt o’i meddwl 
yn llwyr, dechreuodd siarad am oruchwylion cyfiredin y 
fferm, fel pe bai y rheiny yn fil pwysicach yn ei barn. 

“Wyth swllt y pen am yr Wyn!” ebe hi wrth ei 
brodyr yn gellweirus, “‘ dylasech fod wedi cael wyth a 
chwech yn y man Ileiaf!”” Gwenodd prynwr yr Wyn 
arni yn faddeugar, am y gwyddai yn dda nad oedd 
ond yn siarad iaith ‘“‘ prynu a gwerthu,” a gwenodd 
hithau yn ol yn yr un ysbryd hael. Ond pan yn y 
Naethdy yn godro wrthi ei hun, daeth pethau sobr bywyd 
eilwaith drosti fel ton, a chan godi oddiar ei hystél a 
phwyso ei phen ar ysgwydd yr hen fuwch, hi a wylodd 


fel pe bai popeth yn y byd wedi troi yn siom ac yn 
wermod iddi. 


VIT.—Y FFOADUR. 


N noson ymhen tuag wythnos ar ol y gyflafan fawr 
o flaen Gwesty’r Castell, gellid gweled dyn yn 
cerdded yn Ilechwraidd i fyny heol Nantygwenith, 
gan dynnu ei gyfeiriad i rywle i’r gorllewin o Ferthyr. 
Oddiwrth ei gerddediad gellid casglu mai dyn ieuanc 
oedd efe, ond oddiwrth ei benwisg a’i wddfwisg bernid 
ef yn henafgwr, oblegid odditan ei het estynnai cadach 
a guddiai un ochr i'w wyneb ac a rwymid wedyn o 
amgylch ei wddf. Ymddangosai fel pe am osgoi cyf- 
eillach pawb, a phan y cyferchid ef weithiau 4 ‘“‘ Nos 
Da” y brodorion, nid atebai ddim. 

Hwn oedd Lewsyn yr Heliwr, a oedd wythnos yn ol 
yn gapten pum mil o wyr, ond oedd heno yn ffoadur 
truenus, a phawb wedi cefnu arno. Yr oedd Dic 
Penderyn, ei gyfaill pennaf, a’i gyd-wrthryfelwr dewraf, 
eisoes yn y ddalfa, a gwyddai fod chwilio llwyr gan y 
cwnstabliaid amdano yntau. Newidiai ei le cysgu 
bob nos, a theimlai erbyn hyn nad oedd unlle ym Merthyr 
yn drigfod diogel iddo. Blinai yn fawr oherwydd yr 
holl helynt, ond yr hyn a’i blinai fwyaf oedd gweled y 
rhai a frysient i wneud ei amnaid lleiaf ychydig ddyddiau 
yn ol, yn awr yn troi eu cefnau arno, ac yn edrych yn 
sur ar bopeth a awgrymai. Teimlai yn wir fod amryw 
oi gydweithwyr bellach.yn barod i’w werthu i’r awdur- 
dodau, ac yn blysio am y gwerth gwaed a roddid am ei 
gael ir ddalfa. 

Felly, penderfynodd eu gadael am y diogelwch mwy 
a gaffai yn hen ardal ei febyd, o’r hon y gwyddai bob 
llecyn, ynghyda’r lliaws “dinasoedd noddfa” a 
gynhygiai gwigoedd ac ogofeydd gwlad y cerrig calch i 

41 


42 LEWSYN YR HELIWR. 


ddyn ac anifail mewn perigl am eu hoedl. Y syndod 
oedd nad carcharor efe eisoes, oblegid heblaw deuglwyf 
arall ar ei gorff yr oedd 61 brath bidog draws ei foch yn ei 
gyhuddo yng ngwydd pawb o fod yn un o’r terfysgwyr. 

Dringodd y ffoadur heol Aberdéar am ryw ddwy 
filltir, hyd nes y daeth eilwaith at y man yr ildiodd yr 
Uchgapten Price ei gledd “ Waterlw”’ i'w ddwylaw ef. 
Er trymder ei galon yn awr, ni allai lai na gwenu gyda 
boddhad wrth feddwl am yr amgylchiad. Pa beth 
bynnag ddeuai o hono ef, yr oedd y cledd hwnnw wedi 
ei guddio mewn man na chai neb afael ynddo byth 
namyn ei dylwyth ei hun. 

A phan gofiodd am Wil Jones Fawr yn dal y pladur ar 
war yr Uchgapten, ac yn gorchymyn y ‘“‘ Down Achms ” 
digamsyniol, chwarddodd rhyngddo ag ef ei hun yn 
iachus. Ond nid amser i chwerthin oedd iddo ychwaith. 
Gwyddai fod y crocbren yn ei aros oddigerth i ryw 
wyrth ddigwydd yn ei hanes. Ond penderfynodd ei 
osgoi i’r pen pellaf, ac nid gorchwyl hawdd a addawai i’r 
ewnstabliaid pe unwaith y caffai ddaear Penderyn o dan 
ei draed. 

Ar hyn trodd o’r heol fawr i dorri dros weunydd 
Penmeilart a’r Naint i gyrchu Mynydd Bodwigiad, le y 
gwyddai am bob agen yn y creigiau ac am bob Iloches 
y gallai canddo ymguddio ynddi. Tarawodd ar fynydd 
y Glog cyn ei bod yn dyddio, ac yn yr hesg o gylch maen 
anferth yr ymguddiodd am y diwrnod hwnnw. Cysgodd 
am rai oriau nas gwyddai pa nifer, a dihunwyd ef gan 
danbeidrwydd yr haul ar ei wyneb. Ni feiddiai godi 
ar ei draed, ac anghysurus ddigon oedd gorwedd yno fel 
creadur mud yn aros am fantell y nos cyn dyfod allan i 
rodio’n rhydd a chwilio am rywbeth i’w fwyta. 

Cerddai oriau yr hirddydd hwnnw mewn esgidiau 
plwm, a bu ar Lewsyn fwy nag unwaith chwant codi ar ei 

draed a cherdded yn eon i lawr i’r Plas, lle yr oedd 
gynt,—O! dro ar fyd!—yn ffefryn pennaf. Ond 
gwyddai yn eithaf da mai gwallgofrwydd fyddai hynny 
yn awr, ac felly disgyblodd ei hun i fod yn amyneddgar. 

A’r hyn fu yn gymorth iddo wneud hynny oedd 
gweled dau aderyn bychan yn hedeg yn ol a blaen i’r un 
sypyn brwyn ryw ugain llath oddiwrtho i gyfeiriad y 
tondir. 

“Ha!” meddai Lewsyn, ‘‘ mifynnaf weld!” Ac ar 
hyn dechreuodd ymlusgo ar ei dor tuag at y man i weled 
a oedd ei ddamcaniaeth yn gywir. 

““O ie!” ebe fe, “pump o larks! Da iawn, adar 


bach, porthwch nhw’n dda!” ac yna, ebe fe mewn 
ochenaid nas gallai ddal yn ol, “‘ Dysgwch nhw ilwybro’n 
iawn wedyn!” 


Ar ei ddychweliad i gysgod y maen drachefn, 
taflodd rai o friwsion ei gwd i gyfeiriad y nyth, a threul- 
iodd ei amser i wylied prysurdeb y rhieni bychain 
gyda’u teulu pwysig. 

Dygodd hynny i’w gof nyth glis-y-dorlan ym Mryncul, 
ac am Beti, a Mari, a Gwern Pawl. Clywai wedyn 
y llaethferched yn galw’r gwartheg mewn mwy nag 
un fferm, a theimlai yr ergydion pylor yn cael eu tanio 
yng ngwar Crawshay cyn peidio’r llafur am y dydd,— 
popeth yn union fel y sylwodd ac y teimlodd ganwaith 
yn nhrefn brynhawnol yr ardal pan yn nhymoc euraidd 
ei blentyndod. 

Daeth i’w feddwl am y “ cyfeillion chware”’ gynt,— 
lawer ohonynt yn ddiau ym mhentref y Lamb a Phont- 
brenllwyd oedd yn ei olwg y foment honno. A’r hen 
Sewlin! beth am dano yntau? A fyddai efe, rywbryd, 
’wys, yn dweyd wrth ddisgyblion y dyfodol am osgoi 
ffyrdd Lewis Lewis, oedd yn arwain i goll cymeriad— 
a’r crocbren ? 

Pan ddaeth yn hir brynhawn teimlai Lewsyn chwant 
bwyd. Yr oedd wedi bwyta y bara a chaws, oedd 
yn ei gwd, yn gynnar yn y bore, ac nid oedd dim yn 
weddill. Rhaid oedd cael rhywbeth yn ychwaneg, 
ac eto, at ba ddrws y gallai anturio i ofyn am ymborth ? 
Dyfalodd lawer am gynllun i lanw ei god eilwaith, 
ond pan aeth yr haul i lawr yr oedd eto o dan gysgod 
y maen mawr a’i gylla ’n wag. 

Ond pan aeth y wlad yn fud eto, heb ddim ond aderyn 
y gwair yn aflonyddu ar y distawrwydd, mentrodd 
y ffoadur i fyned i lawr drwy gaeau gwair y Garwdyle 
a’r Glynperfedd tuag at bentref y Lamb, ac yno y gosod- 
odd i weithrediad y penderfyniad y daeth iddo. 
Liwyddodd i agor un o ffenestri efail gdf y pentref, 
ac wedi ei chau yn ofalus, gorweddodd yn ei hyd ar 
y pentan, a rhwng ei deimlad blinedig a gwres y minlo 
syrthiodd trwmgwsg arno. 

Bore trannoeth cafodd yr hen Feredydd y gof fraw 
mwyaf ei oes o weled gwaed yn diferu dros ochr y 
pentan a gWr yn gorwedd yn y lle tin fel pe yn gelain. 
Wedi gweled mai byw oedd efe, ac yn neilltuol wedi 
gweled mai Lewsyn oedd, ciliodd ei ofn i raddau, ac 
wedi clywed yr holl ystori o enau Lewsyn ei hun, er 
clywed ohono hi gan Shams yn flaenorol, penderfynodd 
yr hen of wneud ei ran fel Samaritan ir llanc rhyfygus 
ddaeth yn y modd adfydus hwn i guro wrth ei ddér. 
Aeth yn gyntaf dim ir ty am ymborth a diod iddo, 
ac wedi aros hyd nes y digonwyd y truan, ebe fe wrtho,— 
“Yr wyt mewn picil clawd Lewis, ond nid y fi sy’n 
mynd i droi ’nghefan arnat ti, machan i. Dod y bara 
a chaws yma yn dy boced, cera lan i goed y Coedcaedu, 
ac aros yno nes bo’'i ’n t’wyllu heno. Yna dere i lawr, 
fe fydd y ffenast ar agor i ti, a’ fe fydd bwyd i ti wrth 
gefan y pedola’ yna. Ond cofia ’dwy’ i na neb arall 

i gael dy weld o gwhl, oblegid ’roedd dau gwnstabl yn 
y Lamb ddé. Ti gei fwyd bob nos, ’run man, c’yd y 
mynni di, ond os gwela’ i fod y bwyd heb ei fyta, fe 
fydda’ i ’n diall dy fod ti wedi mynd off. *Nawr, machan 
i, lan a ti i Goedcaedu cyn bo neb arall yn dy weld ti. 
Mae dynion bishi idd ’u cael, cofia !” 

Felly y bu. Cysgodd Lewsyn ddwy noswaith yn 
yr efail ar y pentan, a llechai ym mhrysgwfdd y Coed- 
caedu liw dydd. Ond rhag ofn i Feredydd ddyfod 
i drybini o’i herwydd ef penderfynodd ymadael y 
drydedd noswaith. Ond i ble? I ble, yn wir, ond 
i Ystradfellte ? Onid oedd y Porth Mawr yno, ac 
onid allai un gwr penderfynol ddal ei dir yn y lle hwnnw 
ynerbyncant? A phed aethaiy ‘“ gwaetha’n waetha,” 
onid allai efe—Lewsyn—daflu ei hun i’r gwacter diwaelod 
yn y tywyllwch tanddaearol yn hytrach na chael ei 
gymryd yn fyw, i sefyll ei brawf o flaen llwfriaid ? 

Felly, y Porth Mawr am dani! ac ar y ffordd tuag 
yno llanwodd ei logellau ag eirin Mair o ardd yr Heol 
Las er mwyn gwneud i fara a chaws Meredydd ‘i 
fynd ymhellach.” 

Wedi cyrraedd yr ogof chwiliodd am gilfach dywyll, 
rhyw hanner canllath o’r genau, a gosododd ei gorff 
blinderus i orffwys ar y graean man. Ni allai lai na 
chyferbynnu oeredd y gwely hwn a chynhesrwydd 
pentan Meredydd, ond ni ellid mo’r help—diogelwch 
oedd y prif beth ar hynny o bryd, a rhaid oedd 
anwybyddu pob anghysur i gyrraedd hwnnw. 

Hir iawn oedd drannoeth yn nhywyllwch yr ogof, 
a bwyd Iled aflesol oedd ecirin Mair i nerthu dyn egwan. 

Rhywbryd yn y prynhawn syrthiodd Lewsyn i 
gysgu, ac ni wyddai pa hyd o amser y bu ynghwsg 
pan y deffrowyd ef gan ryw hunllef. Breuddwydiai 
ei fod yng ngafael cerrynt mawr o ddwfr oedd yn 

teithio yn gyflymach, gyflymach bob eiliad. Ceisiai 
ddal ei afael dro ar ol tro yn y torlannau wrth fyned 
heibio, ond pan y byddai efe ar fedr ennill y lan gwthid 
ef yn ol gan law anferth i’r llifeiriant drachefn. Ac 
wele ef yn awr ar fin dibyn erch, ac yn! yn! 
cwympo drosto ! 

Neidiodd Lewsyn ar ei draed yn ei hunllef, ac ni 
wyddai’n iawn pa un ai ynghwsg neu ar ddihun yr 
ydoedd am beth amser ymhellach, canys cafodd ei 
hun yn wirioneddol mewn dwfr rhedegog a lifai heibio 
iddo yn ddiatal. 

Cynhyrfodd ar hyn, yn eithaf effro bellach, a chyn- 
hyrfodd fwy o glywed swn Ilawer o ddyfroedd yn 
diasbedain drwy y gwagle. Rhedodd dros y meini 
geirwon at enau yr ogof, ac yno gwelai lifeiriant aruthrol 
yng ngwely yr afon. 

Gorfu iddo gerdded cyn ddyfned a’i ganol drwy y 
dilyw i ennill diogelwch, a theimlai wedi cyrraedd 
tir diberigl iddo gael dihangfa ryfeddol rhag boddi 
yn ei wely graean. 

Yr oedd afon Mellte yn un lif mawr yn rhuthro 
ir Porth, fel ag y gwnaeth filwaith cyn hynny, ac a 
wna eto hyd ddiwedd y byd, ac onibae am ei ddihuno 
mewn pryd nid oedd dim a’i hachubasai rhag angau 
disyfyd. 

Teimlai yn ddigalon iawn ar hyn oblegid yr oedd wedi 
credu y buasai yn berffaith ddiogel yn yr ogof hon, 
ond wele, yn awr ymddangosai fel pe bae Duw a dyn 
yn cydweithio i’w erbyn, ac yr oedd y siom yn un dost. 

Amhosibl iddo fyddai Nechu mwy yn y tywyllwch 
yn wyneb y perigl amlwg a ddilynai o geisio gwneud 
hynny, ac felly dringodd i’r allt uwchben, heb hidio 
i ble yr elai. 


IX.—AR Y CWPWD. 


REDAI teulu Hendrebolon mewn codi yn fore. 
Cyn y byddai gwyr y dref wedi ymadael a’u 
gwelyau yr oedd teulu Beti wedi gwneud 

hanner diwrnod o waith—y bechgyn naill ai yn y 
maes neu ar y mynydd, a Beti ei hun o gylch y ty 
yn llety’r anifeiliaid neu yn y gell gydai chawgiau 
llaeth. Arferai ganu wrth ei gwaith, ond distawodd 
y gan ers tro bellach. Nid aeth ei phrysurdeb i ffwrdd 
gyda’r gain serch hynny, ac un bore cafodd y fath 
hwyl yn ei gwaith nes yr oedd y Ilestri yn ei dwylaw 
bron yn canu ohonynt eu hunain. 


Yn ol ei harfer, cludodd nifer o lestri at y pistyll 
oedd yn y Ilwyn gerllaw i’w golchi yno. Ond y bore 
hwn pan y daeth i olwg y firwd fechan a lifai oddiwrth 
fon y maen, tarawyd hi 4 syndod mawr o weled gwr 
ar ei ledorwedd yn ymyl y dwfr yn ceisio yfed allan 
o gafn tor ei law. Yr oedd ei brodyr newydd fyned 
allan at eu gorchwylion arferol yn y maes, ac felly 
hyhi yn unig oedd wrth y ty ar y pryd. 

Nol syllu ar y gwr dicithr am foment paratodd i 
redeg yn ei hol i’r gegin a bolltio ei hunan i mewn 
yno, oblegid yr oedd y wedd arno yn un anhyfryd 
iawn—ei wallt yn afler, ei farf heb ei heillio ers cryn 
amser, ai ddillad yn wlybion o’i ganol i'w draed. Ond 
hacrach na’r oll oedd clwyf hanner crachennu estynnai 
draws ei foch o fon y glust i'w ffroenau. Yn wir, er 
mai annhueddol i ofn oedd Beti ar unrhyw adeg, nid 
rhyfedd iddi y tro hwn gael braw mawr. 

Ond ar y foment y llamodd hi yn ol dyna lais yr 
ysgelerddyn yn taro ar ei chlyw,—“ Beti! Beti! 
peidiwch cilio o wrtho i! Y fi—Lewsyn Bodiced,—sy’ 
yma, ac yn gofyn am grwstyn o fara im——.”” Ar hyn 
lewygodd y truan, a dechreuodd ei glwyf ail waedu. 

Yr oedd yr apél at ei dynoliaeth a’r cyni yn y llais 
wedi erlid i ffwrdd bob ofn erbyn hyn. Rhedodd 
Beti ato, daliodd ei ben ar ei braich, gwlychodd gwr 
ei ffedog yn y firwd, a chyda’r tynerwch mwyaf glanha- 
odd y gwaed oddiar ei wyneb, a threfnodd ei wallt 
—ie’r “ gwallt aur” gynt—a’i bysedd crynedig. 

Sisialai rywbeth wrthi ei hun pan wrth y gorchwyl 
na ddaliodd neb ond angylion y wynfa ei ystyr; ac 
yr oedd goleuni newydd yn ei llygaid a’i gweddnewidiai 
yn hollol, canys yn lle yr ofn a drigai yno foment yn 
ol, wele bellach, ryw edrychiad gwrol a heriai fyd pe 
bae raid. 

O deimlo y dwir oer ar ei dalcen ymddangosodd 
Lewsyn fel pe ar fin dadebru 0’i lewyg, ac ar hyn gosod- 
odd Beti ei ben i lawr yn frysiog a cheisiai ymagweddu 
fel pe na buasai wedi cyffwrdd ag ef o gwbl. Mewn 
eiliad yn rhagor agorodd yntau ei lygaid a syllodd arni 
yn hanner syfrdan fel y gwna pryfyn yr helwriaeth 
ar yr hwn ai lladd, ond mewn eiliad arall taenodd 
gwén dros ei wyneb garw, ymaflodd yn ei llaw ac ai 
gwlychodd a’i ddagrau distaw. 

Gwnaeth Beti ysgogiad fel pe am dynnu ei Ilaw 
oddiwrtho, ac eto heb wneuthur hynny yn Ilwyr. 
Yntau a ddechreuodd siarad a hi gan golli ei anadl 
bron rhwng pob brawddeg. Dywedodd wrthi am y 
bywyd caled ym Merthyr, ac am driniaeth galetach 
y meistri. Yna rhoddodd y manylion am y “ Gwaed, 
neu Fara!” ac am yr ysgarmesau wrth Gilsanws 
a Mynydd Aberdir. Dywedodd hefyd am ei siom 
yn ei gyfeillion, a’i ffoedigaeth i Benderyn, y cysgu 

yn yr efail, a’r ddihangfa rhag boddi yn y Porth Mawr. 
“A dyma fi,” ebe fe, gan edrych i lawr ar ei ddillad 
gwlybion, “ymron starfo ac yn siwr o gael ’y ndla! 
Beti! y’ch chi ’n clywed beth ’w i ’n weyd?” 

Yr oedd Beti yn wir wedi clywed, ac ar y foment 
y tybiai efe fod ei meddwl yn absennol penderfynu 
yr oedd hi na chai efe na newynu na chael ei ddal os 
gallai hi mewn unrhyw fodd rwystro hynny. Ond 
yr unig beth a ddywedodd hi wrtho oedd,—‘‘ Dewch 
gyda fi!” 

Cynorthwyodd ef i godi, a dygodd ef ar ei braich 
Yr ysgubor, ac wedi helbul mawr lIlwyddodd i’w gael 
i ddringo i ben y “cwpwl,” a gwasgodd ef i gongl 
o dan y to. Yna, gan ei adael am rai munudau dych- 
welodd o’r ty a basged yn ei llaw, ac wedi cylymu 
honno wrth goes y brwsh hir, a gedwid ymhob fferm 
ir perwyl o wyngalchu tai yr anifeiliaid, estynnodd 
ben y brwsh gyda’r fasged ynglyn wrtho ir gongl o 
dan y t6. Nisiaradwyd yr un gair rhyngddi hia Lewsyn 
yn hynny o waith, ond arhosodd Beti wrth fon y 
““ewpwl” tra y bwytaodd efe yr ymborth, ac yna 
clywodd ef yn cylymu y fasged wag wrth y brwsh 
drachefn, a thynnodd hithau hi i lawr yn dawel. 

Nid cynt y gwnaeth Beti hyn nag y daeth un o'i 
brodyr ir ty o'r maes i chwilio am rywbeth oedd yn 
ofynnol ir gorchwyl mewn llaw, a mawr y curai el 
chalon mewn pryder wrth feddwl am a allasai ddigwydd 
pe bae ef wedi dyfod yn ol ddeng munud cyn hynny. 

Teirgwaith yn y dydd y tramwyodd y fasged i fyny ir 
t6 ar war y cwpwl ar ei neges o drugaredd, a theirgwaith 
y dychwelwyd hi wrth goes y brwsh yn ol llaw, ac erbyn 
hyn yr oedd Lewsyn wedi dysgu tro ei brydiau bwyd, 
sef yn gyntaf un ar ol godro yn y bore, yr ail ar ol i'r 
bechgyn ddychwelyd ir meysydd oddiar ginio, a’r 
trydydd ym min hwyr. 

D 

Hawdd fuasai i Beti osod nodyn yng ngwaelod y 
fasged i Lewsyn ei ddarllen, ond ni ddaeth gair oddiwrthi 
er bod y carcharor mewn mawr awydd am ei gael. 

Ond yr oedd gwaeth yn ol. 

Ar ol y pedwerydd dydd pallodd taith y fasged yn 
gyfangwbl, a theimlai Lewsyn ofid mawr am hynny. 
Ceisiai ddyfalu beth oedd ai hachosai, a chredai ar 
y cyntaf mai rhaid bod Beti yn glaf, ond pan glywodd 
swn y clogs ar ei thraed o gylch y ty fel arfer, ceisiodd 
ddyfalu rhywbeth arall. Yn wir, meddyliodd am 
bopeth dichonadwy ond yn unig fod Beti wedi ei adael 
i newynu. Clywsai efe ers oriau leisiau dieithr gylch 
y buarth, ond rhywfodd ni chysyllitai efe y rheiny 
a’i newid byd o gwhl. 

Ac os oedd cyflwr meddwl Lewsyn yn resynus, yr 
oedd eiddo Beti yn waeth fyth; a’r hyn a’i Ilethai 
ir Hawr yn lan oedd y ffaith na allai egluro iw hen 
gyfaill y rheswm am ball yr ymborth, na dal cymundeb 
ag ef mewn unrhyw fodd. 

Fore y pedwerydd dydd ar ol dyfodiad Lewsyn 
i Hendrebolon daeth ir buarth bedwar swyddog yn 
gofyn am y brawd hynaf. Gan fod y teulu wrth eu 
brecwast ar y pryd gofynwyd i’r dieithriaid ddyfod 
i mewn i gyfranogi 4 hwy ac i gael clywed eu neges. 

Yr oedd yr awdurdodau wedi cael ar ddeall fod 
Lewsyn yr Heliwr yn ymguddio yn Ystradfellte, canys 
gwyddent am ei aros yn yr efail ym Mhenderyn ar 
ei ffordd tuag yno, ac am groesi ohono Waun Hepsta 
ar las dydd yn ol law. “Ac yn awr,” ebe’r swyddog, 
“yr ydwyf, yn enw’r Brenin, yn gofyn am letya yma 
gyda chwi hyd nes y chwilia’m cydswyddogion bob 
ysgubor ac ystabl yn y cwm, ac y delir yr euog, ai 
ddwyn i’r gosb a haedda.”’ 

Hyn a ddywedodd efe, nid o ran cynllun a bwriad, 
ond o weled Beti, druan, yn ymwelwi a chrynu pan 

soniwyd enw Lewsyn. Penderfynodd y swyddog ar 
unwaith ei bod hi yn gwybod rhywbeth am y ffoadur, a 
daeth i’w feddwl mai gwylied Beti yn fanwl a fyddai y 
ffordd rwyddaf i ddal yr hwn a geisient. 

Felly, tra yr elai y triswyddog arall allan drwy y dyddi 
chwilio ffermydd a beudai eraill y cwm, glynai hwn 
wrth ymyl Beti o fore hyd hwyr. Nid oedd gwahan- 
iaeth pa un ai godro’r gwartheg neu fwydo’r moch y 
byddai hi, dilynai llygaid didrugarog y gir ar ei hol i 
bobman, a hithau ymron torri ei chalon o dosturi at ei 
hen gyfaill clwyfedig a newynai o dan y t6. Medd- 
yliodd am gynllun ar ol cynilun i gael cefn y swyddog 
pe bae ond am ddigon o funudau i estyn rhywbeth i 
ben y cwpwl. Ond yr oedd y swyddog yn hen law wrth 
ei waith, a’r mwyaf i gyd y ceisiai hi gael ei gefn, mwyaf 
i gyd y tyfai ei sicrwydd yntau ei fod ar y llwybr iawn i 
ddal ei ddyn. 

Ond ni wyddai Lewsyn am y pethau hyn, ac ni wyddai 
Beti am un cynllun yn ychwaneg a addawai lwyddiant 
iddi yn erbyn y swyddog calongaled hwn, ac yr oedd 
bellach dri diwrnod wedi myned heibio heb i’r ffoadur 
gael yr un briwsionyn i’w fwyta, ac ni ymddangosai 
addewid ymwared o unlle. 

Yn hwyr ar ddydd olaf yr ympryd, dychwelodd y tri 
swyddog i’w llety fel ag y gwnaethont y dyddiau cyn 
hynny, ond eu bod hytrach yn waeth eu hwyl am na 
ddaliwyd yr hwn a geisient. 

Treuliodd y prifswyddog y dydd hwnnw ychydig yn 
wahanol i’w arfer cyntaf, ac yn lle dilyn Beti o fan i fan, 
cymerodd arno ei fod yn ddiwyd gyda rhyw ysgrifennu 
swyddogol, h.y., pan oedd hi yn y ty, ond pan elai hi 
allan i’r tai anifeiliaid, ni edrychodd hi unwaith o’r fan 
honno at ffenestr y t¥ byw nad oedd ei wyneb ef yno yn 
syllu allan arni. 


52 LEWSYN YR HELIWR. 


Awegrymai y chwilwyr mai gobaith gwan oedd gan- 
ddynt am ddal y troseddwr drannoeth, a rhifasant y 
ffermydd a’r luestai oeddent eisoes wedi eu hedrych 
yn Ilwyr. 

‘“‘ Peidiwch siarad mor ddigalon,”’ ebe un o’r brodyr, 
‘“‘rhaid eich bod wedi pasio rhai ysguboriau. Deuaf fi 
a Gruffydd gyda chwi yfory, a chynorthwywn chwi yn 
yr ymchwil, oblegid, credwch fi, y byddwn ninnau mor 
falch oi ddal ag a fyddwch chwithau.” 

Yna trefnwyd rhannu y fintai yn ddwy,—un i edrych 
y leoedd oedd eto heb eu chwilio, a’r Mall i ail-edrych 
y rhai a chwiliwyd eisoes. O gyfrwystra y gwnaed y 
cynllun hwn, fel agi adael y ffoadur i gredu (os oedd yn eu 
gwylio hwy, fel y tybid ei fod, o ryw agen neuw’i gilydd) 
mai un fintai yn unig oedd wrth y gwaith; a phan y 
meddyliai ef ei fod yn ddiogel oddiwrth honno, y 
syrthiai i ddwylaw y llall. 

Ond nid oedd eisiau y cyfrwystra manwl hwn. Pan 
oedd y cwmni o gylch y bwrdd wrth eu swper, ac yn 
prysur ymddiddan am ddaearyddiaeth y dyfiryn, wele 
gerddediad chwimwth y tu allan i’r ffenestr yn cael ei 
ddilyn gan agoriad chwyrn y drws, ac yno ar y rhiniog 
fel rhyw anifail rheibus yn barod i ruthro arnynt yr 
oedd Lewsyn ! 

Neidiodd y swyddogion a’r brodyr i’w traed fel un g¥r, 
ond cyn i neb ohonynt gyfiwrdd ag ef, syrthiodd y 
ffoadur ar ei wyneb ar lawr y ty. 

Rhedodd y brawd ieuengaf i’r gell a dychwelodd 4 
Nestraid o laeth ac ai rhoddodd i’r truan. Hwnnw yn 
ei newyn a’i traflyncodd heb sylwi ar neb na dim, ac wedi 
ei yfed yn llwyr, a amneidiodd &’i law am ragor. Hynny 
hefyd a roddwyd iddo, ac wedi drachtio eto yr un mor 
chwannog, efe a bwysodd ei ben ar fraich y gadair y 
gosodwyd ef ynddi ac a guddiodd ei wyneb i ddwylaw. 

Wedi bod dridiau ar y cwpwl heb ymborth o un math, 
yr oedd Lewsyn wedi hanner syfrdanu, ac wrth symud 
yn ol a blaen yn ei hurtni, cwympodd i’r llawr, rhyw 
ddeuddeg troedfedd o ddyfnder. Yna, heb wybod yn 
iawn beth a wnai, cerddodd rhag ei flaen gan daro ar y 
ty byw, nid amgen nag i ddannedd y Ilewod eu hunain. 

Rhwymwyd ef 4 rheffynnau, a chan fod yr ustusiaid 
wedi led awgrymu i’r swyddogion mai araf oeddynt 
wrth eu dyledswydd, penderfynwyd ei ddwyn i Ferthyr 
y noson honno. 

Gosododd Grufiydd y gaseg yn y cerbyd ar fyrder, a 
phan oedd popeth yn barod, cariwyd Lewsyn iddo, 
oblegid yr oedd efe’n rhy wan i gerdded ei hun, ac aeth » 
y tri brawd gyda lanternau a fiyn i ddangos y fiordd i’r 
swyddogion hyd yr heol fawr uwch y Porth Ogof a’u 
harweiniai i Benderyn, Hirwaun a Merthyr. 

Gadawyd Beti wrthi ei hun, a hithau, wedi pwyso 
o honi ei phen ar y bwrdd, a wylodd fel y gwna y rhai y 
mae pob gobaith wedi eu gadael. 

Collodd bob cyfrif ar amser, ond pan, rywbryd tua 
chanol nos y clywodd ei brodyr yn dychwelyd gyda 
chrechwen fawr, rhedodd i fyny’r grisiau, ac ymguddiodd 
yn ei gwely heb ddiosg yr un dilledyn. Cyhuddai ei 
hun o fod heb wneuthur yr oll a fedraii achub Lewsyn, a 
chredai y byddai ei waed ef ar ei dwylaw am byth. 


X.—YR YSGWEIER. 


DYDD Gwener canlynol i’r ddalfa yn Hendrebolon, 
curwyd wrth ddrws t¥ Mari Jones (oedd yn awr yn 
byw ar gwr isaf pentref y Lamb) tua chanol dydd, 

ac erbyn ateb y drws gan Mari ei hun, yno yr oedd ei hen 
gyfeilles Beti ar gefn ei cheffyl, ac yn ymddangos fel pe 
yn dychwelyd o farchnata. 

“Mari, dewch i’m hebrwng,” ebe hi, “‘y mae isha 
arma’i i wilia a chi.” 

“‘ Gadewch i fi gael ’m het, ac fe ddof,” ebe hithau yn 
ol. 

Erbyn i Mari ddyfod i’r drws yr ail waith yr oedd Beti 
wedi disgyn oddiar gefn ei cheffyl, ac yn barod i gyd- 
gerdded 4 hi. 

Cerddodd y ddwy i fyny yn araf gan arwain y ceffyl 
gerfydd ei ffrwyn, ac ymddiddan yn sobr am amgylch- 
iadau yr wythnos ryfedd honno, ac yn neilltuol am 
dynged Lewsyn. 

Yn syml adroddodd Beti yr holl helynt am ei ddyfod- 
iad, a’i arhosiad yn Hendrebolon, a’r modd truenus yr 
aeth i ddwylaw y swyddogion o’r diwedd. 

“ Ellwch chi feddwl am rwbath ddylswn i fod wedi 
wneud na wnetho i?” ebe Beti mewn t6n ofidus. 
“*O, Mari! yr o’wn i bron torri ’nghalon wrth ’i weld e’, 
y truan bach, yn cael ’i glymu ganddi nhw, a fynta mor 
dawel trwy’r cwhwl. Ddwetodd ¢’ ddim yn gis wrthoi, 
ond pan oedd y cerbyd ar fada’l, edrychodd arno i, O 
mor garedig, ’roedd yn ddigon i doddi calon unrhyw un.” 

‘ Beti! peidiwch gofidio, chi wnethoch y’ch gora glas, 
*rwy'n siwr,” ebe Mari. 

Ymddangosodd y geiriau hyn fel pe yn rhoi cysur 
mawr i Beti, ond meddai,—‘ Oes rhwbath allwn ni 
wneud eto, Mari, idd ’i achub e’ ? Mae Shams wedi 

*matal 4 Phenderyn, a mae rhai’n dweyd ’i fod ei hunan 
mewn rhyw helynt neu ’i gilydd.” 

““Mae arna i ofan nag oes Ilawer o obath, ond fe 
ddweta wrthoch chi beth allwn ni wneud,—gadewch 
inni fynd at y Sgweier a gofyn iddo fe’n helpu. Mae 
fe yn un o'r gwyr mawr mwya’, chi wyddoch, ac fe all e’ 
feddwl am rwb:th na ddaw i’n meddwl ni o gwbwi. 
Dotwch y ceffyl yn y Lamb ac fe awn ato ’nawr. "Does 
dim awr er pan weles i o ’n mynd lan y drive i’r Plas.” 

Gosodwyd yr anifail yn ddiogel yn ystabl gyffredin y 
gwesty, ac aeth y ddwy i Blas Bodwigiad i eiriol ar ran 
un fu unwaith yn bennaf ffefryn yno. 

‘Wel, ’m merched i, beth yw eich neges ataf fi? 
Mari, pwy ywr ferch ddiarth yma?” 

*°Dyw hi ddim yn ddiarth iawn, syr. Beti Williams 
o Hendrebolon yw hi, ac y mae hi a finna wedi galw i 
gael gweld a oes dim posib i chi wneud rhwbeth dros 
Lewsyn,—Lewis Lewis, syr, yn ’i helynt. ’Roedd e’ a 
ninna yn yr ysgol yng Ngwern Pawl yr un amser, ac 
yn wir, syr, wyddon ni ddim beth i wneud i geisio ’i 
helpu fe, ond fe garsan wneud ’n gore.” 

‘‘Dewch i mewn, ’ch dwy,” ebe fe yn garedig. 

“ Gwenllian !”’ ebe fe drachefn wrth y forwyn, wedi 
iddynt eistedd, “‘ Dewch a’r botel win yma!” 

Yna arllwysodd iddynt eill dwy wydraid bychan ac ai 
hestynodd iddynt mewn modd mor barchus a phe baent 
yn foneddigesau pennaf y wlad. 

“Da iawn, ferched,’”’ ebe fe ymhellach, “yr wyf yn 
caru plwe a phenderfyniad ble bynnag y gwela i e’. 
’*Nawr, chi yw y cynta’ yn y lle sy wedi mentro wilia 4 fi 
yneigylch. Chi wyddoch iddo fatal oddiyma tan dipyn 
o gwmwl, ond cwmwl neu beidio, ferched, yr oedd yn 
well dyn na’r oll o’r Ilwfriaid sy ’nawr yn gatal iddo fynd 
i’r crocbren o’u rhan nhw. Fe fydd yn dda gyda chi 

glywed mod i ishws wedi cyflogi y barrister gore yn y 
wlad idd ’i amddiffyn e’, ac ni chaiff dim sefyll rhyngto 
a rhyddid os gall arian Bodwigiad wneud hynny. 
Gadewch i fi weld, yr y’ch chi, Miss Williams, yn chwaer 
i Gruffydd Hendrebolon. Fe fydd e’ yn un o’r tystion, 
bid siwr. *Nawr, beth wetwch chi ’ch dwy am ddod i 
Gaerdydd i’m helpu i amser y treial? Dwedwch wrth 
’ch brawd, Miss Williams, mod i’n dymuno arno ’ch 
gatal i ddod, oblegid rhwng popeth fe fydd yn rhaid cael 
rhai i edrych ar ol petha yn y t¥ gymres i yng Nghaer- 
dydd dros amser y treial, a chi ddewch chi, Mari, gyda 
hi, *"rwy’n siwr. Yr wy’n lled ffyddiog, rywffordd, y 
daw Lewis yn rhydd, ac ni fydd well ganddo weld neb 
yno nar rhai a’u cofiws pan oedd e’ dan y dWr. Nos 
da i chi ferched, caf glywed o’ wrthych yr wythnos nesa’ 
pun ai ddewch ne beidio. Da gen i fod ysgol Gwern 
Pawl yn troi maes ferched fel chi.” 

Aeth y cyfeillesau yn ol drwy y drive mor galonnog a 
phe bae Lewsyn eisoes yn rhydd. 

Diwrnod gwyn yw hwnnw yn hanes unrhyw un y ca 
ynddo gydnabyddiaeth llwyr gan ei well. 

Aeth Mari i fyny i’r Lamb gyda Beti at y ceffyl, ac 
wedi ei helpu i’r cyfrwy, a mynnu addewid y deuai i’w 
gweled prynhawn y Sul ar ol hynny, ymadawodd 4 hi 
am y tro mewn mawr hyder y deuai popeth yn iawn yn 
y diwedd. 

Ni sylweddolai y genethod ar y pryd dywylled oedd 
y cwmwl uwchben Lewsyn fel blaenor y terfysg a 
thywalltwr y gwaed. Yr oedd canmoliaeth a chefnog- 
aeth anisgwyliadwy y Sgweier wedi codi eu calonnau 
cuwch yn awr ag oeddent o isel cyn hynny. 

Yr oedd oriau dygn eto yn eu haros na freuddwydient 
am danynt, a da iddynt ar y pryd oedd bod mewn 
anwybodaeth ohonynt. 


XIL—Y DDWY GYFEILLES. 


EDI eu hymweliad a’r Sgweier, teimlai y ddwy 
ferch, er yn drist iawn, eu bod wedi cael agoriad 
llygad ar fyd na wyddent ddim am dano cyn 

hynny, er eifod yneuhymyl. Ac oni bae am eu teimlad 
dwfn a’u hymgolliad Ilwyr yn eu neges, buasai parlwr 
Bodwigiad yn destun siarad a syndod iddynt am 
ddiwrnodau. Y fath ddodrefn, y fath addurniadau, y 
fath bopeth i apelio at enethod oedd yn edrych ymlaen 
at drefnu ty iddynt eu hunain rywbryd. 

““Onid oedd yr hen Wr yn fonheddig ei ffordd ?”’ 
ebe un wrth y Ilall, “a meddyliwch am dano yn 
gorchymyn gwin inni yn union fel pe buasem yn 
Mrs. Wynter neu Miss Rhys! Welsoch chi y dvr yn ei 
lygad, Beti, pan oedd e’ ’n s6n am Lewsyn? Yr oedd 
yn ei garu er ’i holl ffyrdd gwyllt, fiwna’nllw. Pwy wéd 
wrthom ni ar ol hyn taw hen Wr swrth, cis, yw y Sgweier ? 
Welsoch chi un mwy tyner ’rioed? A meddyl’wch 
am dano’n gofyn i nin dwy fynd i Gaerdydd, Beti! 
Ma’n rhaid inni fynd, deued a ddél! Yn unpeth, ni 
awn i ddangos fod gan Lewsyn, druan, rai a ddwéd air 
drosto o flaen y byd. Mae digon yn ’i gondemnio hyd 
*n 6d y rhai oedd yn ddigon parod i gydbrancio 4g e’, 
pryd oedd e’n fflwsh ’m Modiced. A dyna chi beth 
arall hefyd, Beti, y mae’r Sgweier wedi rhoi’r compli- 
ment o ofyn inni’i hunan i ddod. Ni awn o barch iddo 
fe, taw dim arall. Charwn i byth eto golli ’i feddwl 
da o honon ni.” 

““Ond, Mari, beth wéd ’y mrodyr ?” 

“Tyt! y’ch brodyr yn wir! Ddwetsoch chi ddim 
wrthy’ nhw?” 

““Naddo! ’Rodd gormod o ofan arno i wneud.” 

“Wel, dwedwch wrthy’ nhw heno, ’n eno dyn! 
Rhowch wybod iddy’ nhw y storii gyd, am ’n wilia a’r 
Sgweier, a’i ofyniad pendant ynte am i ni ddod gyda Gruff. 
Fe fentra boddlona nhw wedyn ar unwaith. Nid pobun 
sy a chymint o ffermydd ar ’i law i’w rhentu, cofiwch ! ” 

“ Dewch, Beti, towlwch yr hen ofan dwl ’na o’wrtho 
chi! Welais i ddim ohono fe genny’ chi yng Ngwern 
Pawl, dim o’r fath beth. A chofiwch fod bywyd Lewsyn 
yn y dafol. *Dwy’ iddim yn credu y gallwn ni wneud 
rhyw lawer drosto, mae’n wir, ond mae gen i ffydd fawr yn 
y Sgweier, a chi glywsoch beth ’wetws e’. Ond ar wahan 
i bopeth arall, bydd ’n gweld yno yn ’chydig o gysur 
in hen ffrind pan fo’r byd i gyd yn troi ei gefn arno.” 

“A chofiwch beth arall, ’d yw e’ ’i hunan ddim yn 
gwybod, fel y gwyddom ni, fod y Sgweier yn gymint cyfaill 
iddo. Rhaid inni fynd, Beti fach! Rhaid yn wir!” 

“Beth gawn ni wisgo, ferch? Fe ddof i a’m hen 
wn du dy’ Sul wrth gwrs, ’does dim arall gen i werth 
idd *i weld, gwaetha’r modd. Dyna be sy o fod yn 
ferch i flermwr oedd yn well ganddo ’i ddiod na’i stock. 
Dyn helpo nhad, mae e ’n dad i fi trw’r ewbwl, a mae ’i 
yfed e’ wedi bod yn ddigon o felltith iddo fe ’i hunan 
heb idd ’i ferch ei bardduo fel hyn yn ’i gefen. Ond am 
danoch chi, Beti, chi yw ’tifeddes Hendrebolon. Chi 
ddewch chi yn y’ch ‘ paish a betgwn,’ neu chi ddylsech 
ddod, ta beth, waith mae nhw’n yn y’ch taro i’r dim, a 
fe glywais Lewsyn ei hun yn gweyd yn y Mabsant 
diwetha ond un, nad oedd neb yno’n fit i ddala cannwyll 
i chi pan wisgoch chi nhw am y tro cynta’.” 

* A chan na alla i edrych ° y ngore yng Nghaerdydd, 
bydd ar y’ch Ilaw chi i wneud i fyny droson ni’n dwy. 
Cofiwch ddweyd wrth y’ch brodyr heno, a gwetwch yn 
ddishtaw bach wrth Gruff hefyd am beidio dishgwl 
arno i yn oes oesoedd og na llyngiff e? chiiddod! Nos 
da.” 


XIIL—MYNED I GAERDYDD. 


N bore braf yn niwedd haf 1831, pan oedd pentref 

Penderyn ar ddihuno i ddiwrnod newydd, gwelodd 

y trigolion beth na welwyd ers llawer blwyddyn, 

sef cerbyd mawr Plas Bodwigiad yn sefyll o flaen y 

Lamb gydag Ifan, yr hen wis, mewn dillad lifrai ar y 

box, a’r Ysgweier mewn gosgedd weddus iawn yn sefyll 

yn ymyl fel pe yn disgwyl rhywun neu rywrai i'w 
gyfarfod yno. 

Synasant yn fwy o weled drws un o’r bwthynod yn 
ymyl] yn agor a dyn ieuanc a dwy eneth wladaidd yr olwg 
yn dynesu at y cerbyd, ac ar ol cyfarchiad caredig gan 
wr penna’r plwyf, yn cael eu cynorthwyo ganddo i esgyn 
i'w lle ynddo. Rhwbiwyd llygaid yn fawr iawn y bore 
hwnnw ym mhentref y Lamb er cael penderfynu mai nid 
breuddwyd oedd yr oll. 

“Ai nid Mari Jones ydyw yr un acw? Caton 
pawb! A phwy yw y llall? Byth nad elwy’ o’r fan 
yma, os nad yr eneth wyllt, anhebig i bawb arall, o 
Hendrebolon yw!” 

Yr oedd cywreinrwydd bron Ilethu pawb, ond ni 
feiddiai neb fyned yn nes ir cerbyd ac eithrio 
Marged Llwynonn, yn unig. Credai hi yn rhinwedd ei 
gwaith yn golchi ambell waith yn y Plas, y gallai gymryd 
y blaen ar y lleill. Ond gwell fuasai iddi beidio, oblegid 
pan ar fedr dweyd “ Bore da, Sgweier, yr ydych wedi 
ewnnu’n fore,” daliodd ei lygad ef hi, a rhewodd y gair 
ar ei min. 

Neidiodd yr hen Wr fel hogyn i’r cerbyd ar ol y lleill 
or cwmni, tarawodd Ifan ergyd a4’i chwip, a dacwr 
meirch porthiannus yn cychwyn yn fywiog a’u Ilwyth i 
waered y cwm. 59 

Brysiwyd trwy Bontprenllwyd cyn i’r pentrefwyr 
yno sylweddoli fod cerbyd mawr y Plas wedi cael 
atgyfodiad. 

Bu yr amgylchiad yn destun siarad mawr y dydd 
hwnnw, a siglwyd llawer pen gan bobl ddrwgdybus oedd 
yn mesur pawb “wrth eu Ilathen eu hun.” Ond ni 
ddyfalwyd y gwir gan neb ohonynt er cymaint y dyfalu 
fu, oblegid ni wybuwyd eto am y teimlad caredig a 
ysgogai waith y ddwy eneth, a Iai fyth am y bonedd 
pur a lanwai galon yr hen Ysgweier traws. 

Tawedog iawn oedd y ddwy eneth ar gychwyn y 
daith, ond pan ddechreuodd yr hen Wr ddangos iddynt 
wrthrychau mwyaf diddorol y cwm, aeth y siarad yn 
fwy cyffredinol. Nid oedd yr un ohonynt wedi teithio 
ymhellach nag Aberdar cyn hynny, a phan ddaethpwyd 
allan i’r Basin a gweled camlas fawr Merthyr, ynghyda’r 
mulod a’u gyrwyr yn dwyn Ilwythi drosti i lawr i 
Gaerdydd, mwyaf i gyd elai y diddordeb. 

Yr oedd gan y Sgweier amcan yn hyn oll, sef eu cadw 
rhag meddwl gormod am y dydd trist oedd o’u blaen. 
Ac wedi gwneud un cyfeiriad caredig at Lewsyn, a 
datgan ei hyder y deuai efe allan efallai yn well nag y 
disgwylid, trodd drachefn i ddiddori’r merched yng 
ngheinion Dyffryn Taf. 

Ym Mhontypridd (neu yn hytrach Newbridge, fel y’i 
gelwid y pryd hwnnw) disgynnwyd o’r cerbyd er mwyn | 
gweled y Garreg Siglo a Phont yr hen bregethwr, ys 
dywedai yr Ysgweier. 

‘““Dyma hi, ferched!” ebe ef gan wenu, “ yn well na 
dim oi thebig gynhygiwyd gan neb arall erioed. 
Chware tég i’r hen bregethwr!” 

Wedi hynny dringwyd i’r Cwmin i osod y Garreg Siglo 
i symud, ac i ryfeddu at gywreinrwydd yr hen Gymry 
yn meddwl am osod y fath feini yn eu lle. Ar y ffordd 

yn ol at y bont, cymharwyd y maen hwn 4 Charreg Siglo 
Pontn’dd Fychan, a daliai Gruffydd mai er Sher 
eiddo Dyffryn Taf, bod un Cwm-nédd “ar y bla’ 

yn ei feddwl ef, am ei bod yn fwy cywir ar ei teeth ac 
felly yn hawddach ei chyffro, ac, yn wir, ei fod ef,— 
Gruff,—rywdro wrth fyned heibio iddi, wedi ei defnyddio 
i dorri cnau. Rhoddodd hyn ddifyrrwch mawr i'r 
Ysgweier, ac erbyn eu bod unwaith eto yng ngolwg 
Ifan a’r cerbyd, yr oedd efe ar ei uchel hwyliau ac yn 
ffraeth dros ben. 

Yna ail-gychwynwyd, ac ymhen amser deuwyd ar 
_ gyfer Castell Coch, pan y cynheuwyd hyawdledd yr hen 
wr eilwaith wrth s6n wrthynt am wrhydri Ifor Bach yn 
yr amser gynt. 

“ Plwe / ferched bach. Giém / ichi’n weld. Y petha’ 
gore’n y byd!” Ynagwenodd arnynt drachefn, a daeth 
i feddwl y tri am yr hwn oedd yn awr mewn helynt 
dybryd am na throdd ei “ blwe”’ i’r iawn gyfeiriad. 

Wedi darfod sén am rinweddau I'fynnon Taf a’r nifer 
mawr a wellhawyd yno, yr oeddynt yng nghyffiniau 
Caerdydd, a’r tai unigol yn dechreu rhoi lle i ystrydoedd. 
Nid oedd Caerdydd y pryd hwnnw ond cymedrol o ran 
maint,—‘‘ Nid hanner cymint a Merthyr,” mentrodd 
Gruff,—ond yr oedd y tai yn fwy destlus a rheolaidd, ac 
felly yn rhoddi gwell syniad o dre nag a wnai y twr 
poblogaeth oedd wedi tyfu o amgylch Cyfarthfa a 
Phenydarren. 

Wedi dyfod ar gyfer y castell a gweled a chlywed 
ohonynt forwyr nad oeddent yn Saeson nac yn Gymry, 
aeth y syniad o bwysigrwydd Caerdydd yn uwch eto 
yn eu meddwil. 

Yehydig yn nes ymlaen estynnodd y Sgweier ei hun 
allan o’r ffenestr i roddi cyfarwyddyd i Ifan, a throwd i 
lawr i groesheol, yn yr hon y safodd y cerbyd ryw chwech 
neu saith drws yn is i lawr. 

Wedi disgyn ohonynt rhedodd dyn allan o'r ty 
gyferbyn, ac wedi cyfarch y Sgweier yn foesgar, cymer- 
odd ddwy o fasgedi o law Ifan ac a’u cariodd i fyny at 
y drws lle yr oedd meistres y t¥ yn barod i groesawu ei 
hymwelwyr. 

** Follow me, please, ladies,” ebe hi, ac arweiniodd y 
ddwy eneth at y grisiau. Ond cyn iddynt ddechreu 
esgyn i’w hystafell, ebe’r Sgweier yn Gymraeg wrthynt,— 
‘“*Ugain munud i ymolch ac ymdaclu, ferched, ac wedi 
hynny dewch lawr i gael bwyd. ’Rwy’n siwr bod ’i 
isha fe arnoch chi, fel ’m hunan.” Ymdaclodd y 
genethod mewn llai nag “ugain munud” y Sgweier, © 
ond arosasant i siarad ac i helpu ei gilydd yn y man 
drwsiadau yr ymhyfryda y rhyw dég gymaint ynddynt 


> 

vs RUFF!” meddai’r Ysgweier ar ddiwedd y 
pryd bwyd, “Ewch a’r ddwy ferch yma 
maes i weld y Ile dipyn, ond cofiwch beidio 

mynd a nhw ar goll. Fe fydd ’u hisha nhw ym Mhen- 

deryn a ’Stradfellte eto. Ewch i weld y Castell a’r 

llongau, ’walla mai rheiny yw’r pethau goreu yn y dre. 

A dewch yn ol erbyn swper am saith. Rhaid mynd 

ir gwely’n gynnar heno, achos fe fydd diwrnod hir 

o’n blaen ’fory. Fe ddelswn ’m hunan, ond rhaid 

i fi weld y Barrister o Lunden.” 

Aeth y tri allan ir dre, a chawsant yr heolydd yn 
lawn o bobl, ddangosent ryw ddifrifoldeb mawr ar 
bob gwedd. Trigolion y mynyddoedd oedd y mwyafrif 
o’r rhai hyn, wedi dyfod i Gaerdydd o herwydd y 
Treial, a awer ohonynt yn berthynasau y rhai wynebent 
y Barnwr drannoeth. Canfu Beti amryw o bobl 
a adwaenai “‘o ran eu gweld,” ar Hirwaun, a hawdd 
oedd teimlo oddiwrth pob “min gair” mai y Treial 
oedd pwne mawr yr ymddiddan gan bawb. Cymraeg 
a siaredid bron yn gyfangwbl, a rheswm da am hynny, 
oblegid hi oedd unig iaith llawer ohonynt. 

Daethai y Barnwr i’r dre y Sadwrn blaenorol, a bu 
yu Eglwys Sant Ioan y Sul. Treuliwyd y Llun a 
Mawrth gydag achosion na pherthynent i Gynnwrf 
Mawr Merthyr, ond ynawr yr oedd prif bwncy “‘ ’Sizes ”’ 
i ddechreu drannoeth. Disgwylid y byddai tyrfa 
niferus am fynd i’r Neuadd ar yr achlysur, ac yr oedd 
Cwnstabliaid yr holl sir yno mewn ffwdan mawr yn 
paratoi i gadw trefn yn y liys a’r dre. 

Aeth Gruff a’r ddwy ferch i weled y Castell a’r Nongau 
yn ol awgrym y Segweier, a threuliasant y rhan fwyaf 
o’r prynhawn yn eu hedmygu. 

‘‘Rhaid i fi ddarllen am yr Ifor Bach yna eto ta’ 
beth,” ebe Mari. ‘Os aeth e’ i mewn dros y gwelydd 
yna (a mae'r Sgweier yn gweyd iddo wneud hynny 
er fod sowldiwrs ar ’u penna’ nhw yn treio i stopo 
fe), wel! rhaid mai dyn bach taer oedd e’! Glywsoch 
chi’r Sgweier yn wilia ami blwe e’? Bydd y stori ’n 
werth i darllen.” 

Yr oedd Mari erbyn hyn wedi dyfod yn edmygydd 
mawr o'r Sgweier, a’r hyn ddywedai efe osodai y safon 
i bopeth. Yr oedd “plwc” a “giém” yn eiriau 
benthyg oddiwrtho, ac ym myd arwyr a gwroniaid 
y trigai ei meddwl fyth oddiar ddydd yr ymweliad 
hwnnw avr Plas. 

Hyhi oedd yn cynnal yr ymddiddan drwy y pryn- 
hawn, a gwrandawai Gruff, oedd yn naturiol yn un 
or rhai di-ddweyd, gyda syndod ar ei harabedd a’ 
dawn parod. 

Gofalwyd bod yn ol yn y t¥ yn gywir am saith pan 
y cyfranogwyd o bryd bwyd arall. Cyn ymadael dros 
nos rhoddodd y Sgweier y drefn iddynt am drannoeth. 

‘““ Brecwast am wyth,” ebe fe, “ac wedyn mewn 
pryd ir Hall. Chi fyddwch chi, Gruff, yn siwr o’ch 
Ile am y’ch bod yn witness, ac fe ddaw y merched 
gyda fi. ’Rwy’n credu dim ond i fi weld Cwnstabl 
neilltuol y bydd le i ninnau hefyd. A chofiwch,” ebe fe 
ymhellach, ‘“‘ bydd rhaid inni fynd a thipyn o fwyd 
gyda ni, achos ddown ni ddim m4’s nes bo popeth ar 
ben. A pheidiwch synnu at ddim a welwch neu a 
glywch, a chadwch yn agos i fi.” 

Chysgodd Beti ddim eiliad y noson honno gan mor 
ddieithr oedd y cwhl iddi. Ac heblaw y teimlad o 
ddieithrwch, llethid hi gan gyffro a phryder meddwl. 

Cododd a gwisgodd cyn chwech, ac wedi dihuno 
Mari, oedd yn cysgu fel Mynydd y Gldég, aethant i 
lawr eill dwy erbyn saith, a chymerasant dro drwy 

heol neu ddwy cyn dychwelyd i’w Ilety erbyn amse 
brecwast. ; 

Yn gywir erbyn wyth daeth yr hen Sgweier i lawr y 
grisiau, ac er nad oeddent yn ddigon hyf arno i ofyn 
iddo am y modd y cysgodd, hawdd oedd canfod wrth 
ei amrantau a’i lygaid cochion mai ychydig o orffwys 
a gafodd yntau. 

Er hynny yr oedd yn lon a serchog iawn wrth ben 
y bwrdd, ac yn ymddangos fel pe yn mwynhau y ddar- 
pariaeth. Ymhen rhyw ugain munud edrychodd ar 
€i oriawr fawr, oedd yn rhwym wrth ei seliau o dan 
ei vest, a dywedodd,—‘‘ Mae’n rhaid mynd!” a 
chyfododd pawhb i baratoi. 

Wedi cyrraedd clwyd fawr y Neuadd, oedd eisoes 
a thorf fawr yn gwasgu am agoriad, gwelodd y Sgweier 
y “cwnstabl neilltuol”’ y cyfeiriodd ato yn ymgom y 
llety, ac wedi ychydig o siarad a newid rhywheth o law 
i law, arweiniodd y swyddog hwnnw y tri trwy ddrws 
yn ochr yr adeilad i ystafell eang y Prawf, a chawsant 
le i eistedd ychydig y naill ochr i’r Witness Box. 

Y diweddaf a welsant o Gruff oedd yn cael ei osod, 
ymohlith rhyw ddwsin eraill, gan swyddog tal a waeddai 
yn awr ac yn y man,—‘ Witnesses this Way!” 

Da iddynt fyned yn gynnar, oblegid hanner awr 
cyn cychwyn y gwaith yr oedd y Ile yn Hlawn hyd y 
drysau, ac awyr yr ystafell yn dechreu trymhau. 

O’r diwedd dacw’r Barnwr i mewn, y swyddog yn 
galw ‘“‘ Silence in Court/” a phob un ar ei draed ar 
y gair. Hawdd oedd i’r merched hefyd sefyll, oblegid 
yr oedd ar wyneb y gWwr mawr ryw ddifrifoldeb a 
chadernid oedd yn cymell parch. 

Treuliwyd peth amser gyda ffurfiau arferol y Ilys, 
ac wedi cwblhau y rheiny, dygwyd y carcharorion 
cyntaf i fyny, ac er syndod i’r ddwy gyfeilles nid oeddynt 
namyn Shams Harris y Pompren, ac un arall. 

ANYLWYD ar natur y cyhuddiad cyntaf 

gan y cyfreithiwr oedd yn agor y case, a 

dywedid fod y ddau gerbron y Ilys wedi 

ceisio rhwystro y Coach Mawr ar ei daith drwy Hirwaun 

ar ddiwrnod neilltuol ym Mehefin, ac wedi ceisio ei 
feddiannu at ryw bwrpas anghyfreithlon. 

Nid ar unwaith y gallodd Beti ddeall a dilyn trefn 
ac iaith y llys, ond yn raddol goleuodd arni bod Shams 
a’i gydgarcharor yn sefyll eu prawf am yr helynt welodd 
hi ei hunan ar Hirwaun yn nechreu y Cynnwrf Mawr. 

Rhoddodd hynny ddiddordeb neilltuol iddi yn y 
gweithrediadau, a gwrandawai yn astud fel y rhedai 
y case ei gwrs. 

Yr oedd yr ail ddyn, na wyddai hi mo’i enw na’i 
hanes blaenorol, yn hunan-feddiannol dros ben, a 
pherai gryn ddifyrrwch i bawb gyda’i atebion ysmala. 

Pan ofynwyd am ei hawl i ddringo i’r Coach heb 
ganiatid taerai yn eon (trwy y cyfieithydd) mai ei 
garedigrwydd a’i cymhellai. 

“ Beth oedd y caredigrwydd anferth hwn?” ebe’r 
eyfreithiwr gyda sen. 

* Achub eu bywyd nhw i gyd!” 

“OQ! achub eu bywyd i gyd, ai ie? Dyna gynnyg 
newydd ir Ilys. Trowch eich wyneb at foneddwyr 
y theithwyr iddynt glywed yn eglur yr hyn a ddwedwch. 
Ym mha fodd y ceisiasoch achub eu bywyd ?” 

“'Trwy atal y ceffylau i redeg i ffwrdd !” 

“* Pwy ddwedodd wrthych eu bod yn rhedeg i ffwrdd ?”” 

“°Doedd dim angen i neb ddweyd wrthyf,---yr oedd 
golwg wyllt y gyrrwr a’r ceffylau eu hunain yn ddigon 
i brofi hynny!” 

“Ac o'r holl bobl yn yr ystryd chwi oedd yr unig 
un welodd fod y ceffylau allan o reolaeth, onide ? ” 
“Nage! Dyma un wrth fochr a welodd yr un 


“* Adwaenech chwi ef cyn y diwrnod hwnnw ?” 

“Dim o gwbl. Welais i mo’r dyn yn fy oes nes ei 
ganfod yn fy ymyl ar nen y Coach, pan y cawsom ein 
maeddu a hanner ein lladd gan y dyhiryn acw! ”— 
gan gyfeirio ai fys at y Guard oedd gyferbyn ag ef 
yn y neuadd. 

** Peidiwch gwneud araith i’r llys, atebwch y cwestiyn- 
nau!” 

Ar hyn torrodd y Barnwr i mewn i’r holi gan ddweyd,— 

“ Where did you say the Coach usually stopped ?” 

Mentrodd y cyhuddedig ateb yn y Saesneg, heb 
y cyfieithydd y tro hwn,— 

“ At the Cardiff Arms, sir, and the place where that 
man tried to scrog me was hundred yards farther wp.” 

** [Tet me see—scrog!/ scrog! I am afraid I do not 
quite understand the word!” 

“Scrog! s-crego! scregan! sir/” ebe’r Cymro 
unwaith eto mewn eglurhad. 

“Tam afraid my conjugation of Welsh verbs is defect- 
sve.” (Chwerthin yn y Ilys). Yna yn uwch wrth 
y cyhuddedig drachefn,— 

“* Where did you say he tried to—scrog you?” gan 
gyfeirio at y canllath pellter. 

** By here, sir! on my neck, sir!” ebe fe drachefn, 
gan noethi ei wddf tarwaidd, llydan, ynghanol chwerthin- 
iad cyfiredinol. 

“* Please proceed with your examination, Mr. Harding, 
will you? I am afraid I have not made the accused 
understand me.” 

“Yna,” eber cyfreithiwr (trwy y cyfieithydd 
drachefn)—‘‘ wedi y camdriniaeth gawsoch am eich 
caredigrwydd yn ceisio achub pawb yn y cerbyd, 
beth wnaeth y guard anniolchgar i chwi wedyn?” 

“‘ He’m tawlws dros y wheel i'r hewl!” (Chwerthin). 

“ Beth wnaethoch chwithau yn nesaf ?” 

“Cwnnu ar ’y nhraed, wrth gwrs!” (Chwerthin 
uchel). 

Teimlai y cyfreithiwr erbyn hyn nad oedd yr holi 
yn llwyddiant hollol, ac nad ydoedd wedi cysylitu 
y cyhuddedig a’r Mob mewn unrhyw fodd. Felly, 
dilynodd ymlaen am ychydig eto i geisio rhwymo y 
gwalch cyfrwys a’i hatebai mor llithrig. 

“Te,” ebe fe, ‘‘ wedi i chwi gael eich taflu allan 
mor chwyrn, ac i chwithau godi fel yr eglurasoch inni, 
dywedwceh wrth y llys i ba le yr aethoch y funud nesaf 
ar ol hyn. Onid yn ol tua’r Cardiff Arms ? ”’ 

‘Dim o’r fath beth! Mi és i’r ty at y wraig, No. 
11, Penhow, Hirwaun, ac wedi iddi olchi’r gwaed 
oddiar fy wyneb eithum i’r gwely!”’ (Peth chwerthin). 

“* Aethoch chwi ddim pellter yn ol at y lliaws ? ” 

“Dim o gwbl! Ro’wn i gyferbyn a’r ty, No. 11, 
Penhow, pan y cwmpais.” 

“A ydych yn eithaf sicr o hyn?” 

“Ydwyf, yn berffaith sicr, neu gofynnweh i’r wraig. 
Yr oedd hi ar garreg y drws, pan ddisgynnais i mor 
‘scaprwth’ o ben y Coach!” (Chwerthin mawr eto). 

Methwyd profi bod Shams ai gyfaill talentog yn 
gysylitiedig a’r gwrthryfelwyr o gwbl, a daeth y ddau 
yn rhydd. 

NA cyhuddwyd pump arall o fod wedi ymgynnull 
yn wrthryfelgar mewn lle a elwid Hirwaun, 
ymhlwyf Aberdar, Miskin Higher, ac wedi 

torri ar heddwch y brenin yn y man dywededig, a 
pheri anhwylusdod i’w ddeiliaid yn yr un lle dywededig. 

Edrychai Beti yn fanwl ar wyneb pob un o’r rhai 
hyn hefyd, ac i’w syndod teimlodd ei bod yn adnabod 
un ohonynt hwythau, ac wedi ei weled yn rhywle 
yn ddiweddar. Trethodd ei meddwl am _ ychydig, 
a chofiodd yn y man mai yr hwn a’i haflonyddodd ar 
Hirwaun, ac a osododd ei law ar ei basged, gan waeddi,— 
“*Menyn neu Waed, myn asgwrn i!” oedd efe. 

Rhywfodd nid oedd ganddi yr un teimlad cis ato, 
ag yntau yn wr ar lawr fel ag yr oedd, ond yr oedd y 
gwahaniaeth rhwng ei agwedd Iwfr yn awr ai ystum 
ffug-arwrol y pryd hwnnw yn peri iddi wenu er gwaethaf 
popeth. 

Yr oedd yntau, fel cyfaill Shams ar nen y Coach, 
yn hynod siaradus, ond nid oedd agos mor glir yn ei 
*stori’? nac mor hunanfeddiannol yn ei thraethu, ag 
eedd hwnnw. 

Honnai, pe credid ei air, nad oedd dyn diniweitach 
nag ef ar glawr daear, ac mai wedi ei gamgymeryd 
am rywun arall oedd yr holl dystion. Ni fu ei honiadau 
fodd bynnag o un budd iddo, oblegid cafodd, fel y 
lleill, ‘‘ bum mlynedd”’ o alltudiaeth dros y mor, a 
diflannodd i lawr y grisiau gan barhau i siarad a thaeru. 

Yna, mewn distawrwydd a ellid ei deimlo, galwyd 
allan “Richard Lewis!” ac mewn atebiad dacw 
lanc oddeutu ugain oed yn sefyll i fyny. 

Cyhuddwyd ef o fod, ar ddydd neilltuol, yn achos 
marwolaeth un Donald McDonald, mewn lle neilltuol 
o’r enw The Castle Hotel, ym mhiwyf Merthyr Tydfil. 

Hwn oedd Dic Penderyn glywsai y merched gymaint 
o son am dano. Llenwid eu mynwesau a thosturi 
mawr tuag ato; canys edrychai mor ddiddrwg ac mor 
anhebig o ladd neb pwy bynnag. Yr oedd hefyd mor 
wylaidd yn ei atebion, ac mor wyneb-agored yn cydnabod 
rhai pethau yn ei erbyn ei hun fel yr enillodd lawer 
i gredu o’i ochr. 

Ond nid oedd dim yn tycio. Barnwyd ef yn ‘“‘ Euog” 
gan y rheithwyr, ac estynnodd y Barnwr am ei gap 
du, a chyda cryndod rhyfeddol yn ei lais, efe a’i con- 
demniodd i farw. 

Nid oedd yno lygad sych yn yr holl dorf, plygodd 
Dic ei ben, a throdd yn dawel i ddilyn y swyddog 
yn ol i'w gell. 

Yna, o rywle, galwyd allan mewn lIlais clir, “‘ Lewis 
Lewis!” Cydiodd Mari yn llaw Beti a syllasant ill 
dwy ar y gwallt “a’r haul arno,” yn dod i fyny heibio 
theil y carcharorion. O! ai hwn oedd y bachgen 
glanwedd gynt? Edrychai Beti yn ol yn ei meddwl 
am dair blynedd i weled marchog y ceffyl gwyn yn 
myned i’r Bécwns y Sul cyntaf yn Awst. Yna tremiodd 
i ymyl y swyddog drachefn a chuddiodd ei hwyneb 
4’i dwylaw. Yn nes ymlaen pan oedd y prawf wedi 
dechreu, a thyst neu ddau wedi rhoddi eu tystiolaeth, 
syllai Beti yn graff ar y Barnwr a’r Rheithwyr i edrych 
a welai linellau o dosturi yno yn rhywfan. Yna galwyd 
Gruffydd Williams i roddi y ffeithiau a wyddai efe, ac 
er mawr syndod i Beti ei hun dywedodd ei brawd 
bopeth a allai i ffafrio y carcharor. Gwelwyd Lewsyn 
yn sychu ei lygad pan wnaed hyn, a chredai rhai ei 
fod ar fin Newygu. Ond camsyniad oedd hynny—ton 

o deimlad serch at Hendrebolon, ac o ddiolch i Gruff 
a ddaeth drosto, ac yr oedd yn gryf eto y funud nesaf. 

Credai Beti yn awr na ellid ei gondemnio hyd nes 
i gyfreithiwr y Goron bwysleisio mai efe oedd y Ring- 
leader, ac mai efe a dywalltodd waed gyntaf. A 
gwaethygu ’roedd yr olwg o hyn i’r diwedd pryd y cafodd 
y Rheithwyr y cyhuddedig yn Euog! 

Pan ofynwyd i Lewsyn yn ol ffurfiau profion yn 
gyffredin i ddangos rheswm paham na ddylid ei dded- 
frydu i farwolaeth, dywedodd, ‘I have nothing to 
say, my lord, the witnesses have spoken the truth. Only 
that I was starving, my lord, and that all my friends 
were the same.” 

Yr oedd Beti a Mari erbyn hyn yn foddfa o ddagrau, 
ac yn plygu eu pennau i guddio eu hwynebau, ond 
clywsant eiriau y Barnwr yn eglur, a gwyddent fod 
pob gobaith ar ben. Siaradai yn dég ac yn deimladwy 
neilltuol. Amlwg oedd ei fod yn tosturio yn fawr 
wrth Lewsyn. Ond yr un oedd y diwedd—Y Cap 
Du,” a ‘“ Dediryd o Farwolaeth.” 

Gwasgarodd y dorf ar hyn, ond ni syflodd y merched 
hyd nes i’r Sgweier ddyfod atynt, a gosod ei law yn 
dyner ar ysgwydd Beti a dweyd,——‘‘ Dewch ’y merch 
i!” Cododd ar hyn (a gwnaeth Mari yr un modd), 
a chan bwyso ar fraich yr henafgwr cyrhaeddasant 
eu lIlety; ac yno, Ysgweier Penderyn—a fernid gan 
rai y caletaf o bawb dynion—a wylodd gyda’r rhai 
oedd yn wylo, ac a anghofiodd ei dor-calon ei hun wrth 
weini ar eraill. 

Aeth y merched ymhen ameer i’w hystafell eu hunain, 
a chyn y daethont i lawr y grisiau drachefn yr oedd 
yr hen Wr wedi myned allan gan adael gair gyda 
Gruffydd am iddynt beidio ei ddisgwyl yn ol tan nos. 

‘Pa fodd y ’drychai ef, Gruffydd ?” ebe Mari. 

“Wel,” oedd yr atebiad, “yn ddewrach a mwy 
penderfynol nag y gwelais ddyn erioed. Ac yr oedd 
dan ’i fraich e’ fox bach ’sgwar, ferched, na welais i 
moi sort e yn ’y mywyd; a pheth oedd e’ dda, wn 
i ddim eto!” 

Rhaid bellach oedd paratoi am y siwrnai drist yn 
ol drannoeth, a phan, wedi noson o adfyd mawr y 
daeth y cerbyd eto at y t¥ i gychwyn y daith, dywedodd 
meistr y llety fod y Sgweier wedi myned ar doriad 
gwawr y bore hwnnw gyda’r Coach Mawr i Lunden, 
ac wedi gadael gair gydag ef, y gallent aros cyhyd ag 
y mynnent, bod Ifan a’r cerbyd at eu gwasanaeth, ac 
nad oeddent i fod mewn eisiau o ddim. 

Ond yr oedd aros yng Nghaerdydd yn hwy allan 
o’r cwestiwn, ac felly, wedi diolch iddo ef a’i wraig am 
eu teimladau lletygar, hwy a ddychwelasant i Benderyn 
yr un dydd. 

Ar y daith yn ol nid oedd gan Ffynnon Taf na’r 
Castell Coch, Ifor Bach na William Edwards, un 
diddordeb iddynt mwyach, a phan wedi pasio trwy 
Y Basin, Aberdar, Hirwaun, a Phontprenllwyd, gofyn- 
asant i Ifan adael iddynt ddisgyn wrth y Lodge, ac y 
cerddent y rhelyw o’r ffordd i dy Mari. 

Nid oedd hynny wrth fodd Ifan o gwhl, oblegid 
yr oedd efe wedi arfaethu rhedeg ei geffylau i Sgwar 
y Lamb mewn dull rhwysgfawr (neu yn ol ei eiriau 
ei hun, “in grand style,”’); am mai yn anaml y cai 
efe y cyfle i wneud hynny. 

Ond pan y dangoswyd iddo nad gweddaidd y peth 
o dan yr amgylchiadau, gwelodd resymoldeb eu dadl. 
Felly, ar draed yr aed oddiwrth y Lodge hyd at y Lamb, 
ac yn nhy Mari y bwriwyd y noson gan eill tri. 

¥ diwrnod canlynol dygodd Gruff ei chwaer dros 
Waun Hepsta i’r cartref tawel oedd wedi ei annhrefnu 
mor dost yn yr wythnosau blaenorol. 

Cyn dod i’r llidiart a arweiniai i’r cae dan y ty trodd 
Beti at Gruff a dywedodd,—“ Diolch yn fawr i ti, 
Gruff, am fod mor dég, a dweyd nad oedd Lewsyn yn 
ddrwg i gyd. All neb bwynto bys byth ar dy ol a 
dweyd iti ala dyn arall o dan y rhaff. Diolch yn fawr 
i ti, Gruff!” 

Ar hyn cymerodd afael yn ei fraich a chusanodd ef, 
ac aethant ill dau i mewn i aelwyd eu tad a’u mam. 


XVI.—“ REPRIEVE.” 


OLODD Mari Wenllian y Plas fwy nag unwaith 
pryd yr oeddynt yn disgwyl y Sgweier yn ol, 
ond ni wyddai honno na neb arall beth a ddaethai 

ohono ond yn unig mai yn Llundain yr oedd. Dechreu- 
wyd pryderu yn ei gylch, ond a hi yn hwyr un nos 
Tau daeth yr absennol yn ol yn sydyn, ac wedi ei ddyfod, 
cyfarfyddodd o ddamwain 4 Mari wrth y Lodge. 

Ar y foment ni wyddai hi yn iawn beth i'w wneud 
pa un ai troi i siarad 4g ef ai peidio. Ond gosododd 
yr hen Wr bonheddig hi allan oi phenbleth ar unwaith, 
oblegid cyfeiriodd ei gamrau tuag ati, ac wedi ysgwyd 
law a hi, dywedodd,--“‘ Rwy am i chi weld Beti 
ar y ffordd ir farchnad ’fory, a dod gyda hiir Plas yn 
yprynhawn. Mae geniisha wilia 4 chi ar fater pwysig.” 

Dydd Gwener a ddaeth, ac am dri o’r gloch aeth y 
ddwy gyfeilles i Fodwigiad fel y ceisiwyd ganddynt, 
ac wedi eistedd yn y parlwr, a chael ychydig o luniaeth 
fel y tro o’r blaen, edrychodd y Sgweier arnynt am 
foment neu ddwy, ac yna dywedodd,—‘‘ Fe fydd yn 
dda gyda chi glywed na chaiff Lewis mo’i grogi. Y mae 
newydd gael reprif. Bu gwaith caled, caled idd ’i 
chael, ond dyfal done a ddaeth a hi o’r diwedd. Ond 
nid yw’n ddyn rhydd, ferched. Newidiwyd y Sentence 
of Death yn Dransportation for life ! 

Rhaid diolch am gymint a hynny, fe fydd yn ddyn 
byw, ta beth. Y mae’n mynd i Botany Bay bore 
fory, ond cyn mynd fe wetws wrtho i am ddiolch yn 
fawr i chi’ch dwy am y’ch teimlada’ da tuag ato, 
ac y base fo’n cofio am danoch chi hyd ’i fedd.” 

Collodd y merched ddagrau yn ystod adroddiad 
y Sgweier o'r amgylchiadau hyn, oblegid heb yn wybod 
iddo rhoddodd iddynt yr argraff, rywfodd, na welent 
Lewsyn byth mwy, er iddo osgoi y gwarth 0’i grogi. 

Cymerodd y Sgweier arno na welsai y dagrau ac aeth 
ymlaen i siarad am bethau Ilai trist, ac ebe fe,—‘‘ Dywed- 
odd Lewis hefyd beth arall—od iawn—i fod e’ ddim 
wedi gweld un ohonoch yn y Treial, ond y teimlai 
yn siwr y’ch bod chi yno’ch dwy. Dywedodd hefyd 
am i chi, Beti, ddiolch i Gruff, ac i weyd mor falch yr 
oedd fod gan y fath chwaer y fath frawd. Dyna’r ewbl, 
ferched. Bydd rhaid i fi ’mhen spel i dreio’m llaw 
eto i gael y sentence yn llai, ac wedyn walla ca’ i weld 
e unwaith yn rhagor cyn bo i’n marw. “ Never say 
die,” "ndefe?” 

“Sgweier! Sgweier! peidiwch son am farw,” ebe 
Mari, “ Mae’n rhaid i Benderyn y’ch nabod chi’n 
right cyn hynny.” 

“Ha!” ebe yntau, ‘“ bydd yn rhaid iddi nhw wisge’r 
glasses right, cyn y gwna nhw hynny, Mari!” 

“ Nos da, ferched, os bydd gen i newydd i chi rywbryd 
fe ofala i chi *i gael e’. Peidiwch torri’ch c’lonna’, 
ferched! Mater diolch sy’ gennym i gyd belled a hyn 
ta beth! Nos Da!” 

Ymlwybrodd y cyfeillesau i lawr y Drive yn araf, 
ac er, yn wir, fod ganddynt lawer mwy o achos llawenhau 
yn awr nag a oedd ganddynt ar eu hymweliad cyntaf 
a Bodwigiad, prudd oedd y ddwy. A’r Sgweier ei 
hun, er ei ymgais ddewr i ymddangos yn galonnog 
o flaen y merched, a deimlai yn dra gwahanol pan 
wrtho ei hun. Yr oedd Botany Bay ymhell ac yn 
greulon, ac yntau, yn ei hen ddyddiau, yn unig a digysur 
ynghanol ei gyfoeth i gyd. 


XVIL—MORIO IR DE. 


MHEN tua mis ar ol y Treial yng Nghaerdydd 
gwelwyd llong yn ymadael o longborth South- 
ampton ai hwyneb i gyfeiriad y Werydd 

Ilydan. 

Nid oedd iddi lwyth o nwyddau o un math, ac nid 
oedd perthynasau ar y lan yn ysgwyd cadachau i'r 
teithwyr. A rheswm da am hynny—llong yr alitudiedig 
oedd—ysgubion Prydain Fawr yn ymadael a’r deyrnas 
er lles y wlad. Llundeinwyr oeddent gan mwyaf, 
rhai yn hen mewn anghyfraith ac eraill yn ddim ond 
bechgynnos ieuainc. 

Ond yr oedd un peth yn gyffredin ar eu hwynebau 
oll, sef néd y bwystfil, .y., pechod a rhyfyg. Rhaid 
oedd i’r swyddogion ofalent am y Ilestr fod yn llym, 
ac hyd yn oed yn sarrug wrth yr alltudion, neu manteisid 
arnynt ar unwaith, ac felly cloid allan o’r ddwy ochr 
bob osgo at deimlad teg a dynoliaeth dda. Rhyfedd 
gynted y oréir awyrgylch o’r fath pan y ethir pethau 
goreu ein natur gyffredin. 

Yr oedd y fordaith i fod yn un hir—chwe mis o 
leiaf—hwnt i Linell y Cyhydedd i foroedd y Dé, heibio 
y Cape of Good Hope, a thair mil o filltiroedd yn 
ychwaneg cyn cyrraedd y tir oedd y pryd hwnnw yn 
uffern barod—Awstralia. 

Nid oedd y daith ond tri diwrnod oed cyn y dechreu- 
wyd cynllwyn, gan y rhai gwaethaf o’r fintai, ifeddiannu’r 
llong a boddi pawb na chytunai yn yr anfadwaith. 

Ar yr ail ddec, yn ei gaban cyfyng, yr oedd Cymro, 
yr unig un ar y llestr, sef No. 27, ond a adnabyddwn 

ni yn well fel Lewsyn yr Heliwr, meistr ei gydysgol- 
heigion yng Ngwern Pawl, ac arweinydd ei gydweithwyr 
ym Merthyr. 

Ceisiwyd droeon ganddo i ymuno yn y cynllwyn, 
ond siglo ei ben a wnai bob tro, ac o’r diwedd gadawyd 
Nonydd iddo. Ond yn ei gaban clywai bob nos guro 
parhaus, ac yn raddol daeth i ddeall y Convict Alphabet, 
@ thrwy honno daeth i wybodaeth o gyfrinion mwyaf 
peryglus y llong. 

Ond, er gwaeled ei gyd-deithwyr, ni fradychodd efe 
yr un ohonynt, y cwbl a chwenychai oedd cael perffaith 
lonyddweh i ddilyn ei ffordd ei hun. 

Ond nid hawdd oedd cael hynny yn y fath gwmni, 
ac yn enwedig oddiwrth un o’r Llundeinwyr a’i cyfarchai 
yn wastad fel ‘“ Softie.”” Ond wedi i’r Cymro ddangos 
un tro fod ganddo ddwrn na pherthynai i unrhyw 
“* Softie”? pwy bynnag, cafodd lonydd gan hwnnw 
hefyd. 

Sylwodd y swyddogion fod Lewsyn o ddosbarth 
gwahanol i’r lleill, ac nad ymgyfeillachai 4 hwy mewn 
dim. Ae wedi i’r capten un diwrnod ddatgan ar giniaw 
wrth ei swyddogion nad oedd Lewsyn na Ilofrudd 
na lleidr, derbyniodd yr alltud unig amryw o gymwyn- 
asau bychain yn lechwraidd oddiar law amryw ohonynt, 
a@ wnaent ei anghysur gryn raddau yn Ilai. 

Yn unpeth cafodd lyfr neu ddau, ac wedi deall o’r 
swyddogion ei fod yn meddu llawysgrif ragorol symud- 
wyd ef o gaban No. 27 at yr un nesaf i’r Ile y cedwid 
y cyfrifon, ac i’w fawr fwynhad cafodd y Cymro gynorth- 
wyo yn y gwaith. Yn wir, cystal oedd ei lawysgrifen 
ai fedr, fel y credent oll mai forger oedd efe. Gwenai 
Lewsyn am hyn, ond ni wadodd mewn unrhyw fodd, 
ond yn unig ddweyd ynddo ei hun—“ Gwern Pawl 
for ever!” 

Wedi’r cwhbl alltud oedd efe, a rhaid oedd dygymod 
ar ffaith. Edrychai ymlaen at gyrraedd Botany 
Bay, i gael “‘daear Duw,” ys dywedai efe, o dan ei 
draed unwaith yn rhagor. Sylwai efe yn feddylgar 
ar bethau mawr y Cread yn ystod y daith hon i ochr 
arall y byd, ac o sylwi a meddwl, llanwyd ei enaid 
ag addoliad i Drefnydd Mawr y Bydysawd. Llawer 
noswaith y syllodd o’i gaban cyfyng ar ogoniant y 
Southern Cross yn yr wybren dawel, ac o’r cymundeb 
hwnnw mynych y daeth i'w feddwl y geiriau, “ Pa 
beth yw dyn i Ti i'w gofio, neu fab dyn i Ti ymweled 
ag ef.” A’r mwyafi gyd y meddiennid ef gan y teimlad 
hwn, mwyaf i gyd oedd ei edifeirwch am ei orffennol 
a’i benderfyniad am ei ddyfodol. 

Wedi saith mis o fordwyo, ac wedi llawer o waeddi 
“Tir!” pan nad oedd tir ar y gorwel, o’r diwedd deuth- 
pwyd i’r hafan ardderchog y cyrchent am dani. 


XVII.—RHWYSTRO CYNLEWYN. 


R las fore ym Mawrth, 1832, hwyliodd y Success, 
sef llong yr alltudion, i fyny y porthladd 
eang gyferbyn a Sydney, a gwnaed pob paratoad 

ar y bwrdd i lanio drannoeth. 

Rhanwyd y ewmni mawr yn finteioedd Ilai, a threfn- 
wyd popeth gan swyddogion pob mintai ar gyfer 
cychwyn y daith i fyny i’r wlad i’r lleoedd a benodwyd 
i sefydlu y carcharorion. Dacw hwynt yn cerdded 
allan rhwng y canllawiau bob yn ddeg a deg, a phob 
aelod o’r deg yn rhwym wrth gadwyn y naw arall. 

Taflwyd llawer trem yn ol gan y trueiniaid at yr 
hen Success, canys wedi’r cwbl hyhi oedd yr unig 
gysylitiad gweladwy rhyngddynt a’r hen wlad a’r 
hen fywyd yno, ac yr oedd hiraeth am dir eu mebyd 
yon meddiannu hyd yn oed y rhai hyn a wnaethant 
bopeth yn eu gallu i lychwino ei henw da pan oeddent 
yn rhydd. 

Ac yn wir, er gwaethaf diben gwarthus y Success, 
y llestr arddelai enw mor amhriodol, ymddangosai 
honno heddyw ar ddyfroedd tawel Port Jackson cystal 
a rhyw long arall, ac yr oedd gradd o hiraeth felly 
ar y calonnau celyd a’u gwelent am y tro diweddaf 
eyn troi ohonynt i dir anobaith y Bwsh. 

Iw fawr ofid gwelodd Lewsyn fod y Llundeiniwr 
a’i galwai yn “ Softie” gynt, yn perthyn ir un fintai 
ag yntau, ond penderfynodd ei anwybyddu ar y tir 
fel ag y gwnaeth ar y mor. 

Ond hwnnw gan feddwl yn unig ond am gyfle i dalu 
‘nol i Lewsyn am y sarhad o’i osod ar asgwrn ei gefn 

79 


80 LEWSYN YR HELIWR. 


yng ngwydd pawb ar fwrdd y llong, a wyliodd ei gyfle ; 
ac yn gyntaf dim a wenwynodd y lIleill o’r fintai yn 
ei erbyn. 

Cysgent oll mewn “sied” ar y gwaith, a mynych 
y deallodd Lewsyn drwy y Convict Alphabet ei fod yn 
cael ei ddwrdio ganddynt. Ond ni chymerodd arno 
sylwi ar y teimladau cas, ac aeth pethau ymlaen fel 
hyn am flwyddyn gyfan, nid yn waeth, nid yn well. 

Yr oedd prif swyddog y fintai, fel y capten ar y 
long, wedi sylwi fod Lewsyn ar ei ben ei hun, ac wedi 
rhoddi iddo, oherwydd hynny, ambell ffafr. Y Cymro 
gaffai wneud y cwbl o gylch y ty, trin yr ardd, cadw’r 
offer, a lawer o bethau man eraill. Mantais y cyfnewid- 
iad i Lewsyn oedd cael bod yn rhydd ambell i wythnos 
o'r penyd caled a diobaith a geid o ddilyn y gang ddydd 
ar ol dydd. 

Nid oedd y flafrau hyn wedi myned heibio yn ddisy!w 
gan y Llundeinwyr, ac mewn canlyniad dyfnach oedd 
eu llid a pharotach oedd eu Ilaw a’u Ilais yn ei erbyn. 
Ond ymlaen ar ei ffordd ei hun yr ai Lewsyn heb ofalu 
beth a ddywedent neu a wnaent ond yn unig helpu, 
pan gaffai gyfle, rhywun gwannach nag ef ei hun. 

I Mr. Peterson a Mrs. Peterson (canys dyna enwau 
y swyddog ai briod), yr oedd geneth fechan bum 
mlwydd oed, oedd yn eilun ei rhieni, ac yn frenhines 
yr holl le. Mynych y deuai hon at Lewsyn pan oedd 
efe yn gweithio o gylch y ty, a theimlai y Cymro ei 
bod fel angel y goleuni wedi ei danfon i’w gysuro yn 
ei alltudiaeth. Chwareuai 4 hi fel pe bae yn grwt ei 
hun, naddai iddi gywreinion mewn coed a maen, ac 
o dipyn i beth daeth Jessie fach ag yntau yn gyfeillion 
mawr. Sylwodd y fintai ar hyn hefyd, ac ni chyfrifid 
hynny yn gyfiawnder i Lewsyn yn eu golwg ychwaith 
mwy na’r ffafrau eraill a gawsai i’w ran. 


‘ 


Rhedodd Mr, Peterson i lawr i 


lr “sied,”’ a phwy oedd yn dyfod allan 

Un noswaith, a hi yn boeth a thrymaidd iawn yn 
y ‘“‘sied”’ ni fedrai Lewsyn gysgu. Chwyrnai ei gym- 
ydog nesaf fel anghenfil, ond o gwr pellaf y ‘“ sied ” 
clywai y Cymro guro gwan yn iaith y Convict Alphabet. 
Gwrandawodd yn astud, ac i’w fraw mawr clywai 
gynllun gan bedwar o’r dynion, yn cael eu harwain 
gan ei elyn, i ladd y swyddog, ei wraig, ac yntau, 
dwyn yr eneth i’r “ Bwsh” a llosgi y Ile. 

Yr oedd hynny i’w wneud cyn dydd, i gael bod ya 
sicr 0'u gwaith, ebe nhw, ‘“‘cyn bod yr adar yn codi 
ou nyth.” 

Gwelodd Lewsyn nad oedd eiliad i’w golli, felly 
syrthiodd yn dawel o’i wely isel, a gosododd ei draed 
yn dyn yn erbyn gwaelod estyll mur y “‘ sied,’’ ac wedi 
gwasgu yn dawel ai holl nerth, daeth yr hoelion allan 
yn y man hwnnw. 

A’i gymydog eto’n chwyrnu gwthiodd Lewsyn 
ei hun allan trwy yr agoriad, a rhedodd, fel ag yr oedd, 
at dy y swyddog. Dringodd i ben casgen ddwfr, 
yna i ben gody bychan, ac oddiyno drwy flenestr i’r 
llofft. Gwyddai y man y cysgai y teulu, a churodd 
wrth y drws, yn ddistaw ar y cyntaf, ac wedi hynny 
yn uwch. 

‘“* Hello!” ebe llais o'r tu mewn, ‘“‘ Speak! or I 
shoot |”? 

“ Dowt shoot! Mr. Peterson!” ebe yntau, “I 
am No. 27—Lewis, you know,—coming to try to save 
you /” 

“Come in, 27 /”? ebe yntau yn ol, ac yna wedi agor 
y drws yn gil agored, dywedodd Lewsyn yr hyn oll 
a glywodd, a’i fod yn barod i ymladd gyda’i swyddog 
i amddiffyn y teulu. Yn gyntaf dim diogelwyd 
Mrs. Peterson a’r eneth o dan y gwely, ac wedi cael 
Uawddryll gan Mr. Peterson, arosasant eill dau am 
ymosodiad y mileiniaid llofruddiog. 

Nid hir y bu cyn dod. Gwelwyd y pedwar, oedd 
heb wybod am absenoldeb Lewsyn o’u plith, yn ysbio 
yn llechwraidd o ymyl “‘sied”’ yr alltudion, ac mewn 
eiliad arall yn cydredeg at dy y swyddog. Pan ddaeth- 
ant yn ddigon agos, a hwy eto yn credu fod y preswylwyr 
yn cysgu yn dawel, taniwyd arnynt gan yr amddiffyn- 
wyr a chwympodd dau, tra y ffodd y ddau arall am 
eu heinioes ir anialwch. 

Brysiodd Mr. Peterson a Lewsyn i lawr, a gwelwyd 
mai y gelyn mawr, a ymhyfrydai yn llysenwi’r Cymro 
yn ‘‘ Softie,” oedd un, a No. 16 y Hall. Ar hynny aeth 
y gorchfygwyr ar eu hunion i fyny ir’ “sied,” a’u 
harfau yn eu dwylaw, ac yno y cawsant y rhelyw o’r 
dynion yn frawychus iawn, ac yn gofyn beth oedd yn 
bod, a pheth oedd ystyr y saethu a glywsent. Wedi 
eu holi yn fanwl, a chael boddlonrwydd nad oeddent 
gyfrannog yn y cynlilwyn, aed ymlaen fel arfer. 

Claddwyd y ddau adyn marw a gosodwyd gwyliad- 
wriaeth bob nos rhag ofn y deuai y ddau arall yn ol, 
ond ni welwyd mo honynt yn fyw byth ar ol hynny. 

Ymhen rhai misoedd cafwyd dau ysgerbwd dynol 
yn yr anialwch rai milltiroedd o Wallaby Station, 
a bernid mai rhan farwol y ddau alltud ddihangodd 
ir Bwsh.oeddynt. Ond y modd y daethant i’w hangau, 
pa un ai o syched, o frathiad neidr, neu o bicelliad 
brodor,—ni wyddys hyd heddyw. 


XIX.—RHYDDID. 


RANNOETH i’r ymosodiad ar d¥ Mr. Peterson, 
danfonwyd i Sydney adroddiad swyddogol o’r 
amgylchiadau, ac yn hwn rhoddwyd Ie amlwg 

rr oll a wnaeth Lewsyn dros fywyd ac eiddo yn y 
le. Fel y gallesid disgwyl aeth y cwlwm rhwng yr 
alltud Cymreig a’r Petersons yn dynnach nag erioed, 
ac oddigerth yr enw a’r tal nid oedd gwahaniaeth 
rhwng No. 27 a dyn rhydd. 

Parhaodd efe yn y “ sied,”’ ac wedi cael cefn y pedwar 
llofrudd daeth pethau yn well o lawer rhyngddo a’r 
Neill, a gwelid, yn wir, arwyddion amlwg fod swynion 
bywyd o bechu yn colli eu gafael arnynt. 

Un diwrnod ymhen rhai misoedd ar ol yr ymosodiad 
ar y ty, daethilaw Mr. Peterson lythyr mawr swyddogol, 
wedi ei gylymu a’i selio yn ofalus, yn yr hwn y dywedid, 
yn yr arddull cyfreithiol arferol,—‘ That inasmuch as 
the said convict No. 27, of Wallaby Station, has specially 
distinguished himself under trying circumstances, His 
Excellency, the Governor General of New South Wales, on 
behalf of His Majesty King William the Fourth, doth 
hereby grant him a free pardon, with a fully paid passage 
to any specified town within the United Kingdom. And, 
furthermore, that should the said convict No. 27, Lewis 
Lewis to wit, desire to return to New South Wales at 
any time, that a free grant of 320 acres be allotted to him, 
his heirs and assigns for ever.” 

Pan ddaeth y newydd yr oedd teulu bach y Petersons 
wrth eu brecwast, ac yn siarad, fel y gwnaethant gan- 
waith cyn hynny am yr amser euraidd y byddai blwydd- 
dal y tad yn ddyledus, ac y dychwelent ‘‘ Home” i'w 
fwynhau. 

Yn wir, dyna’r meddwl cyntaf a ddaeth iddynt o’r 
llythyr swyddogol y bore hwn, er y byddai hynny 

rywfaint o flaen yr amser, ond pan y sylweddolwyd 
ystyr y cynhwysiad neidiasant mewn Ilawenydd, 
a Jessie fach gymaint a neb. 

Rhedodd Mr. Peterson i lawr ir “sied,” a phwy 
oedd yn dyfod allan ohoni ar y pryd ond Lewsyn. 
Pan welodd hwnnw gyffro y swyddog caredig meddyliodd 
ei fod am unwaith wedi gwallgofi, oblegid daliai y 
llythyr uwch ei ben ag un Ilaw, ac estynnai y Ilall 
tuag ato pan oedd efe eto ugain lath oddiwrtho. 

Wedi ei gyrraedd ac ysgwyd llaw, a braich, er na 
wyddai Lewsyn eto am ba beth yn y byd, ac yna ysgwyd 
law drachefn a thrachefn, cafodd ei lais o’r diwedd, 
a gostyngodd ef ddigon i ddweyd,—‘‘ Mr. Lewis / 
I congratulate you! You are a free man!” 

Yna edrychwyd yn fanwl dros y llythyr, a chyn eu 
bod wedi ei ddiweddu yn Ilwyr eisteddodd Lewsyn 
i lawr ar y llethr yn ymyl yr heol, a chyda gwefus 
grynedig parablodd—“ Diolch i Ti, O Dad! Cadw 
fi rhag drwg, er mwyn Dy enw mawr. Amen!” 

Ni wyddai Mr. Peterson beth a barablai, ond yr 
oedd yr osgo yn ddigon o fynegiant i galon mewn 
cydymdeimlad. Dywedodd wrth ei wraig mewn amser 
wedi hyn, er na ddeallai, wrth gwrs, yr un gair ohoni, 
na chlywodd gywirach gweddi erioed. 

Aeth yr Ysgotyn caredig i’r “‘ sied ” gan adael Lewsyn 
wrtho ei hun am ryw gymaint, a d’wedodd ar ei fynediad 
i ganol yr alltudion,—‘ No work to-day, boys !_ No. 27— 
I beg your pardon—Mr. Lewis is a free man!” Ae 
yna esboniodd iddynt ystyr y lIlythyr. 

Pan ddaeth Lewsyn ar ei ol mewn tipyn—pum 
munud galetaf ei fywyd oedd derbyn Ilongyfarchiadau 
y trueiniaid. Daethant i fyny ato yn un ac un—a 
phaham na addefir y gwir yn llawn—yr oedd dagrau 
o’r ddwy ochr. Llaesodd y wynebau celyd, erlidiwyd 
delw y Fall allan o’r llygaid, a daeth rhyw fwynder 

ir lleisiau oedd cyn hynny yn yngan dim namyn 
rhegfeydd a chabledd. 

Aeth yr alltudion allan yn gwmnioedd bychain 
o ddau a thri i fwrw eu cyrff blinedig ar y glaswellt, 
ac i siarad am yr hen wlad. A phan ddychwelasant 
ir “sied” am eu pryd bwyd nesaf yr oedd pleser 
arall yn eu haros, oblegid, yno ar fwrdd hir a Ilian gwyn 
drosto yr oedd y firwythau tecaf a melysaf fedrodd 
heulwen Awstralia eu haddfedu erioed. Mewn gair, 
o fewn terfynau disgyblaeth ddoeth, cafodd yr holl 
gymdeithas yn Wallaby Station ddiwrnod o wledd a 
seibiant ar yr achlysur o ryddhéd No. 27 am ei ran 
yng Nghynnwrf y 31. 

Nid oedd gwybodaeth am y. cyfleustra nesaf i gyrraedd 
Sydney, ond tra yn arosam hynny mynnai Lewsyn, er holl 
anogaethau Mrs. Peterson a Jessie i ddyfod i’w ty hwy, 
aros yn y “‘sied.” “‘Na!”’ meddai, “ bydd yn ddigon 
caled iddynt hwy fy ngweled yn myned adref pan yr Af, 
heb i mi eu hatgofio o’u cyflwr bob dydd cyn hynny.” 

Yr oedd yn falchach mewn diwrnod neu ddau mai 
felly y gwnaeth, oblegid dechreuodd rhai o’r trueiniaid 
ofyn iddo ymweled a’u cydnabod yn yr hen wlad, 
ac erfyniodd un o leiaf arno ymweled a pherson neilltuol 
i grefu maddeuant am gam wnaed yn y gorffennol. 

‘“* What about the last part of the letter, Mr. Lewis ?”’ ebe 
Mrs. Peterson rhyw ddiwrnod, “‘ Shall we see youagain ?” 

‘“ That depends upon an old friend of mine at home!” 
ebe yntau gan wrido. ‘“‘ However, we shall see!” 

O’r diwedd daeth y cyfleustra i fyned i Sydney, 
ac aeth Mr. Peterson gyda Lewsyn i'w hebrwng cyn 
belled a hynny. Galwyd yn y Government Office i 
gael gwneud popeth mewn trefn, a chyn pen teirawr 
wedyn yr oedd Lewsyn wedi ysgwyd llaw ai gyfaill 
cywir, ac yn dringo i fwrdd llong fawr, gyda’i wyneb 
ar Gymru,—ac Ystradfellte. 


XX.—‘ EDRYCH TUAG ADRE’.” 


AN hwyliodd y llong fawr i lawr Port Jackson 
gan ledu ei hadenydd i awelon y Dé, eisteddai 
un o’r teithwyr ar ei bwrdd fel pe mewn heddwch 

a’r hollfyd, ac yn sugno mwynhad o bob morwédd 
newydd. 

““Pwy feddyliai,’ ebe fe wrtho ei hun, “fod y 
fath borth a hwn, yn borth anobaith a distrywi gynifer ?” 

Ac aeth ei feddwl yn ol ir “‘sied”? yn Wallaby Station, 
Ile yr oedd ei gymdeithion diweddar yn trigo heb 
obaith ganddynt “ac heb Dduw yn y byd.” Llanwyd 
ei galon a thosturi, a phenderfynodd hyd eithaf ei allu i 
wneud rhywbeth drostynt pan y cyrhaeddai Brydain 
drachefn. 

Ac i’r perwyl o ddechreu gweithredu ar y pender- 
fyniad hwnnw eisteddodd i lawr y foment honno, a 
thynnodd allan oi logellau nifer o bapurau bychain, 
a chopiodd yn ofalus oddiwrthynt i’w ddyddlyfr newydd, 
enw a chyfeiriad pob un ar a addawodd ymweled 4 
hwynt yn yr hen wlad drostynt. 

‘Mi a’u gwelaf i gyd,” ebe fe, “ pe cymerai imi 
flwyddyn i’w wneud!” ‘Pa ragoriaeth oedd i 
mi arnynt hwy fel y gwelodd Rhagluniaeth yn dda 
i mi ddod yn rhydd ac iddynt hwythau aros yn eu 
caethiwed ?” Yn y teimlad gwylaidd hwn aeth iw 
gaban a chysgodd gwsg yr uniawn. 

Bore trannoeth yr oedd y llestr allan o olwg y tir 
a dechreuodd y teithwyr edrych ar ei gilydd a pharatoi 
i gymdeithasu y naill a’r Ilall. Er gwell, er gwaeth. 
yr oeddynt i fod yn gyd-ddinasyddion am o leiaf chwe 

mis, a’r byd mawr tu allan wedi ei gloi oddiwrthynt 
am y cyfnod hwnnw. Felly, yr oedd Iawer o bleser 
y daith yn dibynnu arnynt hwy eu hunain. 

Er mwyn helpu yr ysbryd o gymdeithasu 4’i gilydd, 
cyhoeddodd y capten y cynhelid cyngerdd yn y prif 
gaban y noson ddilynol, i’r hon y gwahoddid pawb. 
‘Ar yr un pryd gwahoddid pob dawn “‘ cerdd ac araith ” 
ifod yn barod for the entertainment of the ship’s company. 

Daeth yr awr, a llanwyd y caban, ond hytrach yn 
hwyrfrydig oedd y doniau “ cerdd ac araith” i ddod 
ir amlwg. Ond o’r diwedd canodd Ellmyn am afonydd 
ei wlad, a Ffrancwr am winllannoedd ei wlad yntau. 
Wedi hynny cymerodd Italiad y llwyfan, a dilynwyd 
ef gan Yswis. 

“ The Homeland is behind to-night,” ebe’r capten o'r 
gadair. “Js there no Britisher that will come forward ?” 

Ar y foment cododd Lewsyn a dywedodd,—‘ J am 
a Britisher, sir, and will do my best, although my song 
ts not an English one.” 


Ar hyn dechreuodd,— 

gan dybio mai efe oedd yr unig un a’i deallai. 

Ond cyn iddo ganu hanner y pennill cyntaf dyna 
lais o’r dorf, ‘‘Da iawn! Gymro bach!” a rhoddodd 
iddo ysbrydiaeth newydd yn y gwaith. Canodd y 
pennillion i gyd, a chan ei fod wedi eu canu droeon 
yn y Mabsantau gynt daethant yn oli’w gof yn rhwydd. 

Ni chredai fod iddo ryw lais arbennig unrhyw amser, 
ond gwyddai heno ei fod yn canu yn well nag erioed, 
a phan y disgrifiodd deimlad angherddol y bardd yn 
y pennill olaf,— 


“Rwy’n mynd heno, dyn a’m helpo, 

I ganu ffarwel i’m seren syw, 

A dyna waith i’r clochydd ’fory 
Fydd torri’m bedd o dan yr yw 

A rhoi fy enw’n ysgrifenedig 
Ar y tomb wrth fon y pren, 

Fy mod i’n isel iawn yn gorwedd 
Mewn gwaelod bedd o gariad Gwen,” 


yr oedd y gynulleidfa fawr gymysg honno yn gwybod 
fod y canwr yn teimlo ynddo ei hun yr hyn a ganai, 
taw beth bynnag oedd ei destun. 

“Tam very much obliged to the son of Wales for coming 
forward with that beautiful song,” ebe’r capten. “ We 
shall have the pleasure of hearing him again and often 
I hope.” 

Yna aed ymlaen at bethau eraill, a phan derfynodd 
y cyfarfod aeth pawb i rodio’r dec unwaith eto cyn 
troi iw cabanau am y nos. 

Daeth y “Cymro o’r dorf” ymlaen at Lewsyn a 
Hongyfarchodd ef ar y gin ac am y caniad. “ Clywais 
hi lawer gwaith ym ’Merhonddu, pan o’wn i ’n grwt 
yno gyda’m hewyrth,” ebe fe, “ond yr oedd wedi 
mynd o’ nghof i’n lan nes i chi ei galw ’nol heno.”’ 

Yna daeth distawrwydd am ennyd rhyngddynt, 
ond taw beth oedd y Cymro hwn o Aberhonddu yn 
ei wybod neu heb ei wybod, yr oedd wedi dysgu peidio 
holi pobl ddieithr, beth bynnag. Dywedwyd gair neu 
ddau o ddymuniad da, ac yna ymadawsant a’i gilydd 
am y tro. 

Rhoddodd tawedogrwydd y gtr o wlad y Bécwns 
gryn esmwythder i Lewsyn, canys ofnai y gallasai 
fod yn un o’r tylwyth hynny sy’n holi pawb am bopeth. 

Ni fuasai o un fantais gymdeithasol i Lewsyn ar 
y llong pe deuid i wybod ei fod naw mis yn ol yn gaeth, 
ac wedi dyfod allan yn y Success. 

“Te,” meddai, “‘ Success yn wir! onid yw hyd yn 
oed yr enw yn warth ar yr iaith y perthyn y gair iddi ? 
Diolech ir nefoedd fy mod i heno yn ddigon rhydd i 
ddal *y mhen ymbhlith fy nghyd-ddynion, ac yn gallu 
sefyll am yr hyn ydwyf yn wirioneddol heb stamp 
urddas o un ochr na gwarthnod y digymeriad o’r ochr 
arall.” 

Ar hyn Wedodd ei ysgwyddau a cherddodd y dec 
i'w gaban gydag aidd yn ei drem a phenderfyniad yn 
sang ei droed. 


XXI.—DEWRDER A LLWFRDRA. 


N raddol dirwynai y misoedd i ben heb nemor 

o ddim i dorri ar undénedd y dyddiau oddigerth 

ambell i forfil aruthr a ddeuai i’r wyneb i syllu ar 

y llong fawr adeiniog ddaeth i dresmasu ar eangder 

ei ddyfrfeysydd ef, neu ambell wynt nerthol a roddai 
ir teithwyr bryder am ddiwrnod neu ddau. 

Cyrhaeddwyd y Cape yn brydlon, a chan fod ar 
y capten ai ystiward angen adgyfnerthu adnoddau 
y bwydgelloedd, ac yn enwedig am gael newid hen 
ddyfroedd y casgeni am gyflenwad fires i’r daith, 
penderfynodd y teithwyr, er mwyn newydd-deb y 
profiad, i ddringo Table Mountain uwehben y dref. 

Wedi dychwelyd ohonynt oll, codwyd yr angor, 
a throdd yr hen long ei hwyneb ir gogledd fel rhyw 
hen geffyl yn tynnu tuag adref. Yr ail ddiwrnod 
allan o Cape Town cododd tymestl fawr, a’i chwythodd 
rai cannoedd o filltiroedd allan o’r cwrs. Ofnai llawer 
o’r teithwyr y gwaethaf y tro hwn, ond cysurai Lewsyn 
rai or gwannaf ‘‘am y gwyddai,” ebe ef, ‘fod law 
Rhagluniaeth yn myned i’w ddwyn yn ol i Gymru 
yn ddianaf.”” Yr oedd yn rhywbeth i’r gweiniaid hyn 
fod o leiaf un ar y llong ai ffydd mor gref yn y Gallu 
Mawr. 

Pan ddaethpwyd yn ol i’r cwrs yr oeddynt wrth 
St. Helena, a chafwyd ychydig oriau yno i ymweled 
a bedd Boni Fawr. Parodd hynny lawer o siarad 
am Waterlw, Wellington, Picton, y R.W.F., a’r Scottish 
Highlanders. 

Wrth glywed y siarad gellid tybio fod hanner y 
cwmni wedi bod yn yr ymladd naill yn yr Ysbaen 
neu yn Waterlw ei hun. Ond ni ddywedai Lewsyn 
air. Yr oedd efe wedi cael digon o’r clédd a’r bidog 
am un oes dda. 

“Glywch chi nhw?” ebe’r Cymro o Aberhonddu 
wrth ei gydwladwr tawedog, “fe allsa dyn feddwl 
mai generals sy yma i gyd. A fe ddalam cét a’m het, 
pe cawsem ni ’r gwir maes, nad oes ’i hanner nhw wedi 
’rogli powdwr erioed. Mae bechgyn bach _heddi’ 
ym Merthyr, heb fynd gam pellach, sy’ wedi cael mwy 
o brofiad ymladd na’r criw i gyd gyda’i gilydd.”’ 

Wrth glywed y cyfeiriad at Ferthyr bu bron i Lewsyn 
fradychu ei hun, canys dwedwyd y peth mor ddisymwth 
fel na chafodd y presenoldeb meddwl i reoli ei wynepryd. 
Ond yr oedd ei gydnabod newydd yn ddigon difeddwl 
a diniwed, gair ar antur oedd, ac euthpwyd i siarad 
am bethau eraill yn ddigon naturiol ac hamddenol. 

Bellach cludai pob dydd hwynt yn hwylus tuag 
adref, a disgwylient fod yn Llundain ymhen pythefnos. 
Pasiwyd y Canaries, y Madeiras a Thangier, a disgwy]l- 
ient weled Craig Gibraltar trannoeth pan y digwyddodd 
rhywbeth fu bron a’u rhwystro i weled Gibraltar, 
Llunden, na dim arall. 

Gyda’r wawr gwelwyd llong estronol yn torri yn 
groes i’w cwrs hwy fel ag i’w cyfarfod ymhellach ymlaen. 
Gwyddai pawb eu bod yn awr yng nghylch mwyaf 
peryglus y mor-ladron, a phan y gwelwyd cwrs amheus 
y llong ddieithr daeth y gair brawychus “Pzrate/” 
i enau pawb. 

Syllodd y capten arni drwy ei ysbienddrych. hir 
am funud neu ddwy, ac yna dywedodd gydag awdurdod 
yn ei lais,—‘‘ Call all men—crew and passengers alike— 
to the foredeck!” Dywedodd ei neges mewn byr 

eiriau,—‘ All our long voyage is in vain once that pirate 
gets aboard us. Men! We must fight for our lives /” 

Rhannwyd yr arfau, trowd yr ychydig blant a bon- 
eddigesau i’r cabanau, a rhoddwyd ei le i bob dyn. 

“One word, men! they are not to board us at any 
cost |” 

Erbyn hyn yr oedd y ddwy long yn agos i’w gilydd, 
ac nid oedd modd camsynied bellach amcan y gelyn. 
Cyn gynted ag y gwrthdarawyd yn ysgafn, taflwyd 
bachau heiyrn anferth fel ag i ddal y llong Brydeinig 
yn rhwym wrth ochr ei gelyn, lamodd amryw o’r Moors, 
(canys dyna oeddynt), o un llestr i’r lall gan ddechreu 
ymoladd fel ellyllon. 

Ond mewn ychydig eiliadau yr oedd pob bach haearn 
wedi ei ryddhau gan y Prydeinwyr, ac o ganlyniad 
ymwahanodd y llongau drachefn, ac yn dilyn yr ym- 
wahaniad taflwyd pob Moor oedd wedi byrddio’r llong 
dros y gynwél ir dwfr lle yr oedd y morgwn yn 
dechreu crynhoi am ysglyfaeth. 

Daeth y gelyn ymlaen yr ail waith, ac wedi taflu 
y bachau heiyrn fel o’r blaen, neidiodd Moor mawr, 
a ymddangosai i fod yn un o’r arweinyddion, i’r man 
y safai y ddau Gymro ochr yn ochr. 

Gyda ei fod wedi neidio a chyn cael ohono “ ei draed 
dano,” wele’r Brycheinwr bychan yn gafaelyd ynddo 
gylch ei ganol a chyda nerth dau yn ei daflu i lawr 
at y morgwn, lle yr oedd y cochni ar wyneb y dwfr 
yn dangos fod y pysgod enbyd hynny eisoes wrth 
eu borefwyd erchyll. 

Wedi yr ail fethiant cafodd y gelyn ddigon am y 
diwrnod hwnnw a throdd ei wyneb tuag adref a diflan- 
nodd yn araf yn niwl y glannau. 

Am dridiau bu Nawer o siarad ar y long am yr 
ymosodiad, ac am yr hyn a wnaeth pawb a’r hyn na 
wnaethpwyd hefyd. 

Ymblith y teithwyr yr oedd dau a fu yn hyawdl 
ryfeddol yn St. Helena, yn sdn am orchestion yn Quatre 
Bras a Waterlw, ond a brofasant yn Ilwfriaid hollol 
yn yr ysgarmes a'r Moors. Yn ystod yr ymosodiad 
cyntaf rhedodd un ohonynt yn ol o’i le gosodedig 
ar y dec i ymguddio y tu ol i’r hwylbren, a throdd y 
Ilall yn lechgi mwy cywilyddus fyth, oblegid cefnodd 
ar ei ddyletswydd amlwg ac ymguddiodd yn ei gaban. 

Ni ellid maddeu i ddynion o’r cymeriad hyn, ac er 
ir cyntaf daeru yn ddigon wynebgaled mai cymryd 
cam neu ddau yn ol a wnaeth efe “i gael gwell gafael 
ar ei ddyn,” ac ir ail honni mai ei ofal am y plant 
ai cymhellodd i’r cabanau, cawsant amser pur anhyfryd 
wedi i'r perigl gilio. 

“Lwe ini,” ebe un o’r dwylaw, “nad oedd y Moors 
yn Waterlw, neu buasem yn lladdedigion bob un.” 
Deallodd y cyfaill dawnus yr awgrym a chroesodd 
y dec i wylio y pysgod yn chware yn y dwfr. “ Gofalu 
am y plant, wir!” meddai un o’r boneddigesau drachefn, 
“yr unig ofal welais i ar ei wyneb llwfr yn y caban, 
oedd am ei groen ei hun! Wfit ir fath gwningen 
o ddyn!” 

Rhwng popeth nid oedd bywyd yn werth i'w fyw 
ir ddau frawd y dyddiau hynny. Felly ychydig 
welwyd ohonynt hyd derfyn y daith. Y Bay of Biscay 
gafodd y bai am eu habsenoldeb mae’n wir, ond gwyddid 
yn lled gyffredinol mai anhwyldeb arall oedd arnynt. 

Daeth y daith i ben ymhen ychydig ar ol hyn, a 
glaniodd Lewsyn yn Tilbury Dock. 

EDI ymadael a’i gyd-wladwr o Aberhonddu, 

a chael cymhelliad cynnes ganddo i ymweled 

Ag ef yn y dref honno, arhosodd Lewsyn 

yn y Brifddinas am rai dyddiau gan edrych o’'i gwmpas 
a gwneuthur yn fawr o'i amser. 

Ond gofalodd y diwrnod cyntaf i ysgrifennu llythyr 
maith at y Sgweier, Bodwigiad, gan roddi iddo yr holl 
hanes a wyddom ni eisoes. 

Yr hwyr cyn y diwrnod y bwriadai efe ddilyn ei 
lythyr i lawr i'w hen ardal aeth i aros dros nos i'r gwesty 
y cychwynai y Coach enwog—Y “ Gloucester Flyer” 
ohono gyda’r wawr drannoeth. 

Yn fore iawn ddydd ei ymadawiad, ac efe eto yn 
ei ystafell wely, wele chwythiad cras mewn corn yn 
diasbedain rhwng muriau yard y gwesty. Taflwyd 
yn agor lawer ffenestr, ac yn fuan yr oedd yr holl le 
yn llafar. 

Neidiodd Lewsyn allan o’i wely, a pharatodd i’w 
eillio ei hun cyn disgyn i frecwasta. Ond cyn iddo 
ddechreu defnyddio ei arf clywodd lais—llais hollol 
gyfarwydd iddo—tuallan yn yr yard yn dweyd,—“ Water 
my horses well this morning, ostler, will you?”? Dim 
ond naw gair i gyd, a rheiny y gellid tybio yn hollol 
ddibwys i bawb tuallan i’r lefarydd a’r gwrandawr; 
ond i Lewsyn yr oeddynt fel pe yn tynnu y llen i fiwrdd 
oddiar hanner oes gyfan. 

Sychodd gyda brys y trochion sebon oddiar ei wyneb, 
taflodd ei ffenestr ar léd, a gwaeddodd i lawr dros y 
sill,—‘ Shemsyn ! Shemsyn! James Harris! Mr. James 
Harris! g’rando bachan! tro dy wyneb yma!” 

Safodd y person anerchwyd fel hyn mor sydyn 
ar ganol yr yard, fel pe wedi ei daro gan fellten a throdd 
ei olygon i fyny i’r rhes ffenestri uwch ei ben; ac wedi 
eysgodi ei lygaid 4’i law, a gweled dyn hanner gwisgedig 
yn amneidio arno yn chwyrn i’w ryfeddu, bu bron 
i Mr. James Harris, alias Shemsyn, golli ei ynwybydd- 
iaeth, a chredu mai breuddwyd oedd yr oll. Canys 
yno uwch ei ben, yn ysgwar y ffenestr, yr oedd un y 
tybiai efe ei fod mewn cadwynau ym Motany Bay 
neu Van Diemen’s Land. “* Will you please come down, 
str,” ebe fe o’r diwedd, “for me to know exactly whom 
I am addressing.” 

“Shemsyn! bachan dwl! ond y fi—Lewsyn—sy’ 
yma! Aros ddau eiliad, i fi gael dod lawr i weld sawl 
brithyll sy’ gyda thi yn y llestr na. Ha! Ha! Ha! 
Dim ond hanner eiliad, Shemi Bach!” 

Efallai iddo gymryd mwy na dau eiliad (a thaflu’r 
hanner arall atynt i wneud y mesuriad cyn agosed 
at y gwirionedd ag y bo modd), ond buan y ffeindiodd 
y ddau hen gyfaill ei gilydd, ac yno ar ganol yr yard 
chwarddasant a wylasant bob yn ail. 

“ Bler wyt ti ’n mynd nesa?” ebe Shemsyn o’r 
diwedd. 

“* Ble’r wyt ti ’n feddwl, bachan, ond gyda’r Gloucester 
Flyer yon ol i Gymru?” 

““ Wel, os taw gyda’r Flyer ’rwyt tin mynd, ti gei 
weld pedwar cefiyl da, a ‘mynd’ da hefyd, achos 
y fi—ti *n gweld—yw'r driver.” 

“Jain a fe!” atebai Lewsyn, “a finnau ’n inside 
passenger. Pwy sy'n ishta nesa atat ti? Taw pwy 
yw e’, rhaid iddo newid a fi!” 

“Paid gofidio dim am hynny, hen gyfaill i fi yw e 
syn mynd ’nol a blaen i Devizes unwaith bob mis. 
Dim ond i fi gael hanner gair ag e’, fe newidiff 4 thi 
yo y funud.” 

“Diolch yn fawr, Shams! ’wilia di gyda fe a gwed 
fel mae pethau! Fe gollaf i hanner pleser y shwrna 
os na fydda i wrth dy ochr ar y box /” 

Cyn pen awr tynnodd y Flyer allan o’r yard mewn 
steil—y corn yn chwythu, y meirch yn prancio, a 
Shemsyn yn syth ar ei sedd gyda’i chwip yn ei law. 
Wrth ei ochr yr oedd Lewsyn gyda gwén o foddhad 
ar el wyneb. 

Aethant allan ir brif heol gan ddeffro’r dinaswyr 
au twrf, ac o’r diwedd wele hwynt yn gadael preswyl- 
feydd yr ystryd ar eu hol, ac yn rhedeg rhwng perthi’r 
wlad agored. 

Wedi cael edmygiad o bwyntiau y pedwar march 
o du Lewsyn, a chael eu hanes a’u nodweddion unigol 
gan Shemsyn, mentrodd y blaenaf holi yn gynnil 
am yr hen gartref gan ddal ei anadl wrth aros am ambell 
atebiad. I bob ymddangosiad, fodd bynnag, yr oedd 
yr atebion pwysicaf yn ddigon boddhaol, oblegid 
gadawsant Lewsyn yn uwch ei galon nag erioed. 


Neidiodd Moor m 
yddion, i’r man y safai y ddau Gymro, 


awr, a ymddangosai i fod yo un o'r arwein- 

N y modd hwn y treuliwyd y dydd, a’r Coach 

yn cadw amser da dan lywyddiaeth Shemsyn. 

Am yr ychydig amser a gymerid i newid y 

ceffylau ar ben pob stage, neidiai Lewsyn i lawr i “ estyn 

ei goesa””’ ys dwedai efe; ac yn Devizes ni anghofiodd 

ddiolch unwaith eto i’r boneddwr a newidiodd ei sedd 
ag ef. 

Cyrhaeddwyd Caerloyw yn brydlon, ond cyn tynnu 
i fyny yno yr oedd Shams wedi addaw ceisio ‘‘ newid 
tro” a’r gyrrwr oddiyno i Gaerdydd yn Ie troi yn ei 
ol i Lundain, fel ag y gallai gael cymaint o gwmni 
ei hen gyfaill ag oedd bosibl. 

“* Mae’r driver hynny a fi yn deall ’n gilydd yn Med 
dda,” ebe fe, “ac os oes modd yn y byd fe fydda 
i gyda thi prynhawn y fory eto. "Dyw yr afiernoon 
mail ddim yn siarto cyn un o’r gloch, tin gweld. Fe 
ddof i heibio i ti heno yn y Green Dragon i ti gael 
gwybod yn siwr os galla i ddod neu beidio.” 

Hynny a fu. Llwyddodd Shams yn ei gais gan y 
gyrrwr ai feistr, ac am un yn y prynhawn drannoeth 
wele y ddau gyfaill ochr yn ochr unwaith eto a’u hwyn- 
ebau tua Chymru. 

Aethant yn hwylus heibio’r Forest of Dean, a byrhawyd 
cryn dipyn ar y daith gan adroddiad Shams o hanes 
ei dreial ei hun ac ysmaldod yr hwn a gyhuddid yr 
un pryd ag ef. 

‘* Weles i ddim shwd amser erioed arno i, Lewsyn,” 
ebe fe, ‘‘er y mod i ’n gwybod mai tipyn bach oedd 
rhyngto i a nghroci, ro’wn i bron marw isha werthin. 

G a7 

A phan ddangosws e’ i hen wddwg mawr roedd pawb 
yn werthin dros y lle, a ’rwy’n credu fod y judge wedi 
gwenu peth. A dyna job yw peidio werthin pan fo 
pawb arall yn werthin. Ond taw beth am i wddwg 
mawr e’, ai gelwydd mawr mwy na hynny, fe safiws *y 
mywyd i ’does dim doubt. A phan a i ’nol i Hirwaun 
fe alwa i yn No. 11, Penhow, i weld shwd ma fe’n dod 
’mla4n gyda’r wraig ai gwelws e *n cwmpo. Welais 
iddim shwd g’lwyddgi erioed, naddo i, tawni’n marw!” 

“S6n am fynd nol,” ebe Lewsyn, “ pryd wyt ti’n 
mynd ?” 

“Wel, wn i ddim. ’Ro’wn i unwaith wedi credu 
mai byth fasa’ hynny, ond wedi dy weld ti mae petha’ 
wedi newid. *Ro’wn i ’n meddwl llawer am hynny 
ddoe wrth dy ochor di.” 

“Wel, dere ’mlaen, Shams, i ni gael mynd yn ol 
gyda’n gilydd i’r hen Benderyneto. Fefyddai w’thnos, 
falla fwy na hynny, yng Nghaerdydd cyn mynd lan— 
thaid i fi glywed o’wrth y Sgweier cyn symud—a fe 
gei ditha fynd yn ol i Gloucester y fory idynnu d’ hunan 
yn rhydd erbyn yr amser hynny.” 

Felly y trefnwyd, ac felly y bu o fewn y pythefnos, 
ond nid cyn iddynt ill dau gael profiad newydd yn eu 
hanes nas breuddwydiwyd am dano gan yr un chonynt. 

A hi yn dechreu tywyllu yn hwyr y dydd, ac a hwythau 
yn dynesu at Gasgwent, arafodd y ceffylau rywfaint 
am fod y tyle yn eu herbyn. Pan ar fedr ennill y 
troad tir, a Shemsyn wedi gadael i’r Coach sefyll ymron, 
yn ei ofal am y creaduriaid, wele ddyn esgyrnog yr 
olwg arno, gyda mwgwd deudyllog ar ei wyneb, yn 
neidio allan o’r berth gan sefyll o flaen y cerbyd a 
gwaeddi mewn Ilais aflafar a dwin,—“ Your money 
or your life!” 

Synnwyd pawb yn ddirfawr, oblegid credid bod amser 
Iladron penffordd a feiddiai ddal i fyny y Coach Mawr 
wedi myned heibio bellach. Ond nid oedd modd 
camsyniad hwn beth bynnag, oblegid daliai i anelu 
ei lawddryll at galon Shams. 

Wrth weled pob un yn hwyrfrydig i estyn yr arian 
iddo, taranodd yr un geiriau drachefn, adynesodd ychydig 
gamrau at y cerbyd. Sylwodd Lewsyn ar hyn a phen- 
derfynodd ynddo ei hun os deuai y leidr ond dau neu 
dri cham eto yn nes na byddai yno na Iladdiad na 
Hadrad. 

O glywed y llais yr ail waith cymerodd Lewsyn arno 
frysio i ddechreu chwilio ei logellau, ond ymddangosai 
y rheiny yn rhai neilltuol o ddwfn, neu o leiaf ei bod 
yn anodd iawn cyrraedd eu gwaelod. Er mwyn ei 
helpu ei hun yn hynny o waith, cododd Lewsyn ar ei 
draed a safodd ar yr ystyllen yn ffrynt y Coach, ac yny 
cyfamser symudodd y leidr ychydig yn nes drachefn. 

Hynny oedd y peth y gweithiodd Lewsyn am dano, 
ac ar darawiad dacw ef, chwiw! yn neidio ar ben 
y lleidr, fel pe bae farcud yn disgyn ar golomen ac yn 
ei fwrw ir llawr 4 phwysau ei gorff ei hun. Yr un 
eiliad taniwyd y llawddryll, ond aeth y bwled yn 
ddiniwed heibio, sydyned oedd y llam, a’r foment nesaf 
yr oedd yr Heliwr o Benderyn ac olynydd Dic Turpin yn 
ymrolio ar y llawr yng ngafael ei gilydd. 

Neidiodd dau o’r dewraf i lawr o’r Coach i helpu 
Lewsyn, a rhyngddynt oll daliasant y drwgweithredwr 
yn ddiogel ddigon. 

Erbyn hyn yr oedd y teithwyr i gyd wedi disgyn 
ac yn crynhoi o amgylch yr adyn a’r rhai a’i dalient. 
Rhwymwyd y lIleidr draed a dwylaw a gosodwyd ef 
i orwedd ar sach y tu ol i Lewsyn a Shams i’w ddwyn 
i Gasgwent i’w drosglwyddo ir awdurdodau yno. 

Ond erbyn cyrraedd y Ile nid oedd cwnstabl ar gael, 
oblegid yr oedd yr unig un yn yr ardal wedi bod i 
fyny yn Nhintern y prynhawn hwnnw a newydd ddych- 
welyd yn feddw ddall. 

Felly ni wastraffwyd amser yn ei gylch a chychwyn- 
wyd ar y stage i Gasnewydd i gael gwared o’r dyhiryn 
yn y lle hwnnw. 

““Pwy fasan meddwl am highwayman y dyddia’ 
hyn?” ebe Shams. 

“Te’n wir,’ atebai Lewsyn, “ond gan ein bod i 
gyd yn siff, ’rwy’n falch digynnyg iddo ddod, ac fe 
weda wrtho ti y rheswm pam. Ti wyddost, Shams, fel 
y bu ym Merthyr. Fe neida’si yno ar ben y Scotchman 
er mwyn lladd, ond fe neida’s i heddi’ ar ben hwn i 
achub bywyda’. A fe fydda i *n fwy cysurus yn ’y 
meddw! byth ar ol hyn, achos fe fydd un yn balanso’r 
Hall, tin gweld. Fe ro’ws y scarmej ym Merthyr 
lawer o ofid i fi yn Awstralia, ac fe roiff y scarmej yn 
Chepstow, gobeithio, lawer o bleser i fi ym Mhenderyn 
eto. Dyna’m meddwl i gyd i ti, Shams bach. Paid 
ai weyd e’ wrth neb, cofia!” 

“Diar cato ni! Beth ma hwn yn gisho Ffrenshach 
y tu ol yma? Glyw die’, Shams? Byth na chyfiro 
i os nad treio wilia Cymra’g mae e’!” 


XXIV.—MADDEUANT. 


RODD y ddau Gymro yn ol am foment at yr 
hwn a’u cyfarchai, ac yno gwelent y Illeidr 
drwy y gwaed a’ llaid oedd ar ei wyneb yn 

ceisio tynnu eu sylw ato ac i wrando arno,—“ Chi 
Cymry!” ebe fe. “Fi Cwmra’g also/ Fi byw 
in Cardiff, a gwraig fi a plant fii gyd. Dim bwyd yn 
ty achos fi cal sac am poatshan, a fi dod i Chepstow 
bron starfo. A dim bwyd wetyn, a fi gweld chi déd 
a fi tynnu pistol i cal arian chi. Dim ariod o’r bla’n. 
Nabbed first time, s’ help me God !” 

“Os Cymro wyt ti, cau dy ben rhag ewilydd, y 
llyflant!” ebe Shams yn ffyrnig, “Ond am ’y 
nghyfaill yma ti fPaset wedi ’m Iladd i—y Dic Turpin—! 
’Rwyt ti fel Uawer un arall yn Gymro mawr amser 
fod hi ar ben arnot ti, ond yn fo’lon lladd Cymro pob 
pryd arall! Gad dy wimpro, yr hwlcyn diened !”’ 

“Gan bwyll, Shams!” ebe Lewsyn yn fwyn, “ cofia 
mai dyn ar lawr ywe’!” 

“Te! ond pwy f’asa’ ar lawr pe b’asa’ fe wedi cael 
*i ffordd, ys gwn i?” 

‘“‘ Hitha’ gwir! ond efe sy’ lawr heno, ta’ beth! 
Dishgwl di yma, Shams, beth am y wraig a’r plant 
yng Nghaerdydd ? Wniyny byd a ywe’n gweyd y 
gwir, beth i ti’n feddwl ?” 

Yna gan holi y Ileidr drachefn,—‘‘ Where does your 
wife live in Cardiff ?” 

** Saltmead !” 

“* Number ?” 

“* Nineteen |” 101 

Ar ol hyn sisialodd y ddau Gymro lawer i gilydd, 
ac ymddangosai Lewsyn fel pe yn eiriol yn daer & 
Shams ar ryw bwne, ond wedi rhagor o sisial drachefn, 
safodd y cerbyd am ychydig amser a dywedodd Lewsyn 
wrth y teithwyr,—‘‘ We have determined, ladies and 
gentlemen, to convey the highwayman to Cardiff. He 
states he is from that place, and more will surely be known 
of him there than at Newport.” 

Gan mai Lewsyn oedd yr arwr ym marn pawb ni 
ddywedwyd dim yn groes, ac felly i Gaerdydd y dygwyd 
y troseddwr. 

Wedi cyrraedd ohonynt y lle hwnnw aeth y teithwyr 
i ffwrdd i’w cartrefi gan gymryd yn ganiataol y byddai 
i Shams a Lewsyn weled trosglwyddo y eidr ir awdur- 
dodau. Ond hwynthwy a’i dygasant i ystabl y gwesty 
ac a’i gosodasant i orwedd ar wellt yno am ryw gymaint 
oO amser. 

Wedi i bawb ymadael, dywedodd Shams wrth ei 
gyfaill,—‘‘ Paid bod mwy nag awr odd’ma. Fe ofala 
iam y gwalch na chaiff fynd o’r stabal yn yr amser 
hynny. Ond paid bod rhy hir. Dwy i ddim yn lico’r 
cwmpni yma.” 

Cyn pen yr awr dychwelodd Lewsyn ir ystabl, 
lle y cafodd y leidr eto ar y gwellt, a Shams fel terrier 
yn ei ymyl, ond y ddau mor ddistaw a dau gerflun. 

“Mae popeth yn eitha’ gwir, Shams,” ebe fe, “ fe 
welais y wraig mewn gofid yn ’i thy.” 

Yna wedi datod y rhaff oddiam goesau y troseddwr, 
ebe fe wrth hwnnw,—“ Get wp!” a hynny a wnaeth. 
““ Look here!” ebe Lewsyn ymhellach, “ We have 
made inquiries about you, and have found your statements 
to have been correct. That is lucky for you, for otherwise 
we had arranged to hand you over to the constables. But 

you know what handing you over would have meant for 
you?” 

“ Yes, Sir,—the rope or Botany Bay.” 

“Well, dye see. I am on my way back from Botany 
Bay myself and know something of the hell over there.” 

Ar hyn trodd y leidr arno yn sylwgar, a dywedodd, 
—“To think that I should have knocked up against 
@ Government Officer like this /” 

“ Nothing of the sort, my man! I was only a convict, 
but not for robbery, or anything like that, remember !/ 
I was seni there for something I did in the Merthyr Riots, 
but I made good at Wallaby and am a free man again. 
Now, you make good on this side of the world. Your 
wife is a faithful soul, and praised you on many points 
only half an hour ago. So there’s your chance. Go!” 

Diosgwyd y rhwymau oddiam ei freichiau, a gwelwyd 
ei fod erbyn hyn yn gogwyddo ei ben, ac yn tywallt 
dagrau cywilyddgar. 

Yna, gan ymgrymu iddynt yn foesgar, aeth allan 
ou gwydd hwynt ir tywyllwch—a rhyddid ! 

Cyrchodd Lewsyn a Shams i’w Ilety yn y gwesty 
gan eu bod yn flinedig iawn; a gair olaf yr Heliwr 
iw gyfaill oedd,——‘‘ Fe fydd gwaith heno yn godiad 
pen inni eto, Shemsyn bach, pan fydd ’n hanes yn cael 
ei roi i’n plant ar ein hola’.” 

Yr un noson yn y Saltmead, Caerdydd, yr oedd 
benyw a fu unwaith yn ei morwyndod yn addurn i 
un o gymoedd heirdd Morgannwg, ar ei gliniau yn 
diolch i Dduw fod ei gweddi wedi ei hateb, a bod tad 
ei phlant wedi penderfynu troi i lwybrau uniondeb 
a llafur gonest. 


XXV.—Y “COLONIAL GENTLEMAN.” 


N gynnar iawn fore trannoeth curodd Shams wrth 
ddrws ystafell wely Lewsyn, ac wedi cael agoriad 
eisteddodd ar ochr gwely ei gyfaill ychydig 

yn gyfirous. 

“Wel, Shams, be sy’n dy flino di, iti gwnnu mor 
gynnar a hyn? “Dyw dy goach di ddim yn ‘madal’ 
cyn dég!” 

“‘ Trafferth meddwl, Lewsyn!” 

“ Beth yw hynny?” 

“Dyma fe! Ffordd caf i ’weyd wrth ’y mishter 
yn Gloucester fod bachan y Salimead wedi dianc ? 
Fe ddaw prif gwnstabl y lle a phawb arall i wybod ’i 
fod e’n rhydd, a fi gaiff y bai, wrth gwrs. Ac heblaw 
hynny, ’rwy’n siwr fod y scempyn erbyn hyn yn ’werthin 
yn iawn am ’n pennau ni’n dau!” 

“Wel, Shams, dyma’r tro cynta’ erioed i fi dy weld 
ti yn ofni ar ol g’neud. Twt, bachan, cer’ yn ol i 
gysgu a galw fi am wyth, ac fe ddota i ’r cewbl mor 
blaen i ti’r pryd hynny a’r trwyn sy’ ar dy wyneb! ” 

Aeth Shams allan o’r ystafell i orwedd ar ei wely 
ei hun tan wyth, ond nid i gysgu, canys ni chafodd 
amrentyn o hin yn fwy na chyn hynny. 

Pan feddyliodd Lewsyn ymhellach am a ddywedodd 
Shams, gwelodd fod ynddo anhawster i feddwl unplyg 
fel eiddo ei gyfaill, ac felly dyfalodd am gynllun i’w 
helpu, a phan ddaeth yn wyth o’r gloch yr oedd yn 
barod. 

“Wel, yr hen wyneb hir, dere mewn!” ebe fe wrtho 
pan ddaeth i’w olwg. ‘“‘Gwrando! Dwéd ti beth 
fynnot ti am danoi yn y scuffle yn Chepstow, ond cofia 

>weyd taw y mai ii gyd oedd gadal i Saltmead ’scapo ; 
mod i yn rhy ’sgeulus o lawer, er nad oedd dim trugaredd 
o gwbwl gyda thi arno. “Dyw hynny ddim ond y 
gwir, waith welais i mo ti erioed yn gasach at neb. 
A chymer hwn hefyd!” gan estyn iddo amlen Ilythyr 
hir, “a rho fe i Offis y Glo’ster Journal, peth cynta’ 
wedi *ti gyrraedd, a rhwng popeth ti fyddi di’n right. 
Nawr, dere lawr i gael brecwast da cyn starto /” 

Erbyn deg yr oedd Shams wedi dyfod yn “ol i'w 
le,” a gwahanodd y ddau gyfaill yn eu hysbryd arferol. 

“Paid bod mwy nag wythnos man pella! Fe 
fydda’ i yma yn dy arog, cofia ! ”’ 

Cychwynodd y cerbyd, cododd y cyfeillion ddwylaw 
Vw gilydd, ac yr oedd Lewsyn unwaith eto wrth ei 
hun. 

Cerddodd o gylch Caerdydd am ddeuddydd, ond nid 
oedd iddo ddim pleser yn y gwaith. Gwgai Neuadd 
y Dref arno o bob cyfeiriad, ac yr oedd meini oer yr 
adeilad fel pe am ei atgofio oi ddihangfa gyfyng bedair 
blynedd yn ol, Clywodd grwt yn yr heol yn lysenwi 
un arall yn ‘‘Ddic Penderyn!” a rhywfodd aeth 
hynny i’w galon yn waeth na dim. 

Erbyn y trydydd dydd yr oedd ei ysbryd yn isel 
iawn, ond yn ffodus, daeth iddo y diwrnod hwnnw 
lythyr oddiwrth y Sgweier a’i calonogodd eilwaith. 

Ac yn wir llythyr calonnog ydoedd, canys dywedai,— 
“ Dear Lewts, 

I am looking forward to seeing you urtth the greatest 
anticipation, but I shall, unfortunately, be unable to 
see you for a week or nine days, as I am engaged just 
now on important county business at Brecon. But as 
I want to be the first man in Penderyn to congratulate 
you, please remain in Cardiff a little longer, will you ? 
And as I fear that your ready cash may not hold out 

over that time, please draw on me to any amount you 
think fit with Mr. Rutherford of the Bank at the West 
Gate. He will expect you to call.” 

Dychwelodd Shams ar y pedwerydd dydd yn uwch 
ei asbri nag erioed. ‘‘ Dyma fi ’nawr yn barod i unrhyw 
beth {”? ebe fe wedi yr ysgydwad llaw cyntaf, “ wedi 
ewpla yn Gloucester yn honourable a phawb! Bachan! 
Dim ond sén am danot ti sy odd ’ma i Gloucester Bridge ; 
a ma’ nhw bron wedi’m Iladd i a chwestiynnau am 
danot ti, dy dad, dy fam, dy dadcu, dy famgu, a phob 
tylwythyn arall ; nes bo chwant arno i weyd na wyddwn 
ddim am danot tina dy dylwyth! Darllen hwn!” 

Yna estynnodd Shams y Journal am yr wythnos 
honno iddo, ac ynddo darllennodd ei gyfaill, i'w fawr 
ddifyrrwch, lawer adroddiad am yr ymosodiad ar y 
Coach heblaw yr un gwylaidd ddanfonodd ef ei hun 
ir un papur i ategu Shams yn ei helbul. 

Dywedai un fod y colonial gentleman wedi torri ei 
fraich yn einaid ddewr. Arall fod y bwled wedi cymryd 
ymaith ei glust chwith, a thrydydd ei fod yn cael ei 
sisial bod boneddiges gyfoethog oedd yn y Coach ar 
y pryd wedi syrthio mewn cariad dwin ag ef. 

Chwarddodd Lewsyn yn iachus am yr olaf, a dywed- 
odd,—** Rhaid i ni fynd off, Shams, rhaid yn wir, 
ne’ fe aiff petha’ yn rhy dwym i ni, gei di weld! Mae 
gen’ inna rwbeth i ddangos i titha’ hefyd,” ac ar hyn 
estynnodd iddo lythyr y Sgweier. 

Wedi rhoddi i Shams amser i’w ddarllen drwyddo, 
torrodd Lewsyn allan mewn acen gariadus,—‘‘ On’d 
yw e’n drwmpyn, Shams? Fe ’nawn i unrhyw beth 
i'w blézo yn ’i hen ddyddia’! Nawr ’dyw e’ ddim yn 
mofyn i ni ddod ’nol am dipyn bach, wyt ti’n gweld, 
a fel "ny mae rhwbeth wedi dod i’m meddwl i byth 
oddiar clywais i grotyn yn galw ‘Dic Penderyn!’ 

ar yr hewl yma echdoe. Beth ’wedi di am fynd ymlaen 
trwy Benybont i Aberafon i weld ’i fedd e’ ? a mynd 
wedyn ’sha thre trwy Gastellnedd yn Ile Aberdar ? 
Mae digon o amser gyda ni idd’i’neude’. A phwr Dic! 
Taw beth weta nhw am dano fe, ’docdd e’ ddim gwaeth 
na fi, a gweyd y Ileia’. Ond dyma fi’n fyw ag ynta’ 
yn *i fedd! Fe awn fory, Shams, os wyt ti’n fo’lon. 
A wedyn fe ’sgrifenna i at y Sgweier i ’weyd ’n plans 
wrtho.”’ 

“Fel mynnot ti!” ebe Shams, “ac i ble mynnot 
ti, hefyd, o ran hynny!” 

Adnabyddodd Lewsyn iaith cydymdeimlad pur yn 
y geiriau hyn, ac aeth y cyfeillgarwch yn dynnach, 
pe bae bosibl, nag erioed. 

RYNHAWN jr ail ddydd ar ol y penderfyniad 
yng Nghaerdydd gwelodd pobl Aberafon ddau 
ddyn ieuanc graenus a heinif yn disgyn oddiar 

y Coach Mawr ynghanol y dref ac yn cyfeirio eu camrau 
at westy y Ship yn ymyl. 

Yn eu dilyn gan ddwyn eiddo y teithwyr yn ei 
freichiau yr oedd corach o ddyn a gynygiodd ei wasanaeth 
iddynt ar eu disgyniad. 

“Yes, sir, I shall bring the other bag in a moment, 
sir,” ebe fe mewn atebiad i ofyniad oddiwrth Lewsyn, 
ac aeth yn ol i ymofyn ail faich. Wedi dyfod i’r Ship 
eilwaith ar ol y rhai ai cyflogasai, eisteddodd y gwr 
bychan ar faine gyfagos, a chan sychu ei chwys mewn 
ffordd arwyddocaol o ludded, ebe fe,—‘‘ This ts the 
other bag, sir.” 

Talodd Lewsyn iddo am ei wasanaeth, ac a chwaneg- 
odd yn garedig,— 

“ What will you take, carrier ?” 

“A drop of beer, str, thank you!” ebe yntau heb golli 
amser. 

Yna pan gododd y tri eu diod at eu gwefusau, ebe 
Shams, gan siarad am y waith gyntaf, ‘“ Iechyd da!” 

“Techyd da!” ebe’r lleill mewn atebiad, ac yna 
yfiwyd. 

Wedi gosod eu lIlestri i lawr mentrodd y brodor 
ddweyd,—‘‘ Cymry y’ch chi, ’rwy’n gweld.” 

‘““A Chymro y’ch chitha’ wrth gwrs,’” ddaeth yn 
ol oddiwrth Shams. 

“QO, ie!” ebe’r brodor unwaith eto, ‘‘ Cymry 
ywr Counds, hil ac epil. Dafydd Cound yw’m enw 
i, ‘Town Crier of the Ancient Borough of Aberavon. 
Ai your service, gentlemen /’” 

108 


*B’RAFAN. 109 


Gwelodd Lewsyn gyfle yn hwn i gael ychydig o 
wybodaeth leol, ac ebe fe,—‘ Felly yr y’ch yn ’nabod 
*Berafan yn lled dda, dybygswn.” 

“Lled dda! My dear sir! Does dim gwadd ar 
y tir na chrab ar y traeth, nad wy’n nabod ’u pedigrees 
nhw i gyd!” 

“QO! felly, ma’n dda gen i gwrdd 4 chi, Mr. Cound, 
chi yw y dyn all weyd wrtho i y pethau ’wy i am wybod. 
Ond caniatewch imi gynnyg glasiad arall i chi yn 
gynta’!” 

Hwnnw a gymerwyd, heb un gwrthwynebiad neilltuol 
o du y Town Crier gwybodus, ac erbyn dechreu ar yr 
ail lasiad yr oedd y gwron hwnnw yn dechreu holi 
cwestiynau ei hunan. 

“°Falla’ mai disgyn ’n’ethoch chi, fyddigiwns,” ebe 
fe, “i fynd i Fargam neu Baglan. ’Rwy’n gweld 
y ch bod yn aros yn y Ship heno.” 

“Nage, wir, nid mynd i Fargam nac i Faglan yr 
ym ni, ac i fod yn blaen wrthoch chi, isha gwybod 
*chydig bach am Richard Lewis, Dic Penderyn, yr 
ym ni, ac yn neilltuol gweld ’i fedd e.” 

“Oh, you've struck it the very first tume, gentlemen. 
Welwch chir cefen cam yma sy gen i. Wel, i 
Mr. Richard Lewis mae i fi ddiolch am dano. Ond, good 
old Dick! fe neidiws i lawr dros y wharf ar yng ol i, 
y funud y g’naeth e fe i’m stopo i foddi. Rwy wedi 
hen fadde’ iddo fe. Poor old fellow! i ddod i’r fath 
ddiwedd truenus! Mae ’i berth’nasa’ fe yn y dre’n 
lawn, ac yn respectable iawn hefyd. Ond chi fuoch 
yn lweus i ofyn i fi ac nid iddi nhw am dano fe, achos 
mae nhw wedi teimlo i’r byw am ’i grocie.” 

“ Wel, felly, do’n wir te’,”” ebe Lewsyn. 

“ Pryd fyddwch chi fyddigions am fynd i'r fynwent ?” 

“‘ wn ni ddim heno, yr y’m wedi dod o ffordd bell 
ac wedi blino tipyn. Dwedwch dég bore fory.” 

“« Alright, gentlemen! Fe alwa’ i am danoch chi, 
ac fe ddof a Mr. David Jones yr hen Schoolmaster gyda 
fihefyd. Dywe’ ddim wedi cadw ysgol ers dwy flynedd, 
ac mae’n siwroddod. Y fe gladdws pwr Dic, a hynny’n 
ddigon parchus hefyd. Felon oedd Dic i chi’n gweld, 
a bu bron cael ’i gladdu fel ci oni bae am Mr. Jones.” 

“QO, ie’n wir, dewch a Mr. Jones ar bob cyfri. Fe 
licswr. shiglo Ilaw 4 dyn o’i sort e’, ta’ dim ond am 
hynny.” 

Am ddeg trannoeth, pan oedd Lewsyn a Shams 
wedi gorffen eu brecwast, curwyd wrth ddrws parlwr 
y Ship, a daeth Mr. David Cound i mewn, yn cael 
ei ddilyn gan un o olwg syml ond hynod urddasol, 
a gyflwynwyd iddynt fel Mr. David Jones, cyn-ysgol- 
feistr y lle. 

Wedi cymryd ohono lasiad 0 rum a llaeth ar wahoddiad 
Lewsyn, ac ir Public Town Crier ddatgan ei barod- 
rwydd i wynebu yr un tasg oi du yntau, diolchwyd 
yn gynnes ir henafgwr gan y ddau Gymro dieithr 
am ei barch i weddillion y Ilanc anffodus. 

“Te!” ebefe, “ wedii Rys ’ifrawd gymryd menthyg 
ceffyl a gambo’r Cwrt Isa i ddwyn ’i gorff bach e’ bob 
cam o Gaerdydd yma, otych chi’n credu y gallsai 
natur ddynol ddala heb roi angladd Gwmrag iddo ? 
Na all’sa’ wir! foneddigion! Mae’n wir mai bachan 
gwyllt oedd Richard erioed, a mae Davy yma yn 
gwybod ’ny trwy brofiad gystal a finna’, ond yr oedd 
ynddo rai noble qualities hefyd. Ac yn ’i angladd 
e’, stirs, roedd ’Brafan i gyd, a phob un oedd yno yn 
llefen fel y glaw.” 

Ar hyn torrodd yr hen ysgolfeistr i lawr yn yr atgof 


am y peth, tra yr arhosai y lleill o gydymdeimlad 
dwin wrth ei ochr yn fud. 

Wedi iddo ymhen ychydig ail-feddiannu ei hun i 
raddau, ceisiodd Lewsyn ei gynorthwyo trwy ofyn 
iddo yn barchus,—‘ Beth oedd yr emyn gin’soch 
chi y diwrnod hwnnw, Mr. Jones ? ” 

“O01!” meddai ar unwaith, “yr hen un annwyl— 
‘Ymado wnaf a’r babell,’—a chredweh fi er inni gyd 
ddechre canu gyda’n gilydd, ychydig iawn ohonom oedd 
yn cwpla’r pennill, oblegid ellir ddim canu a Ilefen yr 
un pryd.” 

“Wel, Mr. Jones a Mr. Cound, fe ddown gyda chi 
nawr i weld ’i fedd e’, os gwelwch chi fod yn dda.” 

At Eglwys Fair yr aed, ac yno ryw ddeg neu ddeuddeg 
lath o ddrws yr eglwys yr oedd maen ar ei orwedd 
yn dwyn yr argraff,—R. L., 1831,—dyna’r oll. 

Noethodd y pedwar eu pennau wrth y bedd, a buont 
am beth amser yn ddistaw a meddylgar iawn. Wedi 
hynny cuddiwyd y pennau drachefn a cherddwyd 
oddiyno yn araf yn ol i ganol y dref. 

“Teg yw i ni ’weyd wrthoch chi,” ebe Lewsyn 
wrth ymadael, “pwy y’m nin dau. Fy nghyfaill 
yw Mr. James Harris, driver y Glo’ster Flyer o Lunden 
i Glo’ster, a Lewis Lewis wyf finna’ hyd yn ddiweddar 
o Awstralia, ond yn awr sydd a’m wyneb yn ol ’m 
cartre ym Mrycheiniog. Yr oeddem ni’n dau yn Riots 
Merthyr gyda Dic, ac ’walla *nabyddwch chi ni’n well 
o ran ’n henwa’ pan ’weda’ i mai Shemsyn y Pompran 
yw e’, a Lewsyn yr Heliwr w’ inna.” 

“Wel, foneddigion,” ebe’r ysgolfeistr oedrannus, 
“vr wyf yn wir wedi clywed ’ch enwau o’r blaen, ond 
taw beth o’ech chi gynt yn y Riots, bydd ’ch parch 
i goffa pwr Dic yn felys gen’ i feddwl am dano tra bwy’ 
byw, er na fydd hynny’n hir iawn.” 

“< Diolch i chi Mr. Jones, a chitha’ Mr. Cound. Mae’n 
bryd ir Coach Mawr fod yma mewn deng munud. Yr 

ym ni ’n mynd mlaen gyda fe i Gastellnedd. J farwel, 
’ch dau!” 

“* Ffarwel !”” 

Wedi dringo i’r cerbyd a gweled fod eu heiddo yn 
ddiogel dechreuedd y ddau deithiwr ymddiddan am 
eu profiad yn Aberafon. 

‘“‘Qn’d oedd yr ysgolfeistr yn hen fachan bonheddig, 
Shams ? mor wahanol ei olwg i hen scwlyn Gwern 
Pawl ’slawer dydd. ’Roedd hwnnw’n_ gwisgo’n 
debycach i flarmwr nag oedd hwn. Sylwaist ti ar 
i got ddue’? ’Roedd hi falsa hi wedi tyfu am dano.” 

“Do’n wir, ond ’doedd hi ddim mor ddu a hynny 
chwaith, dipyn yn llwyd oedd hi mewn manna’ ’defe ? ” 

“Ten wir! rhaid nad oedd yr hen Wr yn dda iawn 
off. Bu ’want arno i gynnyg gini iddo unwaith, ond 
wyddwn i yn y byd ffordd oedd g’neud hynny heb 
friwa’i deimlada fe. Rhai od yw teimlada, Shams, 
a mae’n rhaid gofalu am danyn’ nhw, bob amser.” 

“Welais i mo ti ’n cynnyg gini i Mr. Davy Cound, 
Lewsyn. Oc’t tin meddwl am ’i deimlada’ fe hefyd ? ” 

*“O! ti gwetaist hi ’n awr! Na, fe fasa fe’n neidio 
at swllt heb son am gini. Mae ’i swydd e’ wedi ’i ddis- 
trwo fe am byth. A dyna bwysig oedd yr hen ddyn 
bach yn cisho bod. Ha! Ha! Na! fe g’as Mr. Cound 
ddigon am ’i waith, ond fe ala i’r gini i’r hen Wr cyn 
bo hir.” 

Bu Lewsyn cystal ai air, oblegid cyn pen pythefnos 
derbyniodd cyfaill pwr Dic, fel y galwai ef ei hunan, 
ddwy gini un bore, a chyda hwynt nodyn i’r perwyl 
hyn,—‘ Zio Mr. David Jones, The Causeway, Aberavon, 
from a friend. For services nobly rendered.” 

| Gali bore dydd Gwener ymhen tua thair wythnos 
ar ol glaniad Lewsyn yn Tilbury Dock, gwelwyd 
Ysgweier Bodwigiad yn prysuro i lawr drwy 
glwyd ei Lodge, yna’n troi ar y dde, ac wedi cyrraedd 
pentref y Lamb yn curo wrth ddrws neilltuol yn ymyl 
yt heol fawr yno. 

Nid oedd cof gan neb am y pryd y bu efe wrth ddrws 
bwthyn neb ym Mhenderyn o’r blaen, a rhwydd felly 
' esbonio cyfiro Mari Jones pan mewn atebiad i’r curo 
y gwelodd y Sgweier ei hun, ar garreg ei drws. 

Digwyddai ei bod hi mewn tymer hynod o dda yr 
wythnos honno, canys onid oedd Gruff Hendrebolon 
wedi dweyd rhywbeth wrthi bwy ddydd oedd yn hollol 
wrth ei bodd? Ac yr oedd gweled a chlywed yr 
Ysgweier yn gofyn a gai efe ddyfod i mewn yn llanw 
cwpan ei dedwyddwch i’r ymylon. 

“ Pryd yr y’ch yn credu y gellwch weld Beti nesa’ 
ebe fe. 

“ Heddi’, syr, synnwn i ddim ’i gweld hi’n mynd 
heibio unrhyw funud, waith dydd Gwener yw ‘i d’wrnod 
marchnad hi, syr, fel i chin gwybod.” 

“‘ Peidiwch gadael iddi basio heb wilia gyda hi heddi’, 
’newch chi, Mari? Galwch arni i mewn yma, ac wedi 
iddi ddod, alwch i’m mofyn i, a fe ddo i ar unwaith.” 

‘‘ Ritha’ da, syr, ac ar y ’ngair i dacw hi’n dod ’nawr. 
Wiliwch am y Gwr Drwg a mae e’n siwr 0 ddod.” 

* Rhag c’wilydd A chi, Mari, yn galw’ch ffrind gore 
wrth yr enw cas!” chwarddai yr hen Wr. “Ond 


peidiwch hidio, chi gewch faddeuant, mae’n debig.” 

Arhosodd y ddau ar garreg y drws gan barhau i 
wenu a chwerthin, nes i Beti, a gwrid y wlad ar ei bochau, 
ddyfod gyferbyn 4 hwy. 

“Rwy am wilia ’chydig o eiria’ gyda chi,” ebe’r 
“gweier wrthi, ac ar hyn hi a estynnodd ei basged i 
Mari, ac a neidiodd i lawr yn ysgafn oddiar gefn ei 
cheffyl. 

Galwyd Mocyn bach drws nesa’ i gydio yn y ffrwyn, 
ac aeth y tri i mewn ir ty, ac yno ym mharlwr bach 
Mari Jones y clywodd y ddwy fod Lewsyn, nid yn unig 
yn ddyn rhydd, ond ei fod iw ddisgwyl yn ol i 
Fodwigiad unrhyw ddiwrnod bellach. 

Yr oedd yn syndod y fath fwynhad a roddai y drych- 
feddwl o ddychweliad yr alltud ir hen Wr. Chwarddai 
mewn cywair na chlywodd neb ef yn chwerthin o'r 
blaen, ysgydwodd law a’r merched ddwywaith o leiaf 
‘heb yn wybod iddo ’i hun, brysiai y gweision a’r morwyn- 
ion yma ac acw ar negesau na wnaethont erioed cyn 
hynny, a threfnwyd bob math o baratoiance (ys dywedai 
efe) ar gyfer dychweliad yr afradlon. 

Cyn pen wythnos arall yr oedd swper godidog ym 
mharlwr Bodwigiad, ac er bod ansawdd y danteithion 
yn deilwng o unrhyw gwmni pwy bynnag, yr unig 
rai yno oedd y Sgweier wrth ben y bwrdd, Gruff a 
Mari un ochr, Lewsyn a Beti yr ochr arall, a Shams, 
yn barod i helpu yn ol ei arfer, wrth y pen isaf. 

Yr oedd pawb yn eu hwyliau goreu, a’r hen Ysgweier 
felly yn fwy na neb yn adrodd ystori ar ol ystori, yn 
y rhai yr oedd enghreifftiau o blwe a giém yn lled amlwg 
o’r dechreu i’r diwedd. 

Pan ddechreuodd fyned yn hwyr paratodd y cwmni 
i ymwasgaru, ac aeth yr “afradlon,” fel y mynnai 
yr hen Wr alw Lewsyn o hyd, i hebrwng ei gyfeillion 
hyd at y Lodge. 

Cyrchodd Shams i’w gartref gan droi oddiwrth y 
Hleill ar waelod y rhiw, ac aeth Lewsyn i fyny ran o’r 
ffordd i gyfeiriad y Lamb gyda’r lleill at dy Mari Jones 
yn uweh ar yr heol fawr. 

Pan “ flaenodd ”’ Mari a Gruff ychydig, cafodd Lewsyn 
gyfle i gael gair 4 Beti wrthi ei hun, ac ebe fe wrth 
arwres y cwpwl,—* Beti! yr ydym wedi cydofidio 
digon, oes dim modd cael ochor aralli’r ddalen? Ro’wch 
chi’'r anrhydedd i fii fod yn Wr i chi?” 

Ni wyddys gyda manylder beth oedd yr atebiad, 
oblegid rhéd afon Cadlan yn hynod drystfawr yn y 
man hwnnw. Ond beth bynnag am hynny, yr oedd 
dwy briodas yr un bore yn Eglwys Ystradfellte cyn 
pen chwech wythnos, a cherbyd mawr Bodwigiad 
unwaith eto allan gydag Ifan ar y box, a Shams wrth 
ei ochr. 


GEIRFA. 


Ae 


ADDURN, ornament. 

AFIAITH, enjoyment. 

AFLAFAR, of a harsh sound. 

AFLER, untidy. 

AFLESOL, unprofitable. 

AFLONYDDU, to disturb. 

AGEN, cleft. 

ANGHENFIL, monster. 

AIDD, zeal. 

ALLTUD, exile. 

AMLEN, envelope. 

AMNAID, a beckoning sign. 

AMRANTAU, eyelids. 

ANELU, to aim. 

ANFAD, Villainous. 

ANFFAELEDIG, infallible. 

ANHWYLDEB, indisposition. 

ANTURIAETH, enterprise. 

ANWYBYDDU, to ignore. 

ARABEDD, wit. 

ARAITH, speech. 

ARDDANGOSFA, exhibition. 

ARDDULL, Style. 

ARDDUNEDD, dignity. 

ARFAETHU, to purpose. 

ARGYFWNG, crisis. 

ARHOSFA DEFAID, a sheepwalk. 

ARLIW, tint. 

ARUTHROL, huge. 

ARWROL, heroic. 

ARWYDDOCAOL. significant. 

ASBRI, animation. 

ASIO, to join together. 

ATEGIAD, support, 
tion. 

ATGYYVODIAD, resurrertion. 

B. 


BARCUD, a kite (a bird of that 
name). 

BASIN, Y, the village new called 
Abercynon. 

BECWNS, Y, Brecknock Beacons. 

BETGWN, a part of the national 
Welsh dress. 

BIDOG, bayonet. 

BLysIo, to long for. 

BODWIGIAD, a country house 
and estate in Penderyn. 

BONLLEF (banllef), a loud shout, 

BOTANY BAY, a part of New 
South Wales, where con- 
victs were often landed. 

BRAWDDEG, a sentence (in 
Grammar). 

BROCS, Y, a well-known nick- 
name for the inhabitants of 
Hirwaun. 

BRODOR, a native. 

BUARTH, a farmyard. 


C. 


CABLEDD, blasphemy. 

CAD, a battle. 

CADWYN, a chain. 

CALLESTR, flint. 

CAMLAS, a canal. 

CANDDO (cadno), a fox, 

CANLLAW, a handrail. 

CARCUS, careful. 

CARLAMU, to gallop. 

CASTELL cocu, The Red Castle 
near Taff’s Well, Giam- 
organ. 


GEIRFA, 


CAWwG, basin. 

CEINION, beauties. 

CELAIN, a corpse. 

CELLWAIR, to joke. 

CENFIGEN, envy. 

CERFLUN. a statue. 

cILsanws, a hill near Cefncoed- 
yeymer, Brecknock. 

©®OETCAE, a rough piece of 
ground enclosed and usually 
wooded. 

CORAOH, a dwarti. 

CRACHEN, a scab. 

©RAS, harsh. 

©RECHWEN, loud laughter, 

CREFU, to implore. 

CROESAW, welcome. 

CRYCH, curly. 

©wM SMINTAN, a dingle between 
Hirwaun and Liwydcoed. 

CWMTAF, the portion of the 
Taff Valley within Breck- 
nockshire. 

OWNINGEN, a rabbit. 

CWNNU, to rise, also to raise. 

OWNSTABL, constable. 

OwPLa (cwhlhau), to finish. 

CWPWL, a tie-beam. Hence also 
the hay held in place by 
it, in the barn. 

CWSMER, customer. 

OYDNABYDDIAETH, recognition. 

OYDRADD, of equal rank. 

CYFAMSER, meantime. 

OYFARTHFA, A famous ironworks 
in Merthyr Tydfil. 

CYFEILLACHU, to associate. 

CYFERBYNNU, to contrast. 

CYFLAFAN, massacre. 

CYFLOGI, to hire. 

OYFNOD, a period of time. 

OYFOEDION, people of the same 
age. : 

OYFRANOGI, to partake. 

OYFRIFON, accounts. 

OYFRINACH, a secret. 

OYFRWY, a saddle. 

OYFRWYS, crafty. 

OYFFINIAU, borders. 

CYFFROUS, exciting. 
CYNGHRAIR, a compact. 
CYHUDDO, to accuse, 
CYNDDAREDD, fury. 
OYNLLWYN, to plot. 
OYNNWRF, agitation. 
CYNTEDD, porch or lobby, 
CYRCHU, to approach. 
CYTHRWFL, uproar. 
CYWREINION, curiosities, 
(objects). 
CYWREINRWYDD, curiosity (the 
feeling). 


CH. 


CHIMWTH, nimble. 
CHWYRN, rapid. 


D. 


DADEBRU, to revive. 
DAMCANIAETH, theory. 
DARFODEDIGAETH, consumption. 
DAROGAN, to foretell. 
DARPARIAETH, preparation. 
DATGAN, to declare. 
DATHLU, to celebrate. 
DEDFRYDU, to sentence. 
DESTLUS, elegant. 
DIADELL, a flock. 
DIASBEDAIN, to resound. 
DIBYN, a precipice. 
DICHONADWY, possible. 
DIDDOROL, interesting. 
DIFRIFOLDEB, seriousness. 
DIHYSBYDDU, to exhaust. 
DILYW, a flood. 
DIRWY, a fine. 
DIRWYN, to wind. 
DISGWYL, to expect. 
In S. Wales colloquially, to 
look. 
DISYFYD, unexpected. 
DRWGDYBUS, suspicious. 
DRYCHFEDDWL, idea. 
DWEDWST, saying but little. 
pwerpi0, to chide roughly. 
DYBRYD, sad. 
DYFALU, to guess. 

DYGN, painful, 

DYGYMOD, to put up with. 

DYHIRYN, a rascal, 

“DYN DOD ” a newcomer, nota 
native. 

DISGYBLAETH, discipline. 

DYWYSOGAETH, Y, The Princi- 
pality, 2.e., Wales. 


E. 


ECHEL, axletree. 

EDMYGU, to admire. 

EGLWYS SANT IOAN, 
Church, 

EILUN, idol. 

EILLIO, to shave. 

EIRIOL, to intercede. 

EIRIN MAIR, gooseberries. 

ELLYLL, a fiend. 

ENFYS, a rainbow. 

ERCHYLL, horrible. 


St. John’s 


F. 
FALL, ¥, The Evil One. 


FF. 


FFAQGL, a blaze. 
WFEFRYN, a favourite, 
FFETAN, a sack, 
FFRAETH, witty. 
FFREWYLL, a whip. 
FFRWGWD, a squabble. 
PFYNNU, to thrive. 


G. 


GERWIN, rough. 
G@L6a, Y, a hill near Bodwigiad 
in Penderyn. 
Gopipoa, excellent. 
Gopy, outhouse. 
GoGwyYypDpo, to incline. 
GOMEDD, to refuse. 
GoRDOI, to overspread. 
GORNEST, a combat. 
GORWEL, the horizon. 
GosarppD, form, 


GEIRFA. 


GRAEAN, gravel. 

GRESYNUS, miserable. 

GWALCH, arascal. Also a hawk. 

GWALLGOF, insane. 

GWEDDAIDD, decent. 

GWEDDNEWID, to change coun- 
tenance. 

GWERIN, the people. 

GWERN PAWL, a farmhouse in 
Penderyn, where once a 
school was held. Now @& 
cowhouse merely. 

Gweu, to frown. 

GWIG, a wood. 

GWINEU, brown. 

G@WRENG, the common people. 

GWRHYDRI, bravery. 

GWRTHRYCH, an object. 

GwRYCH, a hedge. 

GWYDRAID, a glassful. 

GWYLAIDD, modest. 

GwyYL GyNnoG, the feast of St. 
Cynog. 

GYNWEL, gunwale (of a ship). 


H. 


HAFAN, a harbour. 
HAGR, ugly. 
HAMDDENOL, leisurely. 
HANU, descended from. 
HELBUL, adversity. 
HEOL Y FELIN, 
Hirwaun. 
HEPSTA, a tributary of the 
Mellte, Brecknockshire, 
“‘HIL AC EPIL,” lineage. 
HUNLLEF, nightmare. 
HWLOYN, a lazy fellow. 
HYAWDL, eloquent. 
HYLIF, liquid. 


Mill Street, 


L. 


LAMB, y, The principal inn of 
Penderyn. The hamlet 
around it also bears the 
same name, 

LIFRAI, livery. 


GEIRFA. 


LL. 


LLAESU, to slacken. 
LLAIN, a patch. 
LLECHGI, a sneak. 
LLECHWRAIDD, stealthy. 
LLEDAWGRYMU, gently hinting. 
LLEDORWEDD, reclining. 
LLESMETRIO, to faint. 
LLETYA, to lodge. 
LLETHR, sloping ground. 
LLETAU, to overwhelm. 
LLEWYGU, to swoon. 
LLIDIART, a gate. 
LLINELL Y CYHYDEDD, 
Equator. 
LLITHRIG, slippery. 
LLOCHES, a hiding place. 
LLOFRUDD, a murderer. 
LLONGBORTH, a sea port. 
LLONGYFARCH, to congratulate. 
LuLUEST, a building for tempor- 
ary residence. 
LLWFRYN, a coward. 
LLYSENW, a nickname. 


The 


M. 


GWYL MABSANT, the feast of 
the patron saint. 

MAEDDU, to beat. Also to con- 

quer. 

MANTACHOG, imcomplete, like a 
toothless jaw. 

MARCHOGAETH, to ride. 

MELLTE, a swift tributary of the 
Neath. 

MERLYN, @ pony. 

MINTAI, a troop. 

MIRI, merriment. 

LOESGAR, polite. 

MORFIL, the whale. 

mORGI, the shark. 

MORWEDD, a seascape. 

MORWYNDOD, maidenhood. 

MWGWD, a mask. 

MWSGED, a musket (kind of gun). 

MYNEGIANT, expression. 

MYNTUMIO, to maintain. 

N, 


NAMYN, except, 
NEUADD, a hall. 
NEWYN, famine. 
NODDFA, refugo. 
NWYFUS, spirited. 


O. 


ODDIGERTH, except. 

OGOF, a cave. 

ORACL, one who cannot err. 
ORIAWR, a watch. 

ORIG, a little while. 


PR. 


PARABL, utterance. 

PENBLETH, perplexity. 

PENDERYN, a famous parish in 
Brecknockshire. 

PENMEILART (Penmoelallt), a hiil 
in Penderyn. Also a farm. 

PENYD, punishment. 

PENYDARREN, a large village 
between Merthyr and Dow 
lais. It once contained a 
large ironworks. 

**pICI. CLAWD,” a sorry plight. 
(Colloquial in South Wales). 

PLADUR, a scythe. 

POBLOG, populous. 

POBLOGAIDD, popular. 

PONTBRENLLWYD (Pompran), a 
hamlet in Penderyn. 

PONTNEDDFYCHAN, a Village of 
the Upper Neath Valley. 

PORT JACKSON, The harbour of 
Sydney in New South Wales. 

PORTHIANNUS, well-fed, mettle- 
some. 

PORTH MAwR. A large cave in 
Ystradfellte through which 
the Mellte flows. 

PRESWYLFA, abode. 

PRY, prey. 

PRYDER, anxiety. 

PRYSGWYDD, brushwood. 

PRYSURDEB, seriousness of pur- 
pose. 
PYLOR, powder. 


R. 


RHEFYYN, a small rope. 
RHEITHOR, a rector of a parish. 
RHEITHWYR, jury. 

RHELYW, remainder. 

RHIGOS, a parish between Hir- 
waun and Glynneath, 
Glamorgan. 

RHINIOG, threshold. 

RHYFYG, presumption. 


8. 


SARHAD, indignity. 

SARRUG, surly. 

SEIBIANT, a short leisure. 

SENNI, a@ stream and village 
in the Vale of Usk. Breck- 
nockshire. 

SIBRWD, to whisper. 

SIED, a shed. 

SISIAL, whispering. 

SIWRNAI, a journey. 

SONIARUS, tuneful. 

SYDNEY, the capital of New 
South Wales. 

SYFLYD, to move. 

SYFRDAN, giddy. 

SYLWEDDOLI, to realise. 

SYLWGAR, attentive. 


AN 


TAEOG, a serf. 

TAER, importunate, insisting. 

TAFARN ISA, the inn near 
Penderyn Church where the 
revels were held. It is now 
in ruins. 

TAFOL, scales. 

TAWEDOG, silent, taciturn. 

TAWLU (taflu), to throw. 

TELERAU, terms. 

TONDIR, lay land. 


GEIRFA. 


TOSTURI, pity. 

TRADDODIAD, tradition. 

TRAFLYNCU, to devour. 

TREBANNOG. There are three 
farms of this name between 
Pontprenllwyd and Hir- 
waun. 

TREMIO, to look. 

TRESMASU, to trespass. 

TRIDIAU, three day’s space. 

TROAD TIR, the watershed, be- 
tween two valleys. 

TROSGLWYDDO, to transfer. 

TRYBINI, misfortune. 

TRYSTFAWR, noisy. 

TRYWANU, to stab. 

TYcrIo, to avail. 

TYNGED, fate. 


U. 


UCHGAPTEN, major (of the army’. 
UstTUuUs, a justice of the peace. 


W. 


WERMOD, wormwood. 


WHIPOD, a special pudding 
made for the feast of 
St. Cynog. 

WYNEPRYD, the countenance. 

Xe 

YNGAN, to utter. 

YMAGWEDDU, to comport one 
self. 


YMCEHWIL, search. 
YMGODYMU, to wrestle. 
YMGOM, chat. 

YMOSOD, to attack. 
YMPRYD, fasting. 
YSBIENDDRYCH, telescope. 
ysFa, a hankering. 
YSGAPRWTH. awkward. 
YSGELERDDYN, a Villain. 
YSGERBWD, a skeleton. 
ysqaoal, to stir. 
YSTRYW, craftiness. 

